সনন্ত তাঁতি - অসমীয়া ৱিকিপিডিয়া\n(সনন্ত তাঁতীৰ পৰা পুনঃনিৰ্দেশিত)\nসন‍ন্ত তাঁতি (ইংৰাজী: Sananta Tanty; ৪ নৱেম্বৰ ১৯৫২-২৫ নৱেম্বৰ ২০২১) সত্তৰ দশকত আত্মপ্ৰকাশ কৰা অসমীয়া সাহিত্যৰ এগৰাকী যশস্বী আৰু উল্লেখযোগ্য কবি। তেওঁ অসমৰ কালীনগৰ চাহবাগিচাৰ এটি ওড়িয়া শ্ৰমিক পৰিয়ালত জন্মগ্ৰহণ কৰি বঙলা ভাষাত শিক্ষা লৈ অসমীয়া ভাষাত উল্লেখযোগ্য কবিতা ৰচনা কৰি বহু কেইটা বঁটা লাভ কৰাৰ উপৰিও ২০১৮ বৰ্ষত 'কাইলৈৰ দিনটো আমাৰ হ’ব' কাব্যগ্ৰন্থৰ বাবে অসমীয়া ভাষাত সাহিত্য অকাডেমি বঁটা লাভ কৰে।\n৪ নৱেম্বৰ, ১৯৫২ (৬৯ বছৰ)\nকালীনগৰ চাহ বাগিচা, কৰিমগঞ্জ, অসম\n২৫ নবেম্বৰ ২০২১\nএপ’লো হাস্পাটাল, নতুন দিল্লী\nছেইণ্ট এন্থনীজ কলেজ\nকাইলৈৰ দিনটো আমাৰ হ'ব\nসনন্ত তাঁতিৰ কবিতা সমগ্ৰ\nস্বাগত (পুতাই) (জ.১৯৮৮)\nত‍থাগত (চেনাই) (জ.১৯৯৪)\nসাহিত্য অকাডেমি বঁটা (২০১৮)\n২০২১ চনৰ ২৫ নবেম্বৰত দীৰ্ঘদিনীয়া ৰোগত ভুগি থকা তাঁতিৰ ৬৯ বছৰ বয়সত নতুন দিল্লীৰ এপ’লো হাস্পাটালত মৃত্যু হয়।\n2 চাকৰি কাল\n6 পুৰস্কাৰ আৰু সন্মান\n১৯৫২ চনৰ ৪ নৱেম্বৰত অসমৰ কৰিমগঞ্জ জিলাৰ কালীনগৰ চাহ বাগিচাত সন‍ন্ত তাঁতিৰ জন্ম হয়। তেওঁৰ পিতৃ‍ৰ নাম আছিল লোকনাথ তাঁতি, মাতৃৰ নাম আছিল বৈতৰণী তাঁতি।\nসনন্ত তাঁতিয়ে তেওঁৰ ওপজা ঠাই কালীনগৰ চাহবাগিচা প্ৰাথমিক বিদ্যালয়ত শৈক্ষিক জীৱনৰ পাতনি মেলি প্ৰায় দুই কিলোমিটাৰ নিলগত থকা ৰামকৃষ্ণ নগৰত অৱস্থিত ৰামকৃষ্ণ বিদ্যাপীঠ উচ্চতৰ মাধ্যমিক বিদ্যালয়ৰ পৰা ১৯৬৯ চনত বিজ্ঞান শাখাত উচ্চতৰ মাধ্যমিক শিক্ষা সম্পন্ন কৰে। একে বছৰতে শ্বিলঙৰ ছেইণ্ট এন্থনীজ কলেজত কলেজীয়া জীৱনৰ পাতনি মেলে যদিও আৰ্থিক অৱস্থাৰ বাবে সেই শিক্ষা অসমাপ্ত ৰাখি চাকৰিত যোগদান কৰে। যোৰহাটত চাকৰি কৰি থকা অৱস্থাত যোৰহাট এমালগেমেটেড কলেজত নৈশ শাখাত পঢ়াশুনা কৰে আৰু অৱশেষত ডিব্ৰুগড়ৰ ডিব্ৰু কলেজৰ পৰা প্ৰাইভেট পৰীক্ষাৰ্থী হিচাবে ১৯৭৫ চনত স্নাতক ডিগ্ৰী লাভ কৰে।\n১৯৭১ চনত সনন্ত তাঁতিয়ে যোৰহাটত থকা অসম চাহ কৰ্মচাৰী ভবিষ্যনিধি সংগঠনত (পূৰ্ব নাম অসম চাহবাগিচা ভবিষ্যনিধি আৰু বৃত্তিনিধি আঁচনি) কৰ্মচাৰী হিচাবে কৰ্মজীৱন আৰম্ভ কৰে। পৰবৰ্ত্তী সময়ত তেওঁ ক্ৰমান্বয়ে অসম চৰকাৰৰ তথ্য আৰু জনসংযোগ বিভাগত মহকুমা তথ্য আৰু জনসংযোগ বিষয়া, অসম চাহ কৰ্মচাৰী ভবিষ্যনিধি সংগঠনত জেষ্ঠ জনসংযোগ বিষয়া আৰু উপ-ভবিষ্যনিধি আয়ুক্ত হিচাবে কাৰ্য নিৰ্বাহ কৰি ২০১২ চনত অৱসৰ গ্ৰহণ কৰে যদিও অৱসৰৰ পাচত পুনৰ ডেৰ বছৰকাল বৰ্ধিত সময়ৰ বাবে একেটা কাৰ্যালয়ত বিশেষ কৰ্তব্যৰত বিষয়া হিচাবে দায়িত্ব পালন কৰে।\n১৯৮৬ চনৰ ১৮ ফেব্ৰুৱাৰীত উত্তৰ লখিমপুৰ নিবাসী কেশৰাম কাকতিৰ জীয়ৰী মিনতি কাকতিৰ (পাছলৈ মিনতি তাঁতি) সৈতে সনন্ত তাঁতি বিবাহপাশত আবদ্ধ হয়। তেওঁলোকৰ দুই পুত্ৰ স্বাগত (জন্ম: ১৯৮৮ চন) আৰু তথাগত (জন্ম: ১৯৯৪ চন)।\nঅসম চৰকাৰৰ শিশু সাহিত্য ন্যাসৰ কাৰ্য নিৰ্বাহক সমিতিৰ সদস্য,\nঅসম সাহিত্য সভাৰ কেন্দ্ৰীয় কাৰ্য নিৰ্বাহক সমিতিৰ মনোনীত সদস্য,\nআকাশবাণী গুৱাহাটীৰ উপদেষ্টা সমিতিৰ সদস্য,\nসাহিত্য অকাডেমিৰ অসমীয়া ভাষা উপদেষ্টা সমিতিৰ সদস্য,\nপাব্লিক ৰিলেশ্যন ছ’চাইটি (উত্তৰ-পূব মণ্ডল)ৰ কাৰ্য নিৰ্বাহক সমিতিৰ সদস্য।\nসন‍ন্ত তাঁতিয়ে লিখা গ্ৰন্থসমূহ হৈছে:\nউজ্জ্বল নক্ষত্ৰৰ সন্ধানত ( কবিতা পুথি, ট্ৰেণ্ড, গুৱাহাটী, জানুৱাৰী ১৯৮১),\nমই মানুহৰ অমল উৎসৱ ( কবিতা পুথি, এল বি এছ পাব্লিকেশ্যন, গুৱাহাটী, নৱেম্বৰ ১৯৮৫),\nনিজৰ বিৰুদ্ধে শেষ প্ৰস্তাৱ ( কবিতা পুথি, লয়াৰ্ছ বুক ষ্টল, গুৱাহাটী, আগষ্ট ১৯৯০),\nশব্দত অথবা শব্দহীনতাত (কবিতা পুথি, লয়াৰ্ছ বুক ষ্টল, গুৱাহাটী, ১৯৯৩),\nমৃত্যুৰ আগৰ ষ্টপেজত ( কবিতা পুথি, লয়াৰ্ছ বুক ষ্টল, গুৱাহাটী, ১৯৯৬),\nটোপনিতো কেতিয়াবা বাৰিষা আহে (কবিতা পুথি, লয়াৰ্ছ বুক ষ্টল, গুৱাহাটী, ১৯৯৭),\nধোঁৱা ছাইৰ সপোন (কবিতা পুথি, পুথি নিকেতন, গুৱাহাটী, ১৯৯৯),\nদীৰ্ণ বসন্তৰ সৌৰভ (কবিতা পুথি, জাৰ্ণাল এম্প'ৰিয়াম, নলবাৰী, ২০০২),\nআপুনি আপোনাৰ স’তে যুদ্ধ কৰিব পাৰিবনে (কবিতা পুথি, সেউজী সেউজী, নানকাৰ ভয়ৰা, নলবাৰী, ২০০৪),\nমই (কবিতা পুথি, সেউজী সেউজী, নৱেম্বৰ, নানকাৰ ভয়ৰা, নলবাৰী, ২০০৮),\nমোৰ নিৰাভৰণ আত্মাৰ শোকাৱহ শব্দবোৰ (কবিতা পুথি, সেউজী সেউজী, নানকাৰ ভয়ৰা, নলবাৰী, ২০১০),\nকাইলৈৰ দিনটো আমাৰ হ’ব (কবিতা পুথি, আঁক-বাক, গুৱাহাটী, ডিচেম্বৰ ২০১৩),\nমোৰ প্ৰিয় সপোনৰ ওচৰে-পাঁজৰে (কবিতা পুথি, ফেকাল্টি বুক্ছ, গুৱাহাটী, এপ্ৰিল ২০১৭),\nসন‍ন্ত তাঁতিৰ কবিতা সমগ্ৰ (সম্পাদক: কুশল দত্ত, পেপিৰাচ প্ৰকাশন, গুৱাহাটী),\nপুৰস্কাৰ আৰু সন্মানসম্পাদনা কৰক\nসন‍ন্ত তাঁতিয়ে লাভ কৰা পুৰস্কাৰ তথা সন্মানসমূহ হৈছে:\n১৯৯২ চনত অসম কবি সমাজে আগবঢ়োৱা মৃণালিনী দেৱী গোস্বামী সোঁৱৰণী বঁটা,\n২০০২ চনত দলিত সাহিত্য অকাডেমি (অসম শাখা)য়ে আগবঢ়োৱা বীৰ বীৰসা মুণ্ডা পুৰস্কাৰ,\n২০১১ চনত অসমৰ চৰ-চাপৰি সাহিত্য পৰিষদে আগবঢ়োৱা ওচমান আলী সদাগৰ সমন্বয় বঁটা,\n২০১৪ চনত নগাঁৱৰ ক্ৰান্তিকাল প্ৰকাশনে আগবঢ়োৱা ক্ৰান্তিকাল সাহিত্য সন্মান,\n২০১৫ চনত অসম সাহিত্য সভাই আগবঢ়োৱা নিজৰা কবি শৈলধৰ ৰাজখোৱা বঁটা,\n২০১৬ চনত অসমৰ এ. পি. পি. এল. ফাউণ্ডেচনে আগবঢ়োৱা শিৰীষ-অইল সাহিত্য বঁটা,\n২০১৬ চনত মুম্বাইৰ ৰমানাথ ভট্টাচাৰ্য্য ফাউণ্ডেচনে আগবঢ়োৱা পণ্ডিত পদ্মনাথ বিদ্যাবিনোদ স্মৃতি সাহিত্য পুৰস্কাৰ,\n২০১৭ চনত গুৱাহাটীৰ মেগৰ শৈক্ষিক ন্যাসে আগবঢ়োৱা অসম উপত্যকা সাহিত্য বঁটা,\n২০১৮ চনত ভাৰত চৰকাৰ‍ৰ অধীনস্থ সাহিত্য অকাডেমিয়ে 'কাইলৈৰ দিনটো আমাৰ হ’ব' কাব্য সংকলনৰ বাবে আগবঢ়োৱা সাহিত্য অকাডেমি বঁটা,\n২০২০ চনত অসমৰ চাহ জনজাতি সাহিত্য সভাই আগবঢ়োৱা মেঘৰাজ কৰ্মকাৰ সাহিত্য বঁটা।\n↑ 1.0 1.1 "২০১৮ বৰ্ষৰ সাহিত্য অকাডেমি বঁটা ঘোষণা". ডিছেম্বৰ, ২০১৮. https://www.asomiyapratidin.in/2018-sahittya-akademi-prize/। আহৰণ কৰা হৈছে: ২৯ এপ্ৰিল,২০২০.\n↑ "Assamese Poet Sananta Tanty Dies in New Delhi at 69". DY365. 25 November 2021. https://dy365.in/assam/assamese-poet-sananta-tanti-dies-in-new-delhi-at-69-10738। আহৰণ কৰা হৈছে: 25 November 2021.\n↑ 3.0 3.1 3.2 3.3 3.4 "সন‍ন্ত তাঁতিৰ কবিতা সমগ্ৰ". ২০২০. সন‍ন্ত তাঁতিৰ কবিতা সমগ্ৰ ( পেপিৰাচ প্ৰকাশন, গুৱাহাটী, ২০২০)\n↑ "St. Anthony's College". 1970. http://anthonys.ac.in/। আহৰণ কৰা হৈছে: ২৯ এপ্ৰিল, ২০২০.\n↑ "সাহিত্য অকাডেমি অসমীয়া ভাষা উপদেষ্টা সমিতি". ২০১৮. http://sahitya-akademi.gov.in/aboutus/assamese.jsp। আহৰণ কৰা হৈছে: ২৯ এপ্ৰিল, ২০২০.\n↑ 6.0 6.1 "মণিকূট - অসমীয়া ই আলোচনী". December 16, 2018. http://monikut.com/2018/12/%E0%A6%95%E0%A6%BE%E0%A6%87%E0%A6%B2%E0%A7%88%E0%A7%B0-%E0%A6%A6%E0%A6%BF%E0%A6%A8%E0%A6%9F%E0%A7%8B-%E0%A6%86%E0%A6%AE%E0%A6%BE%E0%A7%B0-%E0%A6%B9%E0%A6%AC-%E0%A6%AE%E0%A7%83%E0%A6%A3%E0%A6%BE/। আহৰণ কৰা হৈছে: ২৯ এপ্ৰিল, ২০২০.\n↑ 7.0 7.1 "SAHITYA AKADEMI AWARDS IN ASSAMESE (1955-2019)". 2018. http://sahitya-akademi.gov.in/awards/akademi%20samman_suchi.jsp#ASSAMESE। আহৰণ কৰা হৈছে: ২৯ এপ্ৰিল,২০২০.\n↑ "অন্তৰ্জা (স্মৃতিগ্ৰন্থ), ৰীতা বৰুৱা, সদৌ অসম কবি সন্মিলন (দুলীয়াজান অধিৱেশন), ২০১৭". ২০১৭.\n↑ "সনন্ত তাঁতি, ৰীতা চৌধুৰী আৰু য়েছে দৰজে ঠংচিলৈ অসম উপত্যকা সাহিত্য বঁটা". https://janambhumi.in/VFZSak5FMVVSVDA9/%E0%A6%B8%E0%A6%A8%E0%A6%A8%E0%A7%8D%E0%A6%A4-%E0%A6%A4%E0%A6%BE%E0%A6%81%E0%A6%A4%E0%A7%80,-%E0%A7%B0%E0%A7%80%E0%A6%A4%E0%A6%BE-%E0%A6%9A%E0%A7%8C%E0%A6%A7%E0%A7%81%E0%A7%B0%E0%A7%80-%E0%A6%86%E0%A7%B0%E0%A7%81-%E0%A7%9F%E0%A7%87%E0%A6%9B%E0%A7%87-%E0%A6%A6%E0%A7%B0%E0%A6%9C%E0%A7%87-%E0%A6%A0%E0%A6%82%E0%A6%9A%E0%A6%BF%E0%A6%B2%E0%A7%88-%E0%A6%85%E0%A6%B8%E0%A6%AE-%E0%A6%89%E0%A6%AA%E0%A6%A4%E0%A7%8D%E0%A6%AF%E0%A6%95%E0%A6%BE-%E0%A6%B8%E0%A6%BE%E0%A6%B9%E0%A6%BF%E0%A6%A4%E0%A7%8D%E0%A6%AF-%E0%A6%AC%E0%A6%81%E0%A6%9F%E0%A6%BE.html। আহৰণ কৰা হৈছে: ২৯ এপ্ৰিল,২০২০.\n↑ নাথ, প্ৰাণজ্যোতি (২০১৯). "গ্ৰন্থ আলোচনাঃ সাহিত্য অকাডেমি বঁটাপ্ৰাপ্ত সনন্ত তাঁতীৰ কাব্যগ্ৰন্থ "কাইলৈৰ দিনতো আমাৰ হ'ব"". https://www.xukhdukh.com/2018/12/SANANTA.html। আহৰণ কৰা হৈছে: ২৯ এপ্ৰিল,২০২০.\n"https://as.wikipedia.org/w/index.php?title=সনন্ত_তাঁতি&oldid=308345"ৰ পৰা অনা হৈছে\nশেষ সম্পাদনা কৰা হৈছে 30 November 2021 তাৰিখে 16:44 বজাত\nএই পৃষ্ঠাখন ৩০ নৱেম্বৰ, ২০২১ তাৰিখে ২২:১৪ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=56049।


প্ৰেমৰ মিড-দে মিল-মনজিৎ – ফটাঢোল\nSeptember 1, 2020 ফটা প্ৰেম\tOne comment\nপ্ৰেমৰ মিড-দে মিল-মনজিৎ\nযদু : য়ে কি ধুনীয়া ছোৱালী চা চা?\nমধু : আৰে চুইটি একদম\nহৰি : নিজৰ নবৌৱেৰক চুইটি ক’বলৈ লাজ নালাগে তহঁতৰ!\nযদু : ইয়ে কোন নবৌ হাঁ? কাৰ নবৌ?\nমধু : অঁ কাৰ নবৌ…নবৌ হোগা তেৰা…মোৰ কাৰচ হয় কাৰচ৷\nহৰি : ইনচে মিলিয়ে কাৰচ নহয় হেৰৌ মূৰ্খ ক্ৰাচ বুলি কয় ক্ৰাচ৷ ইংলিছ নাজানিলে কৱ কিয়? হাঃ হাঃ!\nযদু : নিজক বেইজ্জত কৰিবলৈ আকৌ। নিজক কেনেকে বেইজ্জত কৰিব পাৰি তাৰ ক্ৰেচ কোৰ্চ কৰা আছে ন ইয়াৰ৷\nযদু আৰু হৰিয়ে মধুক ঠাট্টা কৰি হাই ফাইভ দিলে।\nমধুৰ খং উঠাত উচাত মাৰি গুচি গ’ল।\nমধু : মই পতাই আছোঁ চাই থাক৷\nদুয়োটাই একেলগে : হেৰৌ যা যা কাৰচ স্পেলিংটো জিভাত ফুটাই ল তাৰ পিছত পতাবি।\nদুয়ো সি যোৱাৰ ফালে চাই হাঁহিলে। আৰু ভিতৰি ঠিক কৰিলে যিহেতু মধু প্ৰতিযোগিতাৰ পৰা বাহিৰ হ’ল সেয়ে সিহঁত দুয়োটাৰ মাজত প্ৰতিযোগিতা হ’ব যিয়ে আগতে পতাব পাৰে টেট বাইদেউ তাৰ হ’ব আৰু ইজনে নবৌ বুলি মাতিব লাগিব। দুয়োৰে অংকটো হ’ল টেট মাষ্টৰনী পতালে সিহঁতে বিনদাচ ঘূৰি ফুৰিব পাৰিব তাইৰ দৰমহাৰে চলিব পাৰিব ন। পিছত চাকৰি বাকৰি বা বিজনেছ কৰি খাব আৰু। মধু বাৰু আঁতৰিল, পিচে সিহঁত দুটাৰ কোনে আগতে চেষ্টা কৰিব তাৰ বাবে টচ কৰিবলৈও মুদ্ৰা এটা নাছিল বাবে চিখৰৰ পেকেটকে ওপৰলৈ দলিয়াই দুইটাই কথাটো চূড়ান্ত কৰিলে। যদু জিকে। সেয়ে ঠিক হ’ল স্কুললৈ যাওঁতে যদুৱে চেষ্টা কৰিব আৰু উভতি আহোঁতে হৰিয়ে। কথা মতে কাম৷ দুয়ো নিজ নিজ পৰিকল্পনা অনুসৰি খেলপথাৰত নামি পৰিল৷\nযদুৱে স্কুল যোৱাৰ সময়ৰ আগতেই তাই অহা বাটত ৰৈ থাকে। তাইক দূৰৰ পৰা দেখাৰ লগে লগে বুকু ঢপঢপাই তথাপিও তাই অহা বাটত চাইকেলৰ চেইন পৰা ভাও ধৰি তাইলৈ চাই থাকে৷ তাই আহোঁতে তাই দেখা পোৱাকৈ চিঠি এখন সৰু শিলগুটি এটাৰ লগত দলিয়াই দিয়ে। পটকৈ সমুখত চিঠিখন দেখা পাই অলপ পৰ ৰৈ দিয়ে ইফালে সিফালে চাই দেখে যদুৱে চেইন থিক কৰা ভাও ধৰি তাইলৈ চাই আছে। চকুৱে চকুৱে পৰাত যদু পলাই পত্ৰং দিয়ে৷ সেয়ে তাৰ পৰা পলাই আনকি ঘূৰিও নাচালে তাই কাগজখন ল’লে নে নাই। তাৰপিছত আবেলিলৈ হৰিৰ পাল। সি যদুৱে কি কৰিছিল চাই আছিল মনে মনে৷ সেয়ে অলপ তাতকে এখাপ ওপৰত কল্পনা পৰিকল্পনা বনাই সাজু হ’ল সি৷\nযদুৱে শিলগুটিৰ লগতহে চিঠি বান্ধিছিল৷ হৰিয়ে চিঠিৰ বিশ টকীয়া চকলেট এটাৰ লগত চিঠিখন ছোৱালীয়ে চুলিত মৰা ক্লিপ এটাৰে সাঙুৰি তাইৰ সমুখত পেলাই দিয়ে। বাকী পদ্ধতিটো একেই। তাৰ চকলেটে কাম দিলে যেন লাগিল কাৰণ চিঠিখন বুটলি চালে তাই। ইফালে সিফালে চাই চিঠিৰে চকলেটটো বান্ধি বেগত ভৰালে। হৰিৰ চকুৱে চকুৱে পৰিল৷ চিঠিখনো আকৌ জমনি তাহানিৰ কবিতাৰে আৰম্ভ কৰা ৰোমাণ্টিক নহয়। ফেচবুকৰ ইনবক্সত মেচেজ দিয়াৰ দৰেহে “hi ki krsa tumi bhut bhut dhunia whtsaap no tu diba na plz” বচ সিমানেই। চিঠিখন সামৰা দেখি হৰি আনন্দত আত্মহাৰা হৈ পৰিল৷ ইফালে মনে মনে চাই থকা যদুৰ মাথা বেয়া! যেন উদং বিস্কুটৰ টেমা এটাহে! হৰি আগবাঢ়ি যোৱা দেখি তাৰ জ্বৰ উঠোঁ উঠোঁ অৱস্থা৷\nস্ক’ৰ হৈছে যদু = ০ হৰি=১\nপিছদিনা যদুৱে অলপ ওপৰলৈ আৰু তাতোকৈ দকৈ ভাবিলে। হিমাংশু দাৰ কবিতাৰ দৰে কলেজলৈ যোৱা বাটত যেন দুয়ো খুন্দা খাব এখন এখন কৈ কিতাপ তুলি দিব আৰু তাৰ পিছত দুইচকুৰ মিলন হ’ব, প্ৰেম হ’ব, বাঃ কি মস্তি! ভবা মতেই কাম৷ হিচাপ মিলাই মিলাই দিলে খুন্দা মাৰি৷ পিচে আগে পিছে অভ্যাস নাই জোখ নাজানিলে ছোৱালী উফৰি খালত পৰাৰ পৰা বাচিল কিবাকে৷ ৰাস্তাত চিটলাং খাই পৰিল। লগতে যদুৰ প্ৰেমো উফৰি পৰিল। ছোৱালীজনীয়ে মুখেৰে কিবা কিবি ভোৰভোৰাই হাত চাত মুচি খেদি আহিব খুজি দেখে যদু নাই তুফানী ধঙত পলাইছে তাৰ পৰা। হৰিক কোনে পাই দূৰৰ পৰা চাই ঠাইতে জঁপিয়াই দিলে ফূৰ্তিতে ক’ব নোৱাৰা হৈ। আবেলিলৈ হৰিৰ প্লেন। ভলিনি স্প্ৰে এটালৈ ৰৈ আছে, ৰৈয়ে আছে, তাই উভতি অহা বাটত। লগতে সৰুকৈ চিঠি এখনো, “তুমি পৰিলা ৰাস্তাত৷ দুখ পালোঁ মই বুকুত। ভলিনি লগাই দিবা বিষবোৰ ভাল হৈ যাব। মোৰ বুকুৰ বিষ ভাল কৰিবলৈ তোমাৰ নম্বৰটি দিবলৈ নাপাহৰিবা মাথো। ইতি তোমাৰ হেৰি”৷ কালি মিচিকিয়াই দিয়াত তাৰ আত্মবিশ্বাস বাঢ়িল৷ সেয়ে এইবাৰ দলিয়াই নিদি তাইৰ ওচৰ চাপি গৈ হাতে হাতে দিলে আৰু তাইয়ো বস্তুটো হাত পাতি লৈ মিচিকিয়াই দিলে। হৰিৰ ফূৰ্তিত উশাহ বন্ধেই হ’ব খুজিছিল কোনোমতে ৰখালে। ইফালে মনে মনে চাই থকা যদুৰ মাথা আগতকৈয়ো বেয়া কাৰণ খেলাত হাৰি গ’ল৷\nস্ক’ৰ হ’ল যদু= ০ হৰি=২\nসন্ধিয়া দুয়ো লগ হ’ল আৰু কথামতেই যদুৱে দুখমনেৰে বুকুত এচপৰা গধুৰ শিল থৈ নবৌ বুলি মানি ল’লে। পিছদিনা পুৱা হৰিয়ে চিধা প্ৰস্তাবটো দিয়াৰ পৰিকল্পনা কৰিলে৷ আৰু পতাবই পতাব যদি সঁচাকৈ পতি যায় সি যদুক এটা চুপাৰ দুপাৰ বাম্পাৰ পাৰ্টি দিব। কথা মতে কাম। পুৱাৰ সময়খিনিৰ পৰা যদু আঁতৰি যোৱাত গোটেই দিনটো তাৰ হৈ গ’ল। সেয়ে গোলাপ ফুল লৈ আঁঠু কাঢ়ি চিনেমাৰ ধঙত প্ৰস্তাব দিয়াৰ আঁচনিৰ যোজা চলিল৷ যদুৱে ৰেকৰ্ডিং কৰিব বোলে ইউটিউবতো আপলোডাব। ফেচবুকত লাইভ আহিব লাইভ ৰোমান্স হেনো ভাইৰেল কৰি দিব। পুৱা একঘণ্টা আগতেই দুয়ো সাজু নিজ নিজ স্থানত৷ পিচে আজি কি কথা ঔ! আনকালে ৯ বজাত অহা ছোৱালী ৯.৩০ বজালৈকে দেখাদেখিয়েই নাই কি আচৰিত। প্ৰতিটো মিনিট ঘণ্টাৰ দৰে লাগিব ধৰিলে। ১০ বাজিবৰ হওঁতে দেখে বাইক এখন আহিছে পিছফালে সপোন কুঁৱৰী লাহে লাহে ওচৰ চাপোতে চক খাই গ’ল দেখে মধুৰ বাইকত তাহাঁতৰ সপোন কুঁৱৰী, সিহঁতৰ কাৰচ। দুইটাৰে মুচকচ যাওঁ যাওঁ অৱস্থা৷ কিন্তু এয়া কি আৰু কেনেকৈ সম্ভৱ। মধুৰ লগত? চকুকেইটা মোহাৰি চালে যদুয়ে৷ অহ ন’ বুলি যদু মূৰ ঘূৰাই পৰি যাব খুজিছিল হৰিয়ে কোনোমতে ধৰে। মধু বাইকত আহি তাহাঁতৰ কাষত ৰ’ল। দুয়োটাৰ মাত বোল বন্ধ৷\nমধু : আৰে যদু আৰু হৰি দেখোন। কি কৰি আছা ইয়াত?\nহৰি : এহ নাই এনেই! সেমেনা সেমেন কৰি।\nমধু : চুইট হাৰট এয়া মোৰ ফেৰেন যদু এণ্ড হৰি হাঁ। এণ্ড ফেৰেনচ মিট মাই জি এফ এঞ্জেল তুলতুলি।\nতুলতুলি : হেল্ল ফ্ৰেনচ\nযদু+হৰি : হেল্ল’….\nমাতষাৰত বুকু ভাগি যোৱাৰ কৰুণ সুৰ একদম। যেন ভাওনাৰ বিলাপ ওলাই যাব৷\nমধু : অ’কে ফেৰেনচ তেওঁৰ স্কুললৈ লেট হৈছে তোমালোকক লিভ কৰিছোঁ দেই এতিয়া। বাই! গুদ নাইট৷\nগুদ নাইট এই ৰাতিপুৱাখন? মধুৰ ইংৰাজী যেতিয়া সকলো সম্ভৱ৷ সিহঁতেও দিনতে ৰাতি দেখা যেন পালে৷\nদুয়োটাই বাই দি গুচি গ’ল৷ ইহঁত দুটা শিলপৰা কপৌৰ দৰে তাহাঁত যোৱালৈ চাই ৰৈ থ‍কিল। এটা কথা বুজি নাপালে টেট মাষ্টৰনীজনী বেলবুং মধুলৈ পতিল কেনেকৈ?\nআবেলিৰ কথা৷ চকৰ ফাষ্টফুড দোকানখনত মধু আৰু তুলতুলিক দেখি সিহঁতে কাষৰ টেবুলখনতে মধুহঁতে গম নোপোৱাকে বহি সিহঁতে কিনো কথা পাতে শুনিবলৈ চেষ্টা কৰিলে।\nমধু : ৱেইটাৰ প্লিজ এইফালে কাম।\nপ্ৰেম হোৱাৰে পৰা ইংৰাজী নুগুচাই হ’ল এইডালৰ৷\nৱেটাৰ : দাদা কওক কি খাব।\nমধু : টেল মি হোৱাট এভেলভেল ইন ইউৰ দোকান\nৱেটাৰ : চাওমিন, ৰ’ল, বাৰ্গাৰ, পিজা, আলু চপ, চিকেন চপ চব পাব। আপুনি কি খাব?\nমধু : অকে গিভ মি চাও চাও একপিলেট। এণ্ড চুইট হাৰ্ট হোৱাত ইউ ইট।\nতুলতুলি : এহ এইবোৰ মই নাখাওঁ দেই মোক খিচিৰি লাগিব। আজি ইচকুলত চাউল শেষ সেয়ে বনাব নোৱােৰিলোঁ। বৈদ্য ভোক লাগিছে এইবোৰ খালে পেটহে বেয়া কৰিব। খিচিৰি নাপাই নেকি দাদা আপোনাৰ তাত।\nৱেটাৰ : হেঃ হেঃ ভণ্টি কি কথা কোৱা হে?\nমধু : আৰে ৰ’বাচোন ৰ’বা স্কুলত তুমি খিচিৰি কিয় বনোৱা?\nতুলতুলি : অ খা ভীমকলটো, মই নবনালে কোনে বনাব?\nমধু : মানে কি ক’ব খুজিছা তুমি টেট মাষ্টৰনী হৈ খিচিৰি কিয় বনোৱা?\nঅলপ আগলৈকে ইংৰাজী ফালি থকা মধুৰ টেনচনত বিলাতী নিচা যেন উৰি গ’ল।\nতুলতুলি : আৰে ভাই কোনে ক’লে মই টেট মাষ্টৰনী বুলি?\nমধু : কিয় তুমি সদায় ৯ বজাত মেখেলা চাদৰ পিন্ধি স্কুল যোৱা আবেলি ঘূৰি আহা টেট মাষ্টৰনীয়েহে যায় কিবা তেনেকৈ?\nতুলতুলি : কোনে ক’লে টেট মাষ্টৰনী যায় তেনেকৈ মিড দে মিলৰ ৰান্ধনীও যায় বুজিছা টাইমত নহ’লে চাউল ধোৱা, পাচলি কটা কামবোৰ কোনে কৰিব দুপৰীয়া খিচিৰি নাপালে ল’ৰা-ছোৱালীবোৰে উৎপাত কৰে ন। আৰু বাচন চাচন ধুই অহালৈ আবেলি হয় গৈ। দেউতাহে আচলতে ৰান্ধনি৷ দুবছৰ ধৰি দৰমহা নাই বাবে দেউতা হাজিৰা কৰিবলৈ যায় আৰু মই তেওঁৰ কাম কৰোঁ। খিচিৰি হ’ব নাই সোধা না দাৰ্লিং। বৰ ভোক লাগিছে। আৰু ৫০০ এটা দিবাচোন দেই জান, জিঅ ৰিচাৰ্জ শেষ হ’ব আজি মোৰ।\nমধু বজ্ৰপাত পৰা মানুহৰ দৰে থৰ লাগিল। তুলিতুলিয়ে লৰাই দিলত হে সম্বিত ঘূৰি আহিল।\nমধু : তুমি কিবা এটা আৰ্ডাৰ দিয়া মই এটি এমৰ পৰা আহোঁ পইচা লৈ বুলি কৈ তাৰ পৰা পলাল যি পলাল। কাষৰ টেবুলত বহি কথাবোৰ শুনি থকা ইহঁত দুটাই কোনো মতে হাঁহি ৰখাই তাৰ পৰা বাহিৰ ওলাল।\nমধু যোৱা গলিটোৰ ফালে অলপ দূৰ গৈ দেখে মধুৱে বাইকখনকে গুৰিয়াই আছে।\nহৰি+যদু : কি হে ফেৰেন কিবা টেনচন নেকি?\nমধু : হেই জ্বলাব নাহিবি দেই৷\nহৰিয়ে একো নজনা ভাও ধৰি লেনিয়াই সোধে,\nহৰি : কি হ’ল আমাক ক না৷\nমধু : আৰে দিনে দুশ টকাত বাইক ভাড়ালৈ আনি টেট মাষ্টৰনী বুলি ভাবি পতাইছিলোঁ, ভাবিছিলোঁ বিন্দাচ পকেট খৰচ ওলাব। চা মোৰ ফুটা কপাল মিদ ডে মিলৰ ৰান্ধনিৰ জীয়েক ওলাল ৰে! ৰেষ্টুৰেণ্টত গৈ খিচিৰি হ’ব নেকি বুলি সোধে চাচোন চা।\nহৰি+যদু : ইচ ইচ ইচ.. বৰ বেয়া কথা হ’ল৷ দে একো নাই৷ জীৱনত উঠানমাবোৰ থাকেই দেচোন। পিচে অলপ আগত আমাক লাজ দিছিলি এতিয়া নিজেই লাজ পাইছ নহয়নে? সেইকাৰণে ফেৰেনক লাজ দিব নাপায়৷\nমধু : আৰে নোজোকাবিচোন একদম মূৰ গৰম হৈ আছে।\nহৰি+যদু : নোজোকাওঁ দে গানকে এটা গাওঁ\nবন্ধুক প্ৰতাৰণা কৰি পাইছিল প্ৰেম বিচাৰি\nটেট বাইদেৱে বিচাৰিলে ৰেষ্টুৰেণ্টত খিচিৰি..\nআওঅ ৰাম আওঅ হৰি আমাক বন্ধু নাজাব পাহৰি\nএই বুলি গাই গাই গুচি যায়৷ মধুৱে বাইকতে জোৰেৰে ঘুচিয়াই৷\n« কৱচ-সুস্মিতা দাস\nসেইসময়ৰ বিয়া- অসীমা শইকীয়া দত্ত »


মেট গেলা-২০২১লৈ সম্পূৰ্ণ ক’লা কাপোৰ পৰিধান কৰি অহা কোন এইগৰাকী চেলিব্ৰেটী? – News Time Assam by Pratham Khabar\nঘৰ/জীৱনশৈলী/মেট গেলা-২০২১লৈ সম্পূৰ্ণ ক’লা কাপোৰ পৰিধান কৰি অহা কোন এইগৰাকী চেলিব্ৰেটী?\nমেট গেলা-২০২১লৈ সম্পূৰ্ণ ক’লা কাপোৰ পৰিধান কৰি অহা কোন এইগৰাকী চেলিব্ৰেটী?\nএযোৰ ক'লা পোছাক পিন্ধি মেট গোলালৈ অহা দেখা গ'ল কিম কাৰদাচিয়ানক\n0 120 এক মিনিটতকৈ কম\nA Lexicon Of Fashion at Metropolitan Museum of Art on September 13, 2021 in New York City\nআৰম্ভ হ’ল ২০২১ বৰ্ষৰ ফেশ্বনৰ সৰ্ববৃহৎ নিশা মেট গেলা(Met Gala)। হলিউডৰ চেলিব্ৰেটীসকলে অভূতপূৰ্ব ডিজাইনাৰ ড্ৰেছ পৰিধান কৰি মেট গেলালৈ অহা পৰলক্ষিত হৈছে।\nসকলো চেলিব্ৰেটীয়ে সুন্দৰ সুন্দৰ পোছাক পৰিধান কৰি আহিছে মেট গেলালৈ। হলিউডৰ জনপ্ৰিয় চেলিব্ৰেটী কিম কাৰদাচিয়ানক এইবাৰ এক অন্য ৰূপত দেখা গ’ল মেট গেলাৰ অনুষ্ঠানত। এযোৰ ক’লা পোছাক পিন্ধি মেট গেলালৈ অহা দেখা গ’ল কিম কাৰদাচিয়ানক।\nএইবাৰৰ মেট গেলাৰ বিষয়বস্তু-“In America: Lexicon of Fashion”। এই ফেশ্বন অনুষ্ঠানলৈ সম্পূৰ্ণ শৰীৰ-মুখ ক’লা কাপোৰেৰে আবৃত্ত কৰি অহা চেলিব্ৰেটীগৰাকীক প্ৰথমতে সকলোৱে চিনাক্ত কৰাত অসুবিধা হৈছিল যদিও পৰৱৰ্তী সময়ত মডেল কেনদাল জেনাৰে এটা হিন্ট দিয়াতহে সকলোৱে ধৰিব পাৰে চেলিব্ৰেটী কাৰদিয়াচনক। কাৰদচিয়ানৰ পোছাকযোৰ ডিজাইন কৰিছে তেখেতৰ পূৰ্বৰ স্বামী কেনয়ে ৱেষ্টে।\nBlack Outfit Kim Kardashian Met Gala 2021 News Time Assam Pratham Khabar TV prathamkhabar24X7\nঘোষণা হ'ল JEE Main 2021 পৰীক্ষাৰ ফলাফল\nআজি আন্তৰ্জাতিক শান্তি দিৱস! কিয় বিশ্ববাসীয়ে পালন কৰে এই দিৱস?\nপ্ৰেমিকাৰ বাবে পাগল প্ৰেমিক, প্ৰেমিকাৰ কথা মানি ৰাজহুৱা স্থানতে প্ৰেমিকে কৰিলে এই কাম…\nদৰঙৰ বেদখলকৃত ভূমি বেদখলমুক্ত কৰিবৰ বাবে তৎপৰ দৰঙজিলা প্ৰশাসন\nজিন গৱেষকৰ চাঞ্চল্যকৰ তথ্য! ২০,০০০ বছৰৰ পুৰ্বেও সংহাৰৰ সৃষ্টি কৰিছিল কৰ’নাই


আজি বিষ্ণু ৰাভা দিৱস ! অসমৰ সংস্কৃতি আৰু কৃষ্টিৰ জগতলৈ বিশেষ অৱদান আগবঢ়োৱা এইগৰাকী ব্যক্তিৰ জীৱনৰ ইটো-সিটো ...– News18 assam\nআজি বিষ্ণু ৰাভা দিৱস ! অসমৰ সংস্কৃতি আৰু কৃষ্টিৰ জগতলৈ বিশেষ অৱদান আগবঢ়োৱা এইগৰাকী মহান ব্যক্তিৰ জীৱনৰ ইটো-সিটো ...\nঅসমীয়া জাতীয় জীৱনলৈ বহু অৰিহণা আগবঢ়াই থৈ যোৱা বিষ্ণু প্ৰসাদ ৰাভাৰ প্ৰতি সন্মান জনাই ২০ জুন তাৰিখে বিষ্ণু ৰাভা দিৱস পালন কৰা হয়। ১৯৬৯ চনৰ ২০ জুন তাৰিখে ৰাতি ২.২৫ বজাত তেজপুৰত এইগৰাকী মহান ব্যক্তিয়ে শেষ নিশ্বাস ত্যাগ কৰিছিল।\nLast Updated : June 20, 2022, 16:39 IST\nঅসমীয়া জাতীয় জীৱনলৈ বহু অৰিহণা আগবঢ়াই থৈ যোৱা বিষ্ণু প্ৰসাদ ৰাভাৰ প্ৰতি সন্মান জনাই ২০ জুন তাৰিখে বিষ্ণু ৰাভা দিৱস পালন কৰা হয়। ১৯৬৯ চনৰ ২০ জুন তাৰিখে ৰাতি ২.২৫ বজাত তেজপুৰত এইগৰাকী মহান ব্যক্তিয়ে শেষ নিশ্বাস ত্যাগ কৰিছিল। অসমৰ সংস্কৃতি আৰু কৃষ্টিৰ জগতলৈ বিশেষ অৱদান আগবঢ়োৱা এইগৰাকী ব্যক্তিক কাশীৰ হিন্দু বিশ্ববিদ্যালয়ত প্ৰদৰ্শন কৰা 'নটৰাজ' নৃত্যত বিমুগ্ধ হৈ আৰু তেখেতৰ সাংস্কৃতিক বৰঙণিলৈ সন্মান জনাই সেইসময়ৰ হিন্দু বিশ্ববিদ্যালয়ৰ উপাচাৰ্য্য সৰ্বপল্লী ৰাধাকৃষ্ণণে তেওঁক 'কলাগুৰু' সন্মান প্ৰদান কৰিছিল।\nকলাগুৰু বিষ্ণুপ্ৰসাদ ৰাভা আছিল এগৰাকী শিল্পী, কবি, সাহিত্যিক, নাট্যকাৰ, সংগীতজ্ঞ, নৃত্যবিদ, চিত্ৰকৰ, অভিনেতা আৰু মুক্তি যুঁজাৰু। বিষ্ণুপ্ৰসাদ ৰাভাই সংগীত, কবিতা ৰচনা কৰাৰ লগতে গল্প, উপন্যাস আৰু অসমীয়া সমাজ-সংস্কৃতি বিষয়ক প্ৰবন্ধ পুথি ৰচনা কৰিছিল। তেখেতে লিখা গীতসমূহক ৰাভা সংগীত বুলিও কোৱা হয়। ৰাজনৈতিক জগততো তেওঁ এসময়ত খোজ পেলাইছিল। ১৯৫৫ চনত ৰাভাই ভাৰতীয় কমিউনিষ্ট দল (চি.পি.আই.)-ত যোগ দিয়ে আৰু ১৯৫৭ চনত বৰপেটা সমষ্টিৰ পৰা বিধানসভাৰ নিৰ্বাচনত প্ৰতিদ্বন্দ্বিতা কৰে কিন্তু এই নিৰ্বাচনত তেওঁ জয়ী হ'ব নোৱাৰিলে। ইয়াৰ পিছত ১৯৬৭ চনত তেজপুৰৰ পৰা নিৰ্দলীয় প্ৰাৰ্থী হিচাপে বিধানসভা নিৰ্বাচনত প্ৰতিদ্বন্দ্বিতা কৰি জয়লাভ কৰে। ১৯৬৮ চনতো কোকৰাঝাৰ সমষ্টিৰ পৰা লোকসভাৰ নিৰ্দলীয় প্ৰাৰ্থীৰূপে প্ৰতিদ্বন্দ্বিতা কৰে যদিও এইবাৰ তেওঁ পৰাজয়বৰণ কৰে।\n১৯০৯ চনৰ ৩১ জানুৱাৰীত বেঙ্গল প্ৰেসিডেন্সি (এতিয়াৰ বাংলাদেশ)-ৰ ঢাকাত বিষ্ণু ৰাভাৰ জন্ম হয়। বিষ্ণুপ্ৰসাদ ৰাভাই ঢাকাৰ সেনা বিভাগৰ বিদ্যালয়ত শিক্ষাগ্ৰহণ আৰম্ভ কৰিছিল, কিন্তু হাইস্কুলীয়া শিক্ষা চলি থকাৰ মাজতে পিতৃৰ বিয়োগ হোৱাত তেওঁ তেজপুৰত সম্বন্ধীয় লোকৰ ঘৰত থাকিবলৈ লৈছিল আৰু তাতেই পঢ়িবলৈ লয়। বিষ্ণুপ্ৰসাদ ৰাভাই কলেজীয়া শিক্ষা গ্ৰহণ কৰে কলকাতাত। বিষ্ণুপ্ৰসাদ ৰাভাই সংস্কৃতিৰ বিভিন্ন ক্ষেত্ৰৰ লগত জড়িত আছিল। সংগীত, নৃত্য, চিত্ৰকলা, আৰু অভিনয়ৰ উপৰি সংগীত পৰিচালক হিচাপে আৰু কথাছবি পৰিচালক হিচাপেও তেখেতে কাম কৰিছে। তেওঁ বহুতো কালজয়ী গীত ৰচনা কৰি থৈ গৈছে।\nAssamese CultureBishnuprasad RabhaRabha Divas


এজনো বিদেশী থাকিব নোৱাৰিব অসমতঃ উত্তৰ পূব পৰিষদৰ বৈঠকত কেন্দ্ৰীয় গৃহমন্ত্ৰী অমিত শ্বাহৰ ঘোষণা - Gana Adhikar\nHome / আঞ্চলিক / এজনো বিদেশী থাকিব নোৱাৰিব অসমতঃ উত্তৰ পূব পৰিষদৰ বৈঠকত কেন্দ্ৰীয় গৃহমন্ত্ৰী অমিত শ্বাহৰ ঘোষণা\nএজনো বিদেশী থাকিব নোৱাৰিব অসমতঃ উত্তৰ পূব পৰিষদৰ বৈঠকত কেন্দ্ৰীয় গৃহমন্ত্ৰী অমিত শ্বাহৰ ঘোষণা\n1 week আগত\tআঞ্চলিক, ৰাজনীতি\nকেন্দ্ৰই স্পৰ্শ নকৰে উত্তৰ-পূৱৰ বিশেষ ক্ষমতা ৩৭১ অনুেচ্ছদ\nষ্টাফ ৰিপ’ৰ্টাৰ, গুৱাহাটী, ৮ ছেপ্টেম্বৰ : এনআৰচিৰ প্ৰসংগক লৈ অসমবাসীয়ে একো চিন্তা কৰিব নালাগে। এনআৰচিক লৈ বহু আপত্তি আহিছে। এজনো বিদেশী থাকিব নোৱাৰিব অসমত। বিদেশী চিনাক্ত কৰি খেদি পঠিওৱা হ’ব। —উত্তৰ-পূব পৰিষদৰ ৬৮তম বৈঠকত অংশগ্ৰহণ কৰি কেন্দ্ৰীয় গৃহমন্ত্ৰী অমিত শ্বাহে এই হুংকাৰ দিয়ে। অসম পদাধিকাৰী আইন মহাবিদ্যালয়ত অনুষ্ঠিত উত্তৰ-পূব পৰিষদৰ সন্মিলনত কেন্দ্ৰীয় গৃহমন্ত্ৰী অমিত শ্বাহে এই বুলিও উল্লেখ কৰে যে উত্তৰ-পূবক বিশেষ ক্ষমতা দিয়া ৩৭১ অনুেচ্ছদৰ আটাইবোৰ ধাৰা বাহাল থাকিব। কাশ্মীৰৰ ক্ষেত্ৰত প্ৰযোজ্য অনুেচ্ছদ ৩৭০ বাতিল কৰাৰ ফলত উদ্ভৱ হোৱা শংকাৰ প্ৰসংগ উত্থাপন কৰি শ্বাহে আৰু কয় যে ৩৭০ অনুেচ্ছদ এটা অস্থায়ী ব্যৱস্থা আছিল আৰু ই ২৮টা বাধা দি আছিল। উত্তৰ-পূববাসীয়ে কোনো ধৰণৰ শংকিত হোৱাৰ প্ৰয়োজন নাই বুলি উল্লেখ কৰি তেওঁ আৰু কয় যে কেন্দ্ৰই উত্তৰ-পূবৰ বিশেষ ক্ষমতা ৩৭১ কেন্দ্ৰই কেতিয়াও স্পৰ্শ নকৰে।\nসন্মিলনত আজি কেন্দ্ৰীয় গৃহমন্ত্ৰীগৰাকীয়ে মহান বিশ্ববিশ্ৰুত শিল্পী ড০ ভূপেন হাজৰিকাক প্ৰশংসাৰে নিজৰ ভাষণ আৰম্ভ কৰে। শ্বাহে প্ৰয়াত মহান শিল্পীজনৰ জন্মদিনটোক শুভদিন আখ্যা দি তেওঁক সমগ্ৰ উত্তৰ-পূবৰ সংস্কৃতিৰ এম্বেছাডৰ আখ্যা দিয়ে আৰু কয়— নৰেন্দ্ৰ মোদীয়ে তেওঁক প্ৰকৃত সন্মান দিলে। উত্তৰ-পূবৰ ৮খন ৰাজ্যৰ ৮জন মুখ্যমন্ত্ৰীয়ে ভাগ লোৱা সন্মিলনত কেন্দ্ৰীয় গৃহমন্ত্ৰীগৰাকীয়ে আৰু কয় যে উত্তৰ-পূবক বাদ দি ভাৰতৰ বিকাশ অসম্ভৱ। দেশৰ সুৰক্ষাৰ বাবেও অঞ্চলটো গুৰুত্বপূৰ্ণ। এখন সৰু ভাৰতেই উত্তৰ-পূব। সঁচাকৈয়ে দেশৰ ইঞ্জিন উত্তৰ-পূব। ইপিনে আন এক প্ৰসংগ উত্থাপন কৰি কেন্দ্ৰীয় গৃহমন্ত্ৰীগৰাকীয়ে কয় যে উত্তৰ-পূবক সন্ত্ৰাসবাদ, সীমা বিবাদৰ বাবেহে জনা গৈছিল। এতিয়া বিকাশৰ বাবে জনা যায়। পূৰ্বৰ ৭০ বছৰতকৈ এই ৫ বছৰত অধিক উন্নয়ন হৈছে বুলি দাবী কৰে কেন্দ্ৰীয় গৃহমন্ত্ৰীগৰাকীয়ে।\nAddressed the 68th plenary session of North Eastern Council in Guwahati, Assam.\nModi government is committed for the development of the North East while preserving the culture and language of the region.\nOur government respects Article 371 and will not alter it in any way. pic.twitter.com/8BFoknonNy\n২০২০ চনৰ ভিতৰত সমগ্ৰ উত্তৰ-পূবৰ আটাইবোৰ ৰাজ্যক ৰে’লেৰে সংযোগ কৰাৰ লক্ষ্য লোৱা বুলি ঘোষণা কৰে কেন্দ্ৰীয় মন্ত্ৰীগৰাকীয়ে। সন্মিলনত মুখ্যমন্ত্ৰীসকলৰ উপৰি উত্তৰ-পূবৰ আঠখন ৰাজ্যৰ ৰাজ্যপাল, আৰক্ষী সঞ্চালকপ্ৰধানকে ধৰি অসমৰ সাংসদসকলেও অংশগ্ৰহণ কৰে। উল্লেখ্য যে দুদিনীয়া ভ্ৰমণসূচীৰে আজি কেন্দ্ৰীয় গৃহমন্ত্ৰীগৰাকী দিনৰ ১১.৪৫ বজাত এক বিশেষ বিমানেৰে বৰঝাৰ বিমানবন্দৰত উপস্থিত হয়। কেন্দ্ৰীয় গৃহমন্ত্ৰীগৰাকী বিমানবন্দৰত উপস্থিত হোৱাৰ উপৰি মুখ্যমন্ত্ৰী সৰ্বানন্দ সোণোৱাল, মন্ত্ৰী হিমন্ত শৰ্মাই উষ্ম আদৰণি জনায়। ইয়াৰ পিছতেই কেন্দ্ৰীয় গৃহমন্ত্ৰীগৰাকীয়ে ৬৮তম উত্তৰ-পূব পৰিষদৰ সন্মিলনত অংশগ্ৰহণ কৰি সীমা সমস্যাক লৈও কেতবোৰ মন্তব্য কৰে।\nভাৰত-বাংলা সীমা সমস্যা যদি সমাধান হ’ব পাৰে, তেন্তে উত্তৰ-পূবৰ সীমা সমস্যা কিয় সমাধান হ’ব নোৱাৰিব বুলি উল্লেখ কৰে।শীঘ্ৰেই উত্তৰ-পূবৰ সকলো সীমা সমস্যা সমাধান কৰাৰ কথা ঘোষণা কৰে মন্ত্ৰীগৰাকীয়ে। মন কৰিবলগীয়া যে কাইলৈ কেন্দ্ৰীয় গৃহমন্ত্ৰীগৰাকীয়ে নেডাৰ সৈতে এক গুৰুত্বপূৰ্ণ বৈঠকত মিলিত হ’ব। কলাক্ষেত্ৰত অনুষ্ঠিত হ’বলগীয়া বৈঠকত উত্তৰ-পূবৰ ৰাজনীতি সন্দৰ্ভত কেতবোৰ সিদ্ধান্ত গ্ৰহণ কৰিব কেন্দ্ৰীয় গৃহমন্ত্ৰীগৰাকীয়ে। ইপিনে এনআৰচিত সৃষ্টি হোৱা বিসংগতি সন্দৰ্ভত আজি বিজেপিৰ ৰাজ্যিক নেতৃত্বই কেন্দ্ৰীয় গৃহমন্ত্ৰীগৰাকীক এখন স্মাৰক-পত্ৰ প্ৰদান কৰে।\n৩১ আগষ্টত প্ৰকাশ হোৱা চূড়ান্ত এনআৰচিত লাখ লাখ বিদেশীৰ নাম অন্তৰ্ভুক্ত হৈছে আৰু লাখ লাখ স্বদেশীৰ নাম বাদ পৰিছে বুলি অভিযোগ কৰে বিজেপিৰ ৰাজ্যিক সভাপতি অমিত শ্বাহৰ ওচৰত। এনআৰচিৰ বিসংগতি সন্দৰ্ভত কেন্দ্ৰীয় গৃহমন্ত্ৰীগৰাকীৰ সৈতে বিজেপিৰ ৰাজ্যিক প্ৰতিনিধি দলটোৱে কিছু সময় আলোচনাত মিলিত হয়। আলোচনাৰ অন্তত অমিত শ্বাহে এনআৰচিক লৈ চিন্তা কৰাৰ প্ৰয়োজন নাই বুলি আশ্বাস প্ৰদান কৰাৰ লগতে এজনো বিদেশী থাকিব নোৱাৰিব আৰু ১৯৭১ৰ আগৰ ভাৰতীয়ক সুৰক্ষা দিবলৈ সকলো ব্যৱস্থা কৰিব বুলি উল্লেখ কৰে।\nটেগ্‌চAmit Shah Article 371 Foreigners Expulsion Guwahati NEC North East Council Remain Union Home Minister\nপূৰ্বৱৰ্তী চৰকাৰৰ হেমাহিৰ ফলত ধ্বংসৰ গৰাহলৈ সুধাকণ্ঠৰ কাজিৰঙাস্থিত মৰমৰ ঘৰ\nপৰৱৰ্তী কেন্দ্ৰীয় গৃহমন্ত্ৰী অমিত শ্বাহে অসমবাসীৰ ওচৰত ক্ষমা খোজকঃ ৰিপুন বৰা : তামুলপুৰত কংগ্ৰেছৰ কৰ্মশালা


May 2014 - অসমীয়াৰ সুখ-দুখ\nxukhdukh.com May 31, 2014 0\nআজিৰ ভাল খবৰবোৰঃ ১. কালি ঘোষিত হোৱা অসমৰ উচ্চতম মাধ্যমিক শিক্ষা সংসদৰ পৰিচালিত উচ্চতৰ মাধ্যমিকৰ শিক্ষান্ত পৰীক্ষাৰ ফলাফলত কলাত ৭৩.৯১%, ...\nBy xukhdukh.com on May 31, 2014 No comments:\nৰাষ্ট্ৰীয় গুজৱ.কম ১. ভোমোৰা লাল বিধায়কে ৰাজকুমাৰ গান্ধীক "জোকাৰ সন্থাৰ" কাৰ্যবাহী বিষয়া বুলি মন্তব্য কৰাকলৈ এতিয়া প্ৰতিক্ৰিয়া সৃ...\nxukhdukh.com May 30, 2014 0\nআজিৰ ভাল খবৰবোৰ ১. আজি ঘোষিত হৈছে অসম উচ্চতৰ মাধ্যমিক শিক্ষা সংসদে পৰিচালনা কৰা উচ্চতৰ মাধ্যমিক শিক্ষান্ত পৰীক্ষাৰ ফলাফল। বিজ্ঞান শাখাত...\nBy xukhdukh.com on May 30, 2014 No comments:\nড'নাৰ মন্ত্ৰীয়ে ৰাইজৰ দিহা পৰামৰ্শ লবলৈ খুলিব নতুন বেৱচাইট নতুনকৈ ড'নাৰ মন্ত্ৰী ৰূপে দ্বায়িত্ব গ্ৰহণ কৰি প্ৰাক্তন সেনাধ্যক্ষ জেন...\nশিক্ষা মন্ত্ৰীৰ শিক্ষা আৰু নানা ঋষিৰ নানা মত কালি আমেৰিকাৰ "ৱাল ষ্ট্ৰীট জাৰ্নেল"ত প্ৰকাশ পোৱা বাতৰি অনুসৰি ভাৰত বৰিষৰ নকৈ বাব ...\n"চিটী-লাইটচ" এখন সফল বাস্তৱধৰ্মী চিনেমাৰ কথাৰে অজয় লাল দত্ত আজি ৰাতিপুৱাই "চিটী-লাইটচ" (CITYLIGHTS)" নামৰ...\nxukhdukh.com May 29, 2014 0\nআজিৰ ভাল খবৰবোৰ ১. কালি ঘোষিত হোৱা হাইস্কুল শিক্ষান্ত পৰীক্ষাত উত্তীৰ্ণৰ হাৰ ৬১.৪২ শতাংশ আৰু হাই-মাদ্ৰাছাৰ উত্তীৰ্ণৰ হাৰ ৬১.৪০ শতাংশ বুলি ...\nBy xukhdukh.com on May 29, 2014 No comments:\nমেট্ৰিক পৰীক্ষাই জী‌ৱনৰ সৰ্বোচ্চ পৰীক্ষা নহয় অৰুণজ্যোতি দাস আজি মেট্ৰিক পৰীক্ষাৰ ফলাফল ওলো‌ৱাৰ লগে লগেই চৌদিশে এটা উৎস‌ৱমুখৰ পৰি...\nxukhdukh.com May 28, 2014 0\nআজিৰ ভাল খবৰবোৰ ১. আজি ঘোষিত হৈছে অসমৰ ছেৱাৰ অধীনত অনুষ্ঠিত হাইস্কুল শিক্ষান্ত আৰু হাইমাদ্ৰাছা পৰীক্ষাৰ ফলাফল। ধেমাজি জিলাই ৮০.৩৯ শতাংশ...\nBy xukhdukh.com on May 28, 2014 No comments:


Onitraz Forte in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Onitraz Forte ar byavahar, ppali, parshwakriya, upkaar, kriya-pratikriya aaru satarkatabani\nOnitraz Forte Capsule\nOnitraz Forte ৰ লাভ আৰু ব্যৱহাৰসমূহ- Onitraz Forte Benefits & Uses in Assamese- Onitraz Forte ar laabh aaru byavaharsamuh\nOnitraz Forte ৰ পালি আৰু সেয়া কেনেদৰে ল'ব- Onitraz Forte Dosage & How to Take in Assamese - Onitraz Forte ar paali aaru xeya kenedore lobo\nOnitraz Forte ৰ পাৰ্শ্চক্ৰিয়াসমূহ- Onitraz Forte Side Effects in Assamese- Onitraz Forte ar parshwakriyasamuh\nOnitraz Forte সংক্ৰান্ত সতৰ্কতাবাণীসমূহ- Onitraz Forte Related Warnings in Assamese- Onitraz Forte xonkranta xatarkatabanisamuh\nঅইন দৰৱৰ সৈতে Onitraz Forteৰ গুৰুতৰ ক্ৰিয়া-প্ৰতিক্ৰিয়া- Severe Interaction of Onitraz Forte with Other Drugs in Assamese- Oinor xoite Onitraz Forte ar gurutor kriya-pratikriya\nOnitraz Forte মতভেদসমূহ- Onitraz Forte Contraindications in Assamese- Onitraz Forte nishedhsamuh\nOnitraz Forte ৰ বিষয়ে সততে সোধা প্ৰশ্নসমূহ- Frequently asked Questions about Onitraz Forte in Assamese- Onitraz Forte ar bikhoye satate xodha prashnasamuh\nখাদ্য আৰু মদৰ সৈতে Onitraz Forte ক্ৰিয়া-প্ৰতিক্ৰিয়া- Onitraz Forte Interactions with Food and Alcohol in Assamese- khadya aaru modor xoite Onitraz Forte kriya-pratikriya\nOnitraz Forte ৰ লাভ আৰু ব্যৱহাৰসমূহ - Onitraz Forte Benefits & Uses in Assamese - Onitraz Forte ar laabh aaru byavaharsamuh\nOnitraz Forte তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOnitraz Forte ৰ পালি আৰু সেয়া কেনেদৰে ল'ব - Onitraz Forte Dosage & How to Take in Assamese - Onitraz Forte ar paali aaru xeya kenedore lobo\nOnitraz Forte-ৰ উপাদানসমূহ - Onitraz Forte Active Ingredients in Assamese - Onitraz Forte-ar upadaansamuh\nOnitraz Forte ৰ পাৰ্শ্চক্ৰিয়াসমূহ - Onitraz Forte Side Effects in Assamese - Onitraz Forte ar parshwakriyasamuh\nগৱেষণাৰ ভিত্তিত, Onitraz Forte ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOnitraz Forte সংক্ৰান্ত সতৰ্কতাবাণীসমূহ - Onitraz Forte Related Warnings in Assamese - Onitraz Forte xonkranta xatarkatabanisamuh\nOnitraz Forte-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Onitraz Forteএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Onitraz Forte পুনৰাই গ্ৰহণ নকৰিব।\nOnitraz Forte-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Onitraz Forte গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Onitraz Forte কি প্ৰভাৱ দেখা গৈছে?\nবৃক্ক ৰ বাবে Onitraz Forte কেতিয়াবাহে ক্ষতিকাৰক।\nযকৃতত Onitraz Forte কি প্ৰভাৱ দেখা গৈছে?\nOnitraz Forteৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Onitraz Forte ৰ কি প্ৰভাৱ দেখা গৈছে?\nOnitraz Forteৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Onitraz Forteৰ গুৰুতৰ ক্ৰিয়া-প্ৰতিক্ৰিয়া - Severe Interaction of Onitraz Forte with Other Drugs in Assamese - Oinor xoite Onitraz Forte ar gurutor kriya-pratikriya\nOnitraz Forte তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOnitraz Forte মতভেদসমূহ - Onitraz Forte Contraindications in Assamese - Onitraz Forte nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Onitraz Forte লোৱা অনুচিত যাতে -\nOnitraz Forte ৰ বিষয়ে সততে সোধা প্ৰশ্নসমূহ - Frequently asked Questions about Onitraz Forte in Assamese - Onitraz Forte ar bikhoye satate xodha prashnasamuh\nএই Onitraz Forte-এ অভ্য়াস বা নিচাৰ সৃষ্টি কৰে নেকি?\nনহয়, Onitraz Forte লোৱাটোৱে কোনো আসক্তিৰ সৃষ্টি নকৰে।\nOnitraz Forte লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Onitraz Forteয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Onitraz Forte লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Onitraz Forte ব্যৱহৃত নহয়।\nখাদ্য আৰু মদৰ সৈতে Onitraz Forte ক্ৰিয়া-প্ৰতিক্ৰিয়া - Onitraz Forte Interactions with Food and Alcohol in Assamese - khadya aaru modor xoite Onitraz Forte kriya-pratikriya\nখাদ্য আৰু Onitraz Forteৰ ক্ৰিয়া-প্ৰতিক্ৰিয়া\nখাদ্যৰ সৈতে Onitraz Forte লোৱাটোৱে একো সমস্যাৰ সৃষ্টি নকৰে।\nমদ আৰু Onitraz Forteৰ মাজৰ প্ৰতিক্ৰিয়া\nOnitraz Forte আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nOnitraz Forte ৰ মূল্য আৰু পেকৰ চাইজ - Onitraz Forte Price and Pack Size in Assamese - Onitraz Forte ar mulya aaru pakor size\nOnitraz Forte Capsule ₹206.5 खरीदें


গুৱাহাটীৰ আকাশত দেখা পোৱা গ’ল বিৰল মহাজাগতিক পৰিঘটনাৰ দৃশ্য | News Next One\nগুৱাহাটীৰ আকাশত দেখা পোৱা গ’ল বিৰল মহাজাগতিক পৰিঘটনাৰ দৃশ্য\nnewsnextone.com | ডিজিটেল ডেস্কঃ শুকুৰবাৰৰ নিশাটো সমগ্ৰ বিশ্ববাসীৰ বাবে এটা বিশেষ নিশা হৈ ৰল। নিশা আকাশত প্ৰত্যক্ষ কৰিলে বিলৰ দৃশ্য৷ একেলগে তিনিটাকৈ বিৰল মহাজাগতিক পৰিঘটনা প্ৰত্যক্ষ কৰিলে সমগ্ৰ বিশ্বই। ভাৰতৰ অমৃতসৰ, কেৰেলা, তিৰুৱন্তপুৰুম, বাৰানসী, জয়পুৰ সুন্দৰকৈ দেখা পালে শতাব্দীৰ দীৰ্ঘতম পূৰ্ণ চন্দ্ৰগ্ৰহণ দৃশ্য৷ যি ঘটনা প্ৰত্যক্ষ কৰিবলৈ উদগ্ৰীৱ হৈ আছিল বিশ্ববাসী।\n#Assam: Visuals of lunar eclipse from Guwahati. pic.twitter.com/xcT6ncBfYi\n#LunarEclipse from #Guwahati. #BloodMoonEclipse #MoonEclipse #Moon #Assam\nPC: Jay DX pic.twitter.com/FPUEqcv0C7\n— Unexplored Assam (@UnexploredA) July 27, 2018\nঅসম, উত্তৰ-পূৰ্বাঞ্চলবাসীয়েও প্ৰত্যক্ষ কৰিলে এই দৃশ্য। বিশেষকৈ গুৱাহাটীত দেখা পোৱা যায় এই দৃশ্য৷ একবিংশ শতিকাৰ দীৰ্ঘতম পূৰ্ণ চন্দ্ৰ গ্ৰহণ নিশা প্ৰত্যক্ষ কৰিবলৈ ভাৰতৰ বহু চহৰৰ লগতে অসমৰ বিভিন্ন প্ৰান্তৰ লোকে৷ বিশ্বৰ কেইবাখনো ৰাষ্ট্ৰৰ লগতে ভাৰতবৰ্ষৰ যিকোনো প্ৰান্তৰ পৰাও চন্দ্ৰৰ পূৰ্ণগ্ৰাস পৰ্যবেক্ষণ কৰে অগণন লোকে৷


অভিলেখ! কিলোগ্ৰামত ৭৫,০০০ হাজাৰ টকাত নীলাম হ’ল ডিব্ৰুগড়ৰ বিশেষ গ্ৰেডৰ চাহ|special-grade-assam-tea-of-dibrugarh-sold-for-rs-75-000-per-kg-in-auction-guwahati– News18 assam\nঅভিলেখ! কিলোগ্ৰামত ৭৫,০০০ হাজাৰ টকাত নীলাম হ’ল ডিব্ৰুগড়ৰ বিশেষ গ্ৰেডৰ চাহ\nডিব্ৰুগড়ৰ মনোহাৰী চাহ বাগিচাৰ বিশেষ চাহ গুৱাহাটীৰ চাহ নীলাম কেন্দ্ৰত নীলাম হয়।\nLast Updated : October 29, 2020, 19:48 IST\nকোৰোণা ভাইৰাছৰ সংক্ৰমণ আৰু লকডাউনৰ মাজতে অসমৰ চাহ উদ্যোগৰ কাৰণে ভাল খবৰ আনিছে। যথেষ্ট সময় স্থবিৰ হৈ থকাৰ পিছত চাহ উদ্যোগৰ কাৰণে অলপ ভাল দিন আহিছে। বিভিন্ন কাৰকে এইক্ষেত্ৰত সহায় কৰিছে।\nডিব্ৰুগড়ৰ মনোহাৰী চাহ বাগিচাৰ গল্ড গ্ৰেড চাহে অভিলেখ সৃষ্টি কৰি বিপুল পৰিমাণৰ ধনৰ বিনিময়ত নীলাম হয়। প্ৰতি কিলোগ্ৰামত ৭৫,০০০ টকাত নীলাম হয় এই বিশেষ চাহ। গুৱাহাটী স্থিত চাহ ট্ৰেডাৰ বিষ্ণু টি কোম্পানীয়ে এই চাহ ক্ৰয় কৰে। সংবাদমাধ্যমত প্ৰকাশ পোৱা মতে কোম্পানীটোৱে এই বিশেষ চাহ ডিজিটেল ই–কমাৰ্চ ৱেবছাইটৰ জৰিয়তে বিক্ৰীৰ ব্যৱস্থা কৰিব।\n"এইটো এটা ডাঙৰ সাফল্য । মনোহাৰী চাহ বাগিচাই এই বিশেষ চাহ যোৱা ছেপ্তেম্বৰ মাহত বিশেষ প্ৰয়াসেৰে উত্‍পাদনৰ চেষ্টা কৰে আৰু GTACলৈ বিক্ৰীৰ বাবে প্ৰেৰণ কৰে।", দীনেশ বিহানী, ছেক্ৰেটাৰী, (GTABA)–এ PTIৰ আগত প্ৰকাশ কৰে।\nযোৱা বছৰ একে ব্ৰেণ্ডৰ চাহ প্ৰতি কিলোগ্ৰামত ৫০,০০০টকাত বিক্ৰী হৈছিল। ইয়াৰ ওপৰিউ ডিকম চাহ বাগিচাৰ গল্ডেন বাটাৰফ্লাই চাহ প্ৰতি কিলোগ্ৰাম ৭৫,০০০টকাত নীলাম হৈছিল।\nFirst published: October 29, 2020, 19:48 IST


অসমীয়া প্ৰগতিশীল কবিতাৰ উন্মেষ-কালৰ কিছু কথা ( সমীন্দ্ৰ হুজুৰি ) - বৌদ্ধিক বিচাৰ\nচ’ৰাঘৰ / অতিথি সম্পাদকৰ চ’ৰা / অসমীয়া প্ৰগতিশীল কবিতাৰ উন্মেষ-কালৰ কিছু কথা ( সমীন্দ্ৰ হুজুৰি )\nনৱেম্বৰ 1, 2017\tঅতিথি সম্পাদকৰ চ’ৰা, অসমীয়া প্ৰগতিশীল কবিতা মন্তব্য কৰক 150 দৰ্শন\nসাহিত্যৰ বুৰঞ্জী প্ৰণেতাসকলে অসমীয়া ৰোমান্টিক সাহিত্যৰ সময় নিৰ্ণয় কৰিছে ১৮৮৯-১৯৪০ চনৰ মাজৰ ৫১ বছৰ কাল । তাৰ পৰৱৰ্তী কালৰ সাহিত্যক বুলিছে সাম্প্ৰতিক ধাৰা বা বৰ্তমানৰ সাহিত্য । ডঃ মহেশ্বৰ নেওগৰ ‘অসমীয়া সাহিত্যৰ ৰূপৰেখা’ আৰু ডঃ সত্যেন্দ্ৰনাথ শৰ্মাৰ ‘অসমীয়া সাহিত্যৰ সমীক্ষাত্মক ইতিবৃত্ত’ দুয়োখন সাহিত্যৰ বুৰঞ্জীত একে সময় বিভাজন কৰা হৈছে। অৱশ্যে আনন্দৰাম বৰুৱা ভাষা কলা-সংস্কৃতি সংস্থাৰ দ্বাৰা প্ৰকাশিত ‘অসমীয়া সাহিত্যৰ বুৰঞ্জী’(ষষ্ঠ খণ্ড)ত কিছু বিস্তাৰিত মূল্যায়নৰ ভেটিত উল্লিখিত সাহিত্যৰ সময় বিভাজনো সুকীয়াকৈ দাঙি ধৰিছে। হোমেন বৰগোহাঞি সম্পাদিত সাহিত্যৰ বুৰঞ্জীয়ে অসমীয়া সাহিত্যৰ ১৯৩৮ ৰ পৰা ১৮৮৯ চনলৈ – আঢ়ৈ কুৰি বছৰ সামৰি আধুনিক যোগটোৰ ৰূপৰেখা তুলি ধৰি ভূমিকাত কোৱা হৈছে –\n“ সাহিত্যৰ ধাৰা কোন এটা বিষেশ বিন্দুত যান্ত্ৰিকভাৱে আৰম্ভ হৈ কোনো এটা বিশেষ বিন্দুত শেষ নহয়। সাহিত্যৰ এটা নতুন ধাৰা বা আন্দোলন আৰম্ভ হোৱাৰ পাছটো দেখা যায় যে পূৰ্বৱৰ্তী ধাৰাটো বেছ কিছু দিনলৈকে নতুন ধাৰাটোৰ সমান্তৰালভাৱে চলি থাকে। … আলোচনাৰ সুবিধাৰ কাৰণে সাহিত্যৰ যুগ বিভাজন কৰি ল’ব লগা হয় ; একোটা বিশেষ মুখ্য ভাবাদৰ্শ বা জীৱন-জিজ্ঞাসাৰ ওপৰত ভিত্তি কৰি সেই যুগটোৰ সূচনা আৰু সমাপ্তিৰ বছৰ দুটা চিহ্নিত কৰি ল’ব লগা হয়। … ১৮৮৯ চনত কলিকতাত জোনাকী আলোচনীৰ প্ৰতিষ্ঠা হোৱাৰ লগে লগেই অসমীয়া সাহিত্যৰ আধুনিক যুগ আৰম্ভ হোৱা বুলি নিশ্চিতভাৱে ক’ব পাৰি । কিন্তু যুগটোৰ যতি-চিহ্ন টানিবলৈ ১৯৩৯ চনটো বাছি লোৱাৰ আন কোনো যুক্তি নাই – যদিহে আমি সেই বছৰতে আৰম্ভ হোৱা দ্বিতীয় মহাযুদ্ধক সমগ্ৰ মানৱ সভ্যতাৰ বুৰঞ্জীত এটা যুগান্তকাৰী ঘটনা বুলি ধৰি নলওঁ ।” (অসমীয়া সাহিত্যৰ বুৰঞ্জী (ষষ্ঠ খণ্ড) ১৯৯৩, পৃঃ ১৭-১৮)\nবৰগোহাঞিয়ে ১৯৩৮ আৰু ১৯৪৩ চন দুটা অসমীয়া সাহিত্যৰ বুৰঞ্জীৰ বিশেষ তাৎপৰ্যপূৰ্ণ সত্ত্বেও (কিয়নো ১৯৩৮ চনত অসমীয়া সাহিত্যৰ দুই কাণ্ডাৰী লক্ষ্মীনাথ বেজবৰুৱা আৰু চন্দ্ৰকুমাৰ আগৰৱালাৰ দেহাৱসান ঘটিছিল । একে বছৰতে ৰোমান্টিক ধাৰাৰ শেষৰ কিৰণ বিৰিঙোৱা কবি গণেশ গগৈৰো মৃত্যু ঘটিছিল; যাৰ কবিতাৰ সংকলন প্ৰগতিবাদী তৰুণ কবি অমূল্য বৰুৱাই কৰিছিল।) ১৯৩৮ চনত নব্য ৰূপত প্ৰকাশ পোৱা (১৯৩৮ চনৰ জানুৱাৰী মাহত প্ৰতিষ্ঠা হোৱা) জয়ন্তীয়ে অসমীয়া সাহিত্যলৈ আদৰি আনিছিল সমাজতান্ত্ৰিক চেতনাৰ সমাজতান্ত্ৰিক ধাৰা। ১৯৩৯ চনটো মানৱ সভ্যতাৰ বুৰঞ্জীত আধুনিক সাহিত্যৰ গতি পথ সলনি কৰি দিয়া এটা বছৰ। বিজ্ঞানৰ মহান আৱিষ্কাৰক মানৱ সভ্যতাৰ ধ্বংসৰ কামত ব্যৱহাৰ কৰা এই বছৰটোতে আৰম্ভ হৈছিল দ্বিতীয় মহা যুদ্ধ। শিল্পী-সাহিত্যিকৰ চিন্তা-চেতনাৰ অভিমুখ সলনি কৰি দিয়া বছৰটোক সেয়েহে আধুনিক সাহিত্যৰ ভিত্তি বছৰ আৰু সামৰণিৰ বছৰটো জোনাকী শতবৰ্ষক সামৰি (১৮৮৯-১৯৮৯) লোৱাটো অৰ্থপূৰ্ণও। যদিও অসমীয়া সাহিত্যত আধুনিক কবিতাৰ নামত কুৰি শতিকাৰ পঞ্চাছৰ দশকৰ মাজভাগতো কলিকতা বিশ্ববিদ্যালয়ৰ অসমীয়া পাঠ্যক্ৰমত – ৰোমান্টিক কবিতাৰে পঠন-পাঠন চলি আছিল বুলি খেদ প্ৰকাশ কৰিছিল এম.এ. মহলাৰ ছাত্ৰ অসমীয়া তৰুণ প্ৰগতিবাদী কবি অমূল্য বৰুৱাই। যাৰ বাবে তেওঁ প্ৰথম খন অসমীয়া আধুনি কবিতা সংকলনৰো পৰিকল্পনা কৰিছিল। ১৯৪৬ চনৰ আগষ্ট মাহত হোৱা কলিকতাৰ সাম্প্ৰদায়িক সংঘৰ্ষই সেই প্ৰতিভাৱান কবিক আমাৰ মাজৰ পৰা কাঢ়ি লৈ গ’ল । তেওঁৰ মৃত্যুৰ পিছত অন্তৰংগ বন্ধু যতিনাৰায়ণ শৰ্মাই সেই কাম সমাপন কৰি ১৯৪৬ চনতে প্ৰথম খন ‘আধুনিক অসমীয়া কবিতা’ সংকলন কৰি অমূল্যৰ সপোন বাস্তৱায়িত কৰে ।\nমনোযোগৰ বিষয় যে ইংৰাজীত অনাৰ্ছ লৈ অধ্যয়ন কৰাৰ প্ৰবল ইচ্ছা থকাৰ সত্ত্বেও যোৰহাট জগন্নাথ বৰুৱা কলেজত সেই সুযোগ নথকাৰ বাবে ইংৰাজী সাহিত্যৰ আগ্ৰহী ছাত্ৰ অমূল্য বৰুৱাই কলিকতাৰ বিশ্ববিদ্যালয়ৰ অসমীয়া বিভাগৰ এম.এ. মহলাত নাম ভৰ্তি কৰিবলগীয়া হৈছিল। কলিকতা বিশ্ববিদ্যালয়ত ১৯৪৫-৪৬ চনতো অসমীয়া আধুনিক কবিতাৰ নামত ৰোমান্টিক কবিতাকে পঢ়ুৱাই থকা হৈছিল; যদিও পৰৱৰ্তী কালৰ সাহিত্যৰ বুৰঞ্জীকাৰসকলে অসমীয়া ৰোমান্টিক সাহিত্যৰো ইতিৰেখা ১৯৪০ তে পেলাইছে। আনহাতে পাশ্চাত্য সাহিত্যত ৰোমান্টিক সাহিত্যৰ যুগ(১৭৬০-১৮৮০) অসমীয়া ৰোমাণ্টিক সাহিত্যৰ আশী বছৰ পূৰ্বেই সমাপ্তি ঘটিছিল ।\nনক’লেও হয় যে ইংৰাজী সাহিত্যৰ ৰোমাণ্টিক যুগৰ সামৰণিৰ ডেৰকুৰি বছৰ (১৮৪০-১৮৮৯) পাছতহে আমাৰ সাহিত্যত ‘জোনাকী’ আলোচনীৰ পাতত ৰোমান্টিক কবিতাই ‘বন কুঁৱৰী’, ‘জলকুঁৱৰী’ শিৰোনামেৰে আত্মপ্ৰকাশ কৰিছিল। অসমীয়া সাহিত্যৰ ৰোমান্টিক যুগৰ কেইবাগৰাকী কবিয়ে চল্লিছৰ দশকৰ শেষৰ পিনে আৰু পঞ্চাছৰ দশকৰ আৰম্ভণিৰ ফালে তেওঁলোকৰ কবিতাৰ অভিমুখ সলনি কৰিছল অথবা নতুনক বাট এৰি দিবলৈ উদাৰ দৃষ্টিভংগী গ্ৰহণ কৰিছিল।\nৰোমান্টিক কবিসকলৰ অন্যতম ৰঘুনাথ চৌধাৰীয়ে ‘জয়ন্তী’ৰ প্ৰথম সংখ্যাত ঘোষণা কৰিছিল – “‘জয়ন্তী’য়ে কোনো দল বা সম্প্ৰদায় বিশেষৰ আলধৰী হ’ব নোখোজে, খোজে ন্যায়, সত্যৰ আদৰ্শ লৈ প্ৰগতিৰ বাৰ্তাবাহিকা হ’বলৈ ; অসমৰ এই সন্ধিক্ষণত ক্ষুদ্ৰস্বাৰ্থ বা আত্মম্ভৰিতাৰ উপসৰ্গলৈ কিম্বা সামান্য অবিবেচনা বা উতুনুৱা স্বভাৱৰ প্ৰশয় লৈ যথেষ্ট ভেদ নীতিৰ বৰবিহ প্ৰয়োগ কৰা হৈছে । সেই বিহ জাৰি সমাজক ৰোগমুক্ত কৰাহে একান্ত আৱশ্যক ”\nজোনাকীৰ প্ৰথম সংখ্যাতো ‘দেশৰ উন্নতি জোনাক’ৰ কথা কোৱা হৈছিল। জোনাকীৰ উন্নতিৰ ঠাইত জয়ন্তীত ‘ন্যায়, সত্যৰ আদৰ্শ লৈ প্ৰগতি’ৰ কথা কোৱা হ’ল । অকল সেয়াই নহয়- পঞ্চাছৰ দশকৰ প্ৰথমাৰ্ধৰ কটন কলেজৰ সেই সময়ৰ মেধাৱী ছাত্ৰ ভবানন্দ দত্ত, চক্ৰেশ্বৰ ভট্টাচাৰ্য আদিয়ে জন্ম দিয়া ‘প্ৰগতি সমিতি’ বোলা প্ৰগতিবাদী চিন্তা-চৰ্চাৰ বৈঠকো বহিছিল ৰঘুনাথ চৌধাৰীৰ ঘৰতে। সমিতিৰ সম্পাদক আছিল- পিছলৈ খ্যাতিমান হোৱা লোক-সংস্কৃতিৰ গৱেষক-পণ্ডিত ডঃ প্ৰফুল্লদত্ত গোস্বাম।\nসংগঠিত আন্দোলন বা ধাৰা হিচাপে প্ৰতিভাত নহ’লেও উদাৰমনা লেখকসকলৰ চিন্তা-চেতনাত লক্ষ্য কৰা যায় ; য’ত সমাজৰ অৱহেলিত, বঞ্চিতসকলৰ প্ৰতি সমমৰ্মিতা শ্ৰমজীৱীসকলৰ ওপৰত প্ৰগাঢ় বিশ্বাসৰ কথা ব্যক্ত কৰা হৈছিল।\nসাহিত্যৰথী লক্ষ্মীনাথ বেজবৰুৱাই (১৯৬৪-১৯৩৮) ১৯২৩ চনতে ‘বাঁহী’ৰ পাতত লিখিছিল – ‘‘আজিকালি বৈশ্যৰ অৰ্থাৎ বেহেৰুৱা-বেপেৰুৱা সাম্ৰাজ্য । ইয়াৰ পিছত শূদ্ৰৰ সাম্ৰাজ্য আহিবই লাগিব । এই সাম্ৰাজ্যৰ পূবেৰুণ দিছেই । য়ুৰোপত শ্ৰমজীৱী অৰ্থাৎ শূদ্ৰ সবল হৈ উঠিছে । আৰু ই নিশ্চয় যে শূদ্ৰ ৰাজ্য sooner or later সংস্থাপিত হৈ নিৰপেক্ষ ঈশ্বৰৰ অভিপ্ৰায় সংসিদ্ধ কৰিব ।” ( বাঁহী, ১৩ শ বছৰ, ১২ শ সংখ্যা ।)\nঅক্টোৱৰ বিপ্লৱৰ(১৯১৭) পৰৱৰ্তী কালত তাৰ প্ৰভাৱ অৱধাৰিতভাৱে সমগ্ৰ বিশ্বতে পৰিছিল। সাম্ৰাজ্যবাদ আৰু ঔপনিৱেশিক বঞ্চনাৰ বিৰুদ্ধে দেশে দেশে জাতীয় মুক্তিৰ বাবে চলা আন্দোলনক এই নজীৰবিহীন ঘটনাই নতুন গতি দিছিল। দীননাথ শৰ্মা সম্পাদিত আৱাহন(১৯২৯) প্ৰথম সংখ্যাৰ পৰাই ৰুছ আৰু চীন দেশৰ জনজাগৰণৰ কথা তুলি ধৰি পৰৱৰ্তী সংখ্যাবোৰতো- ‘বিপ্লৱী নাৰী’, মধ্য এছিয়াত সাম্যবাদ’, ‘ছোভিয়েট ৰাছিয়া আৰু ধৰ্ম’ আদি প্ৰবন্ধৰ জৰিয়তে প্ৰকাশ পোৱা সাম্যবাদী আদৰ্শই আমাৰ তৰুণ কবিসকলক বাৰুকৈয়ে আলোড়িত কৰিছিল।\nঅনুধাৱনযোগ্য যে ভাৰতৰ স্বাধীনতা আন্দোলনেও এই সময়তে এক নতুন গতিবেগ লাভ কৰিছিল। আমাৰ ৰাজ্যখনতো তাৰ ব্যত্যিক্ৰম ঘটা নাছিল আৰু এই দিশত আগৰণুৱা আছিল ছাত্ৰ-সমাজ । বুজন সংখ্যকে কটন কলেজৰ প্ৰগতি সমিতিৰ চিন্তা-চৰ্চাৰ দ্বাৰা প্ৰভাৱিত হৈছিল। স্বাধীনতা আন্দোলনৰ সাম্ৰাজ্যবাদ বিৰোধ প্ৰচাৰো এওঁলোকে তীব্ৰ কৰি তুলিছিল। যাৰ ফলত কটন কলেজৰ প্ৰগতিবাদী ছাত্ৰ-সমাজ আক্ৰমণৰ কেন্দ্ৰবিন্দু হৈ পৰিছিল। প্ৰখ্যাত মাৰ্ক্সবাদী নেতা নন্দেশ্বৰ তালুকদাৰ, উমা শৰ্মা, পেশাত সাম্যবাদী আন্দোলনৰ সৈতে যুক্ত হৈও পিছত সেই শিবিৰ এৰি দীৰ্ঘদিন ৰাজনীতিত সক্ৰিয় হৈ থকা ৰাজনীতিবিদ, লেখক গৌৰীশংকৰ ভট্টাচাৰ্য আদি প্ৰখ্যাত কটনিয়ানসকলে তেওঁলোকৰ জীৱন-স্মৃতি সম্পৰ্কীয় কথাত এই বিষয়ে বিৱৰি লিখিছে। কটন কলেজৰ পঞ্চাছৰ দশকৰ প্ৰথমাৰ্ধৰ ৰাজনৈতিক ধামখুমীয়াৰ কথা অসমীয়া প্ৰগতিবাদী কবি অমূল্য বৰুৱাই যোৰহাটৰ ঘৰলৈ লিখা চিঠিতো জিলিকি আছে। সি এক অন্য প্ৰসংগ। বিষয়ৰ কথালৈ ঘূৰি যাওহঁক ।\nঅসমৰ সমাজতান্ৰিক চিন্তা-চৰ্চা আৰু আন্দোলনৰ পুৰোধাসকলে ১৯৪০-৪৩ চনলৈ নিজৰ দল-সংগঠন হোৱাৰ আগলৈ কংগ্ৰেছৰ মঞ্চতে থাকি স্বাধীনতা সংগ্ৰামৰ নেতৃত্ব দিছিল। পৰৱৰ্তী কালত নিজৰ দল সংগঠন হোৱাত তেওঁলোকে মাৰ্ক্সীয় আদৰ্শৰ প্ৰচাৰ আৰু প্ৰসাৰৰ বাবে প্ৰচেষ্টা চলাইছিল। ঠাই বিশেষে শ্ৰমজীৱিসকলৰ বঞ্চনাৰ বিৰুদ্ধে গণ আন্দোলনো সংগঠিত কৰিছিল।\nইতিপূৰ্বে উল্লেখ কৰা ‘জয়ন্তী‘ৰ প্ৰথম সংখ্যাতে সম্পাদকে দাঙি ধৰা ‘উতনুৱা স্বভাৱ’ আৰু ‘ভেদনীতিৰ বৰবিহ’ আদি বিষয়বোৰ যে কংগ্ৰেছৰ মাজতে থাকি সংৰক্ষণৰ আন্দোলন আৰু কবি অম্বিকাগিৰীৰ প্ৰতিয়ে কটাক্ষ আছিল – সেই কথা অনুমান কৰিব পাৰি। মনলৈ আনিব পাৰি যে অসমীয়া ৰাজনৈতিক নেতৃত্বৰ সংকীৰ্ণতা আৰু উচ্চাত্মিকতাৰ কথা দূৰদৰ্শী চিন্তাৰ অধিকাৰী তৰুণ বিষ্ণুপ্ৰসাদ ৰাভাই ১৯৩০ চনতে আৱাহনৰ পাতত ‘বৰ অসম’ প্ৰবন্ধ লিখি অসমৰে অসমীয়া জন-জাতিসকলৰ মাজত উমি উমি জ্বলি থকা বঞ্চনাৰ জুইৰ কথা সময়োচিত সচেতনতাৰে প্ৰকাশ কৰিব পাৰিছিল – সংকীৰ্ণতাৰ পৰা মুক্ত হৈ উদাৰ মানৱীয় দৃষ্টইভংগী গ্ৰহণ কৰিব পৰাৰ বাবেহে ।\nজোনাকীৰ পৰা (১৮৮৯) ২য় পৰ্বৰ জয়ন্তীলৈ (১৯৩০-১৯৪৩-৪৬) পাঁচ দশকৰো অধিক কাল অসমীয়া সাহিত্যত প্ৰগতিবাদী চিন্তাধাৰা উদাৰমনা মানৱতাবাদী কোনো কোনো কবি-সাহিত্যিকৰ ৰচনাত অ‘ত ত‘ত প্ৰকাশিত হৈছে যদিও এটা সাহিত্যিক আন্দোলনৰূপে আত্মপ্ৰকাশ কৰে পষেকীয়া জয়ন্তীয়ে মাহেকীয়া ৰূপত প্ৰকাশ পোৱাৰ বাবেহে। যাৰ দায়িত্ব গ্ৰহণ কৰিছিল প্ৰগতিবাদী কবি চক্ৰেশ্বৰ ভট্টাচাৰ্য আৰু সাহিত্যিক কমলনাৰায়ণ দেৱে। তেওঁলোকৰ লগত যুক্ত হৈছিল ডেকা মাৰ্ক্সবাদী লেখক, দৰ্শনৰ অধ্যাপক ভবানন্দ দত্ত । পৰৱৰ্তী কালত মাৰ্ক্সবাদী দৃষ্টিভংগীৰে যুদ্ধত্তৰ কালত টি. এচ. এলিয়টৰ প্ৰভাৱত পৰা নৱকান্ত প্ৰমুখ্যে কবিসকলক তুলাধুনা দি সমালোচনা কৰি অসমীয়া প্ৰগতিবাদী কবিতাৰ অন্তৰায়ৰ কথা দাঙি ধৰিছিল আৱাহনৰ পাতত। ‘অসমীয়া কবিতাৰ কাহিনী’ৰ দীৰ্ঘ আলোচনাই অসমীয়া প্ৰগতিবাদী কবিতাৰ গতিপথ নিৰ্ণয়ত দিকদৰ্শী ভূমিকা পালন কৰিছিল। ‘জয়ন্তী‘ৰ জয়যাত্ৰাত যোগ দিছিল কবি অমূল্য বৰুৱা, কেশৱ মহন্ত, উমা শৰ্মা, অজিৎ বৰুৱা, ভৱপ্ৰসাদ ৰাজখোৱা আদিয়ে। এইসকলৰ দুই একে পৰৱৰ্তী কালত এওঁলোকৰ চিন্তা-চেতনাৰ অভিমুখ সলাই ল’লে। ৰামধেনুত এনে কাব্য পৰিক্ৰমাই আধুনিকতাবাদী ৰূপে খ্যাত হ’ল । ‘জয়ন্তী’ৰ আজিত বৰুৱাই লিখা হাতুৰী, তীখা, অতীত হ’ল – বৰ্তমান হ’ল – জেংৰাই ১৯৬৩ । ঘোষণা কৰিলে কবিয়ে – ‘ভাবি চালে লিলিমাই এই জীৱনত একো নাই’ । অধুনা প্ৰকাশিত ‘অসমীয়া আধুনিক কবিতা’ৰ ২য় সংস্কৰণত (২০০৪) প্ৰকাৰন্তৰে তেওঁ সেই কথা স্বীকাৰ কৰিছে। নৱকান্ত বৰুৱাই আধুনিকতা আৰু প্ৰগতিবাদ কোনোটোৰে পৰা হাত এৰি দিয়া নাছিল ।\n‘ৰামধেনু‘ৱে সাম্যবাদীসকলতকৈ আধুনিকতাবাদী কবিসকলক অলপ বেছি হয়তো আবদাৰ কৰিছিল। যদিও সম্পাদক – বীৰেন্দ্ৰ কুমাৰ ভট্টাচাৰ্যই নিজেই সমাজবাদী প্ৰগতিবাদী ধাৰাটোৰ বাহক আছিল। ‘বিষ্ণু ৰাভা এতিয়া কিমান ৰাতি’ শীৰ্ষক কবিতা তাৰেই স্বাক্ষৰ। সাম্যবাদী বিষ্ণু প্ৰসাদ ৰাভাক চীন-ভাৰত সীমা-বিবাদৰ সময়্ত- তেজপুৰত মনে সজা অভিযোগত চৰকাৰে উৰিষ্যাৰ বঢ়মপুৰ জেলত আনি আবদ্ধ কৰি ৰাখিছিল। সত্তৰৰ দশকৰ প্ৰথমাৰ্ধত উল্লিখিত কবিতাকে অসমৰ প্ৰগতিবাদী কবি মানসৰ এক নজহা-নপমা উজ্জ্বল চানেকি ৰাখি গৈছে কবি ভট্টাচাৰ্যই। জয়ন্তীয়ে চল্লিছ-পঞ্চাশৰ দশকত সমাজৰ শোষিত, অৱদমিত লোকসকলৰ সুপ্ত চেতনাত সাম্যবাদী মন্ত্ৰ দিবলৈ অহোপুৰুষাৰ্থ কৰিছিল। জয়ন্তী(২য় পৰ্ব) আছিল তেওঁলোকৰ বাবে জীৱনৰ বেদস্বৰূপ। যি বাণী সৰোগত কৰি প্ৰথম অসমীয়া প্ৰগতিবাদী কবিসকলে ‘জয়ন্তী’ প্ৰৱাহত অৱগাহন কৰিছিল সেই বিষয়ে কিছু কথা উনুকিওৱা প্ৰয়োজন।\nসত্যকাম ৰচিত জয়ন্তীৰ ষষ্ঠ বছৰ তৃতীয় সংখ্যাত(১৯৪৪) আহ্বান জনোৱা হৈছিলঃ\n“যুগবিৰোধী, পৰম্পৰাগত, সংকুচিত, গতানুগতিক কাব্যিক কু-সংস্কাৰৰ প্ৰতি জলাঞ্জলি অৰ্পিত কৰি কাব্যক্ষেত্ৰত চিৰকাল উপেক্ষিত, অকিঞ্চিৎকৰ, নগণ্য নতুন প্ৰতীকবোৰৰ মাজেদি ফুটাই তুলিব লাগিব নিৰ্যাতিত , উপেক্ষিত, লাঞ্ছিত, শোষিত সৰ্বহাৰা দুৰ্ভগীয়া জণগণৰ বাস্তৱিক ৰূপ, অসন্তুষ্ট আশা আৰু নিষ্পেষিত আকাংক্ষা।”\n‘জয়ন্তী’ৰ এনে আহ্বানে সচেতক কবি-শিল্পীসকলক প্ৰবলভাৱে আলোড়িত কৰিছিল। ১৯৪৭ চনত জ্যোতিপ্ৰসাদে ‘শিল্পীৰ পৃথিৱী’ নামৰ অসমৰ শিল্পীসমাজক প্ৰায় একে সুৰতে আবেদন জনাইছিলঃ\n“ আজি অসমৰ শিল্পীয়ে আলোকযাত্ৰা কৰিব লাগিব প্ৰগতিৰ বাটেদি… যুগ যুগ ধৰি ধৰ্ষিত , নিপীড়িত , দলিত , বঞ্চিত জনতাক লৈ । … আজি শিল্পী প্ৰথমেই সকলো ভয়, দুৰ্বলতা, ভ্ৰান্তি, গছকি-খচকি সুকুমাৰ কলাৰ অস্ত্ৰ লৈ সেই দুৰ্ভগীয়াৰ মাজতে থিয় হ’বগৈ লাগিব মোহমুক্ত অৰ্জুনে যেনেকৈ থিয় হৈছিল সংগ্ৰামৰ কাৰণে ।” (জ্যোতিপ্ৰসাদৰ ৰচনাৱলী, ২০০৭, পৃষ্ঠা-৪৭৮)\nজ্যোতিপ্ৰসাদে জয়ন্তী থূলৰ তৰুণ কবি অমূল্য বৰুৱা , যতিনাৰায়্ণ শৰ্মাৰ সান্নিধ্যলৈ অহা(১৯৪৩ চনত যেতিয়া জ্যোতিপ্ৰসাদ কলকতাত কংগ্ৰেছৰ নিৰ্দেশতে অন্তৰীণ হৈ আছিল) । সময়ৰ পৰা তেওঁৰ পূৰ্বৰ কাব্যচিন্তাৰো ৰূপান্তৰ ঘটি নতুন চিন্তাত ভৰি দিছিল । যাৰ বাবে কবিতাৰ নতুন সংজ্ঞা নিৰূপন কৰিবলৈ লিখিছিল –\nআজিৰ কবিতা তাই\nখোজ কঢ়া ছন্দেৰে যায় দিঠকলৈ\nখুলি থৈ সোণখাৰু\nগাৰ পৰা মচি থৈ\nতৃতীয় শ্ৰেণীত উঠি\nবনুৱাৰ হজুৱাৰ গাঁৱলৈ যায়\nশাক ভাত খায় (জ্যোতিপ্ৰসাদৰ ৰচনাৱলী ২০০৭, পৃষ্ঠা- ৬১৭)\nকল্পনাৰ ঠাইত কঠোৰ কঠোৰ বাস্তৱতাক কবিতাৰ আসনত বহুৱাবলৈ জয়ন্তী থূলৰ উমা শৰ্মাৰ সুৰতে- সমসাময়িক বাস্তৱ বিবৰ্জিত পলায়নবাদী কবিকুলক (আধুনিক যুগতো ৰোমান্টিক কল্পনা বিলাসত মত্ত যিসকল) সমালোচনা কৰিবলৈ জ্যোতিপ্ৰসাদ পৰংমুখ হোৱা নাছিল । ‘মোৰ কবিতা’ত তাৰ চানেকি-\nকল্পনাৰ বগা ডাৱৰৰ\nমাজে মাজে উৰি ফুৰি\nসোণোৱালী পুৱা সন্ধিয়াৰ\nফুলে ফুলে পাখি লগা\nপাহৰিব খোজা নাই\nবাস্তৱ সমস্যা নিঠুৰ\nপৃথিৱীৰ মাটি পানী\nধূলি বালি এৰি থৈ\nহ’ব খোজা নাই\nকল্পনাৰ সপোনৰ বালিৰে বিভোৰ ।\n(জ্যোতিপ্ৰসাদৰ ৰচনাৱলী ২০০৭, পৃষ্ঠা- ৬২০)\n১৯৪৫ চনত সৈনিক শিল্পী বিষ্ণুপ্ৰসাদ ৰাভাই কনিহাৰ ছাত্ৰ ফেডাৰেচনৰ কৃষ্টি সভাক ( বহুতে বিহুৰ সময়্ত হোৱা বাবে বিহু সন্মিলন বুলি উল্লেকধ কৰিছে যদিও) সম্বোধি দিয়া “অসমীয়া কৃষ্টিৰ চমু আভাস” শীৰ্ষক বক্তৃতাটো জয়ন্তীৰ সকীয়নি প্ৰতিধ্বনি কেনেকৈ হৈছিল চাওক-\n“… যাৰ হিয়াৰ আমঠু সদায় নিষ্পেষিত, অত্যাচাৰিত হৈ চিৰকাল পুৰি ছাই হৈ গৈছে , সেই কৃষক বনুৱা অসমীয়া অত্যাচাৰিত দলৰ গল্প, উপন্যস, নাটক ছবি , মূৰ্ত্তি, নাম, বোলছবি, ৰেখাকাঁহী প্ৰকাশ কৰিবলৈ অৰ্থ নাই, সামৰ্থ নাই, সময় নাই । তেতিয়াহে প্ৰকৃত শিল্পীৰ সাধন হ’ব যেতিয়া এই অত্যাচাৰিত দলৰ প্ৰকৃত স্বৰূপ উদঘাটিত হ’ব, অৱনত দুৰৱস্থা উন্নত হ’ব আৰু তেওঁলোকে এই আহল বহল পৃথিৱীৰ বুকুত চিৰমুক্ত চিৰ স্বাধীন হৈ উমলি ফুৰিব পাৰিব ।” (বিষ্ণুপ্ৰসাদ ৰাভা ৰচনাসম্ভাৰ, ১৯৯৭, পৃষ্ঠা ১৯৭৯)\n১৯৪৪ চনত প্ৰকাশিত ষষ্ঠ বছৰ তৃতীয় সংখ্যা জয়ন্তীত সত্যকাম ছদ্মানামেৰে কমলনাৰায়্ণ দেৱে “প্ৰগতিশীল সাহিত্যৰ টেকনিক” শীৰ্ষক দীৰ্ঘ প্ৰবন্ধটিত প্ৰগতিশীল সাহিত্যৰ থূল-মূল ধাৰণা দাঙি ধৰিছিল\n“সাহিত্যৰ ক্ষেত্ৰত প্ৰগতিৰ নতুন আন্দোলনে আজি এটা নতুন চাঞ্চল্যৰ সৃষ্টি কৰিছে । সাহিত্যিকসকল আজি দুটা দলত বিভক্ত হৈ পৰিছে । এটা দলে সাহিত্য সম্পৰ্কীয় প্ৰগতিত নতুন মান্যতা স্বীকাৰ কৰিছে । আনটো দল সংৰক্ষণশীল , গতিকে প্ৰগতিশীল আন্দোলনৰ লগত তাৰ বিৰোধ । বিৰোধী দলে তাক বাধা দি প্ৰতিবাদ জনাইছে ।দুয়োৰে মাজত দ্বন্দ স্পষ্ট ।দুয়োটা দলে আপোন আপোন পক্ষ সমৰ্থন কৰিবলৈ না না যুক্তি তৰ্কৰ অৱতাৰণা কৰিছে। আন এটা দলে তটস্থ হৈ চাই আছে। তটস্থ হ’লেও সি নিৰপেক্ষ নহয়। নিৰপেক্ষ হৈ থাকিব নোৱাৰে। এই তৃতীয় দলৰ মাজত এটা নতুন সমস্যা। সি কাৰ পক্ষ সমৰ্থন কৰিব। … আজিৰ যুগত মানুহৰ সামাজিক জীৱনত যি দুটা পৰস্পৰবিৰোধী শক্তিৰ মাজত অন্তৰ্দ্বন্দ চলি আছে তাৰেই প্ৰতীক হৈছে প্ৰগতি । ইয়াৰ এটা ঐতিহাসিক পৃষ্ঠভূমি আছে।’’\n‘উন্নতি’ আৰু ‘প্ৰগতি’ৰ মাজত পাৰ্থক্য বুজবলৈ উল্লিখিত প্ৰবন্ধত ‘দ্বন্দাত্মক ঐতিহাসিক দৃষ্টিভংগী’ৰ প্ৰয়োজনৰ কথা দঢ়াই দঢ়াই কোৱা হৈছে। কল্পনাবিলাসৰ পৰিৱৰ্তে সমাজ দায়বদ্ধতা ৰে সমাজ বিৱৰ্তনৰ ঐতিহাসিক পটভূমিত সাহিত্যৰ মূল্যায়নৰ বাবে আহ্বান জনাইছিল ।\n‘‘ আগৰ সাহিত্য আৰু এতিয়াৰ সাহিত্যৰ (progressive literature)ৰ পাৰ্থক্য এয়ে যে আগৰ সাহিত্য আদৰ্শৰ ওপৰত প্ৰতিষ্ঠিত আৰু এতিয়াৰ সাহিত্য বাস্তৱৰ ওপৰত প্ৰতিষ্ঠিত । আগৰ কবিয়ে কল্পনাৰ মাজেদিহে বাস্তৱৰ মাজলৈ আহিছিল আৰু এতিয়াৰ কবিয়ে বাস্তৱত সোমাই লৈহে সময় পালে কল্পনালৈ উধাও হয় । তেওঁ ইয়াকো সকীয়াবলৈ পাহৰা নাছিল – “ অসমীয়া ভাষাত প্ৰকৃত প্ৰগতি কবিতা হব , যদি নামাৰ কবিসকলে খেতিয়কৰ প্ৰাণৰ বাতৰি , অন্নহাৰা, বস্ত্ৰহাৰা, নিৰাশ্ৰয়সকলৰ অন্তৰৰ বেদনা আৰু বৰ্তমান অসমৰ অৰ্থনৈতিক আদি সমস্যাৰ কথা লিখে।”\nস্মৰণযোগ্য – সত্যকাম আৰু জেউতি বৰুৱাৰ উল্লিখিত প্ৰৱন্ধ প্ৰকাশৰ দহ বছৰ আগতেই অসমৰ প্ৰথমজন মাৰ্ক্সবাদী প্ৰগতিশীল কবি ধীৰেন্দ্ৰ চন্দ্ৰ দত্তই (১৯১০-১৯৭২) ১৯৩৫ চনতে এনেবোৰ বিষয়ৰ কবিতাৰ সংকলন ‘অভিযান’ প্ৰকাশ কৰিছিল। সাম্যবাদী দলৰ নিষ্ঠাবান সংগঠক জননেতা কবি ধীৰেন দত্তৰ কোনো কবিতা ‘জয়ন্তী’ত প্ৰকাশ পোৱা নাছিল । বাওঁপন্থী ৰাজনৈতিক দলৰ সদস্য হৈ কাম কৰা কবিগৰাকীৰ ‘জয়ন্তী’ৰ সৈতে যোগাযোগ নোহোৱাটো যেনেকৈ অনুসন্ধানৰ বিষয়, একেদৰে প্ৰকাশিত কাব্য সংকলন সেই তাহানিতে থকা সত্ত্বেও সাহিত্যৰ ( অসমীয়া সাহিত্যৰ বুৰঞ্জী, ষষ্ঠ খণ্ডৰ বাদে) বুৰঞ্জীত তেওঁৰ নামোল্লেখ নোহোৱাটোও এটা বিচাৰ্য বিষয়। বিশেষকৈ প্ৰগতিশীল অসমীয়া কবিতাৰ আলোচনা প্ৰসংগত। ( এই লেখকে কবিগৰাকীৰ জন্ম শতবৰ্ষ সম্পৰ্কে গোলাঘাটৰ ডি. আৰ. মহাবিদ্যালয়ত আগবঢ়োৱা বক্তৃতাত বিষয়্টো বিতংকৈ আলচনাৰ প্ৰয়াস কৰিছিল। অনুসন্ধিৎসু পাঠকৰ বাবে কথাটো বিনম্ৰতাৰে উল্লেখ কৰিলোঁ) । আলোচনা দীঘলীয়া হোৱাৰ ভয়ত পুনৰ আলোচনাৰ পৰা বিৰত থাকিলোঁ।\nৰোমান্টিক ভাবাদৰ্শৰ বিৰোধিতাৰে ‘নতুন ধাৰাৰ বাহক ৰূপে পৰিচয় দাঙি ধৰা জয়ন্তীয়ে বহুলাংশে আধুনিক শব্দটো প্ৰগতি অৰ্থতে ব্যৱহাৰ কৰিছিল । পূৰ্বে উল্লেখ কৰা প্ৰবন্ধবোৰৰ শিৰোনামৰ পৰাই সেই কথা প্ৰতীয়্মান হয় । সাহিত্যৰ বুৰঞ্জীত (যোৱা শতিকাৰ ষাঠিৰ দশকৰ পিছৰ) বৰ্তমান, আধুনিক অথবা সাম্প্ৰতিক কবিতাক দুটা ভাগত আলোচনা কৰিছে । সেয়া হ’ল – আধুনিকতাবাদী বা বৌদ্ধিক আৰু প্ৰগতিবাদী । অনুধাৱন কৰা কঠিন নহয় যে ‘জয়ন্তী’য়ে আৰম্ভ কৰা অসমীয়া প্ৰগতিবাদী কাব্যধাৰাৰ প্ৰবাহেই আধুনিকতাবাদী কবিতাৰ কষ্টকল্পিত জটিলতাৰ ঠাইত বাস্তৱৰ বিষয়বস্ত লোক-জীৱন আৰু লোক-সাহিত্যৰ সমল সন্নিবিষ্ট কৰি সহজ প্ৰকৰণেৰে ষাঠি –সত্তৰ দশকৰ দুৰ্বোধ্যতাৰ পৰা অসমীয়া কাব্যক মুক্ত কৰি ‘জয়ন্তী’ ৰ জয়যাত্ৰাকে অব্যাহত ৰাখিছে, তাকো হেম বৰুৱা সম্পাদিত পছোৱাৰ দৰে স্বপ্লায়ু ক্ষুদ্ৰ অব্যৱসায়িক আলোচনীবোৰৰ জৰিয়তেহে।\n‘জয়ন্তী’ৰ মজিয়াত মাৰ্ক্সীয় আদৰ্শৰ এচাম তৰুণ কবি-সাহিত্যিক সমবেত হৈছিল আৰু তেওঁলোকে আশীৰ্বাদ লাভ কৰিছিল অপেক্ষাকৃতভাৱে বয়স্ক উদাৰ মানৱতাবাদী কবি-সাহিত্যিকৰ। ২য় পৰ্বৰ জয়ন্তীৰ সম্পাদক কমলনাৰায়ণ দেৱ হৈ পৰিছিল তেওঁলোকৰ পথ-প্ৰদৰ্শক।\nপ্ৰবন্ধৰ প্ৰথমৰ ফালে উল্লেখ কৰা জয়ন্তীৰ বাবে গাইডলাইন স্বৰূপ ‘প্ৰগতিশীল কবিতাৰ টেকনিক’ শীৰ্ষক নিবন্ধত ভাৰতীয় বাস্তৱবিমুখিতা আৰু পাশ্চাত্য জগতৰ ভৌতিক উন্নতিৰ বাবে পৰিৱৰ্তনশীল জগতৰ ৰীতি মানি নতুনক গ্ৰহণ কৰাৰ উদাৰতাৰ কথা বিশ্লেষণ কৰি কোৱা হৈছে –\n…“ পৰিৱৰ্তনতো বিশ্ব প্ৰকৃতিৰ চিৰন্তন নিয়ম । সভত্যা-সংস্কৃতিতো পৰিৱৰ্তন অনিবাৰ্য আছিল ।, সেয়ে হ’ল। মুছলমানবিলাকৰ বিলাসভাৱ আৰু হিন্দুবিলাকৰ ধৰ্মভীৰুতাৰ পৰা যি অভিমানী সত্য – ভীৰু সংস্কৃতিৰ উদ্ভৱ হৈছিল তাৰ জঘন্য নাগপাশত ভাৰতীয় জীৱন বহুদিনলৈ বন্দী হৈ আছিল ।\nতাৰ পাছত হ’ল ইংৰাজী সভ্যতাৰ লগত তাৰ সংঘৰ্ষ । সেই ঘহনিৰ পৰা যি পোহৰ উদ্ভাসিত হ’ল, তাতে আমাৰ চকু পৰিল- ‘ভাৰতৰ দুৰ্দশা’ । আটাইবোৰ পুৰণি সংস্কাৰ জড়ীভূত অন্ধকাৰত নতুন জ্যোতি জিলিকি উঠিল। সকলো ৰকমৰ অন্ধবিশ্বাসৰ ভেটি কঁপিবলৈ ধৰিলে । যুগ যুগৰ পৰা আহি থকা মূঢ় সংস্কাৰৰ দুৰ্গন্ধময় বোকাৰে পৰিবেষ্টিত মানৱতাৰ বাস্তৱিক ৰূপৰ লগত সকলোৰে চিনাকি হ’ল । এই ক্ষেত্ৰত বিদেশী সাহিত্যই বিশেষকৈ ৰাছিয়াৰ প্ৰগতিশীল সাহিত্যই আমাৰ ভালেমান পথ-প্ৰদৰ্শন কৰিলে আৰু এতিয়াও আমাক বাট দেখুৱাই দুৰ্ণিবাৰ প্ৰেৰণাৰে আগবাঢ়াই লৈ যাব লাগিছে ।”\nপ্ৰগতিশীল সাহিত্যৰ ‘ধাৰণা’ সম্পৰ্কে কমল নাৰায়্ণৰ প্ৰবন্ধটিত সাতোটা বিশেষ বৈশিষ্টৰ কথা উল্লেখ কৰিছে –\n১) জীৱন প্ৰগতিৰেই পৰ্যায় মাথোন। এতেকে তাৰ প্ৰত্যেক ক্ষেত্ৰত আগবঢ়াৰ কাৰণে প্ৰযত্নবান হোৱা উচিত ।\n২) জীৱন-জী্য়াই থকাৰ বস্ত্ৰ। তাৰ চকুৰ আগত ফেৰ পাতি থিয় দিয়াটোতহে মানুহৰ পুৰুষত্ব সাৰ্থক নহ’ব। কোন এটা কাল্পনিক যুগৰ সন্ধানত তাক উপেক্ষা কৰি পলাই যোৱাটো ঘৃণাস্পদ কাপুৰুষতা মাথোন । যি আমাৰ চকুৰ আগত প্ৰত্যক্ষ সেয়ে সত্য। … তাৰ বাহিৰত আধ্যাত্ম পৰলোক আদি একোৱেই নাই।\n৩) সাহিত্যৰ প্ৰাণ সৌন্দৰ্য। সৌন্দৰ্যৰ আধাৰ সাম্য। .. ইয়াৰ বাবে আৱশ্যক হৈছে সমাজত ‘সাম্য’ স্থাপিত কৰা। এতেকে প্ৰগতিশীল সাহিত্যই দলিত, পীড়িত আৰু শোষিতসকলৰ ব্যথাক মুখৰিত কৰিব লাগিব। জীৱনৰ অন্ধ সংস্কাৰৰ মাজত হেৰাই যোৱা মানৱতাক বিচাৰি উলিওৱাটো ইয়াৰ লক্ষ্য। এই বাটত ইয়াৰ অৱৰোধক হৈছে শোষকবৰ্গ । শোষক স্বাৰ্থ উন্মুলনেই প্ৰগতিবাদ অভিপ্ৰেত সংকল্প।\n৪) কিন্তু শোষক শ্ৰেণীৰ অতুলনীয় সহায় শক্তি হৈছে প্ৰাচীন সংস্কৃতি। এতেকে তাৰ পুননিৰ্মাণ আৰু ৰূপান্তৰ অনিবাৰ্য । তাৰ বাবে জীৱন আদৰ্শ (মূল্য)ৰ জোখ হ’ব কেৱল ‘জনহিত’। এই বিচাৰধাৰাৰ ওপৰত পাশ্চাত্যৰ মাৰ্ক্স দৰ্শন আৰু ফ্ৰয়েডৰ মনোবিজ্ঞান শাস্ত্ৰৰ পৰ্যাপ্ত প্ৰভাৱ আছে।\n৫) … নিজৰ একান্ত ব্যক্তিগত সুখ-দুখৰ বিশ্লেষণ .. আধুনিক প্ৰগতিশীল সাহিত্যৰ বিষয় নহ’ব । … আধুনিক কলাকাৰৰ কৰ্তব্য হৈছে যে তেওঁ যি সমাজত জীয়াই আছে , যি সমাজৰ ভাত-পানী খাইছে তাৰ ঋণ পৰিশোধ কৰিবলৈ হেলা নকৰা । এনেকুৱাকৈ প্ৰগতিবাদে তত্ত্বৰূপত সাহিত্যক সামাজিক, সামাজিক চেতনা বুলি মানে… । ‘সামূহিকতাই এতিয়া নিজত্ব’।\n৬) আন আন দেশত জীৱনৰ প্ৰতি প্ৰগতিশীল কবিতাৰ দৃষ্টিকোণ মূলতঃ বৌদ্ধিক বুলি নিৰ্ণীত হোৱা নাই। এতিয়াও প্ৰগতিশীল লেখকসকলৰ মাজত ভাবপ্ৰবণতাৰ প্ৰাচুৰ্য দেখা যায়। প্ৰয়োগোন্মুখ অসমীয়া প্ৰগতিশীল কবিতাতো তেনে হোৱা অস্বাভাৱিক নহয়।\n৭) অনুভূতিৰ লগত অভিব্যক্তিৰো পৰিৱৰ্তন অনিবাৰ্য। যেতিয়া উপকৰণ বদলি গ’ল, তেতিয়া অভিব্যঞ্জনাৰ উপকৰণ আপোনা-আপুনি বদলিবই। .. আজিৰ কলাকাৰে লুইত, কেঁচা সোণ, ডালিমী, ফুলনি অভিসাৰ, জোনাক নিশা, হেঙুলী উষা, কেতেকী সপোনত আহিবা লাহৰী আদি প্ৰতীকবোৰৰ মৃদুল মায়ামোহ পৰিত্যাগ কৰি চিগাৰেটৰ খালী পেকেট, নৰ্দমা চিমনি, লাইট হাউচ, ষ্টেচন, ৰে’, কাঠফুলা, নাঙল, ভগাফলা, শুকান ফুল, হাতুৰী, প’ষ্ট অফিচ, তাঁৰ ঘৰ, কাছাৰী আদি চিৰ উপেক্ষিত নগণ্য প্ৰতীকবোৰক লৈ নতুন কৰিব লাগিব, কাৰণ এইবোৰেই জীৱনত বাস্তৱিক সত্য। … বস্তুৰ শুদ্ধ বাস্তৱিক (objective) চিত্ৰণেই সত্য। … বিগত যুগত দৃষ্টিকোণ আছিল ৰোমান্টিক। … আজি বস্তুবাদী কলাকাৰৰ চকুত সি বুৰ্জোৱা আৰ্ট । …\nএই প্ৰবন্ধৰ পথ নিৰ্দেশিকা সমসাময়িক কবিসকলে প্ৰতিফলিত কৰিছিল তেওঁলোকৰ কবিতাত । অসমীয়া আধুনিক কবিতাৰ প্ৰথমখন সংকলনৰ ভুমিকাত যতিনাৰায়্ণ শৰ্মাই লিখিছে – বৰ্তমান জগতৰ যি সাহিত্যত মানুহৰ সমস্যাবিলাকৰ আলোচনা আৰু ধ্বনি আছে তাকে প্ৰগতিমূলক সাহিত্য বোলে । কিয়নো সাহিত্যই মানুহৰ পুৰণি ভাবধাৰাক নতুন ৰূপ দি আগবঢ়াই আজি আধুনিক জগতৰ জীৱনৰ লগত সংযোগ স্থাপন কৰি দিছে ।\n“ আমাৰা অসমীয়া সাহিত্যতো বিশেষকৈ কবিতাতে এই আধুনিক যুগৰ নতুন ভাবধাৰা লিপিবদ্ধ কৰাৰ এটি প্ৰচেষ্টা চলিছে ”\nআধুনিক অসমীয়া কবিতাৰ শিৰোনামবোৰতে জয়ন্তীৰ গাইডলাইন তথা পৰ্যবেক্ষণ নিহিত হৈ আছে । কেইটামান দৃষ্টান্ত দিয়া যাওক-\nঅমূল্য বৰুৱা- বিপ্লৱী,কুকুৰ,কয়লা, বেশ্যা ।\nঅজিৎ বৰুৱা- হাতুৰী , তীখা\nকেশৱ মহন্ত- চোৰৰ কৈফিয়ৎ, ফাগুৱা ১৯৪৫\nচক্ৰেশ্বৰ ভট্টাচাৰ্য- মাথোন এখন নোট, ৰাসলীলা\nজ্যোতিপ্ৰসাদ আগৰৱালা- চিৰবিদ্ৰোহী\nধীৰেন্দ্ৰ দত্ত- কাঠমিস্ত্ৰিৰ ঘৰ\nধীৰেন্দ্ৰ নাথ বৰঠাকুৰ- বনুৱাৰ সপোন\nভবানন্দ দত্ত- পাউডাৰ, পূবেৰুণ\nমথুৰা গোস্বামী- চাহপাত\nমহেশ চন্দ্ৰ গোস্বামী- ক’ত ভগৱান- ইত্যাদি ।\nদেশপ্ৰেম আৰু ৰহস্যবাদী দৃষ্টিভংগীৰে অসমীয়া কাব্যজগতত যুগমীয়া নাম ৰাখি যোৱা- কবি নলিনীবালা দেৱীয়েও ‘জয়ন্তী’ থূলৰ কবিসকলৰ প্ৰতি আদৰণী জনাইছিল । ‘তৰুণ প্ৰগতি’ শীৰ্ষক কবিতাত তেওঁৰ আহ্বান-\nআজি ভাৰতৰ মাথোঁ\nএটি বাট প্ৰগতিৰ\nমানৱৰ মুক্তি স্বাধীনতা\nসভ্যতাৰ মুখা পিন্ধি\nকোটি কোটি মানৱৰ\nজীৱনৰ প্ৰাপ্য অধিকাৰ\nঘৃণিত ভাবেৰে বঞ্চি\nৰোধিছে যি জ্ঞানৰ দুৱাৰ,\nকোটি কোটি ক্ষুধিত কংকালে\nবিচাৰিছে তাৰ প্ৰতিকাৰ\nমানৱৰ স্বত্ব , অধিকাৰ । (আধুনিক অসমীয়া কবিতা, ২০০৪, পৃষ্ঠা ৬৯)\nভাববাদী ভাৰতীয় দৰ্শনৰ বিপৰীতে বাস্তৱবাদী দৰ্শনেৰে উদ্বুদ্ধ কবিসকলে স্থবিৰ প্ৰথা-প্ৰমূল্যক নেওচা দি ভগৱানৰ অস্তিত্ব সম্পৰ্কে সন্দেহ প্ৰকাশ কৰা কেইবাটাও কবিতা ‘জয়ন্তী’ত প্ৰকাশিত হৈছিল । তাৰে কেইটামান উল্লিখিত সংকলনত সন্নিবিষ্ট হৈছে । নৱকান্ত বৰুৱাৰ প্ৰাৰ্থনা , ইতিপূৰ্বে উল্লিখিত মহেশ চন্দ্ৰ দেৱগোস্বামীৰ- ক’ত ভগৱান উপৰিও চক্ৰেশ্বৰ ভট্টাচাৰ্য – ৰাসলীলা, হেম বৰুৱাৰ- পূজা, জীৱকান্ত বৰুৱাৰ – ঈদৰ জোন আদি কবিতাত প্ৰথাগত চিন্তাৰ বিপৰীতে বিষয়ৰ পুনৰ্মূল্যায়্ন জৰিয়তে বঞ্চিত নিপীড়িত জনৰ যুগপৎ যন্ত্ৰণা প্ৰতিফলিত হৈছে । অকল সেয়ে নহয়– তেওঁলোক মুকতিৰ সপোনো মূৰ্ত হৈ উঠিছে কবিতাবোৰত । গণমুক্তিৰ বাণীৰে উদ্বুদ্ধ প্ৰগতিবাদী কবিতাৰ উন্মেষ কালৰ কবিসকলে ৰোমান্টিক কাব্যধাৰাৰ তেওঁলোকৰ অগ্ৰজসকলক অতিক্ৰম কৰি অসমীয়া কাব্যপ্ৰবাহত নতুন গতি দি আধুনিক কবিতাক বাস্তৱৰ কবিতালৈ উত্তৰণ ঘটাই পঞ্চাছৰ দশকৰ তৃতীয় বছৰৰ পৰা দ্বিতীয়াৰ্ধত যি গতি দান কৰিছিল, তাকেই পৰৱৰ্তী কবিসকলে নিজস্ব বৰঙনিৰে অসমীয়া প্ৰগতিবাদী কাব্যধাৰাক জীৱন্ত কৰি ৰাখিছে ।\nটেগকল্পনা বিলাসী জয়ন্তী জোনাকী প্ৰগতিশীল কবিতা\nপূৰ্বৱৰ্তী লেখা মেগন কছাৰীৰ তিনিটি কবিতা\nপৰৱৰ্তী লেখা মাজ ৰাতি কেতেকী : সুস্থ ৰুচিৰ উৎকৃষ্ট নিদৰ্শন ( প্ৰিয়ংকা চক্ৰৱৰ্তী )


সুকন্যা সমৃদ্ধি যোজনা: আপোনাৰ ছোৱালীৰ ভৱিষ্যত সুৰক্ষিত কৰক\nMonday, 27 September 2021 02:14 PM\nযদি আপুনি এজনী ছোৱালীৰ পিতৃ, আপুনি নিশ্চয় কিছু বিনিয়োগেৰে তাইৰ ভৱিষ্যত সুৰক্ষিত কৰাৰ কথা ভাবি আছে। সেয়েহে আজি আমি আপোনালৈ এটা ভাল খবৰ লৈ আহিছো। আমি চৰকাৰৰ দ্বাৰা পৰিচালিত সুকন্যা সমৃদ্ধি যোজনাৰ বিষয়ে কথা ক'ব গৈ আছো। দেশৰ কন্যাসকলৰ ভৱিষ্যত সুৰক্ষিত কৰিবলৈ কেন্দ্রীয় চৰকাৰে 2015 চনৰ 22 জানুৱাৰী তাৰিখে হাৰিয়ানাৰ পানিপথত এই যোজনা আৰম্ভ কৰিছিল। আহকছোন তেন্তে আমি আজি আঁচনি খনৰ বিষয়ে জানো -\nসুকন্যা সমৃদ্ধি যোজনা কি? (What is Sukanya Samridhi Yojana)\nএই আঁচনিখন কেন্দ্ৰীয় চৰকাৰে কন্যাসকলৰ ভৱিষ্যত সুৰক্ষিত কৰিবলৈ আৰম্ভ কৰে। সুকন্যা সমৃদ্ধি যোজনাত 10 বছৰলৈকে কন্যা সন্তানৰ একাউণ্ট খুলিব পাৰি। আৰু যেতিয়া ছোৱালীজনীৰ বয়স ২১ বছৰ হ'ব তেতিয়া ই পৰিপক্ক হ'ব। আৰু এই আঁচনিত, জীয়েকৰ বয়স 18 বছৰ নোহোৱালৈকে টকাখিনি বন্ধ কৰি ৰখা হ'ব। আৰু 18 বছৰ হোৱাৰ পাছতো, মুঠ ধনৰাশিৰ মাত্ৰ 50% উলিয়াব পাৰিব। আৰু যেতিয়া আপোনাৰ ছোৱালীৰ বয়স ২১ বছৰ হ'লে সকলো ধন উলিয়াব পাৰিব।\nকিমান টকা জমা কৰিব লাগে? (Deposit Amount)\nএই আঁচনিৰ অধীনত, আপুনি একাউণ্ট খোলাৰ সময়ৰ পৰা 15 বছৰলৈ টকা জমা কৰিব লাগিব। আৰু তাৰ পিছত, আপোনাৰ ছোৱালীৰ বয়স 21 বছৰ নোহোৱালৈকে, সেই টকাত সূত পৰিশোধ কৰা হ'ব। আপুনি বছৰি সৰ্বাধিক ২৫০ টকাৰ পৰা সৰ্বাধিক ১.৫ লাখ টকা জমা কৰিব পাৰে।\nযদি আপুনি দৈনিক 100 টকা জমা কৰে তেন্তে কিমান হ'ব?\nধৰি লওঁক আপুনি আপোনাৰ ছোৱালীৰ বাবে দৈনিক 100 টকা জমা কৰে। আৰু আপুনি এই ধন সুকন্যা সমৃদ্ধি যোজনাত বিনিয়োগ কৰিছে যেতিয়া আপোনাৰ ছোৱালী 1 বছৰীয়া আছিল। যদি 2021 চনত, আপোনাৰ ছোৱালী 1 বছৰীয়া হয়, আপুনি 15 বছৰৰ বাবে বিনিয়োগ কৰিব লাগিব। এবছৰত মুঠ বিনিয়োগৰ ধন হ'ব 365 X100= 36500 অর্থাৎ 15 বছৰত মুঠ বিনোয়োগৰ ধন হব 36,500X15=5,47,000 টকা। আৰু আপোনাৰ ছোৱালীৰ বয়স ২০৪২ চনত ২১ বছৰ হ'ব।\nআৰু 7.6% সূতৰ হাৰৰ সৈতে, 2042 চনত, আপুনি পাবলগীয়া ধন হব= 15,48,854 টকা। গতিকে চাওক ইয়াৰ দ্বাৰা, কেৱল সৰু বিনিয়োগৰ জৰিয়তে, আপুনি আপোনাৰ ছোৱালীৰ ভৱিষ্যত সুৰক্ষিত কৰিব পাৰে।\nSukanya Samridhi Yojana Schemes News assam Krishi Jagran Assam\nকে চি চি লোন কি? কৃষকে ইয়াৰ অধীনত কেনেদৰে ঋণ পাব পাৰে, জানক সকলো


Search Result of Surgery completed\nঅভিনেত্রী কেটৰিনা কাইফে সৌন্দর্য বৃদ্ধিৰ বাবে কৰা ফেচিয়েল চাৰ্জাৰীৰ ৰহস্য প্ৰকাশ\nপ্ৰায়ে তাৰকাসকলক তেওঁলোকৰ ৰং, চেহেৰা, আকাৰ, সলনি কৰাৰ লগতে অভিনয়ৰ বাবে সমালোচনা কৰা হয়\nবৰাকৰ স্বাস্থ্য খণ্ডত নতুন মাত্ৰাৰ সংযোজন,প্ৰথমবাৰলৈ সম্পন্ন হ’ল নিউৰ’চাৰ্জিকেল অপাৰেচন\nএই সফল অস্ত্ৰোপচাৰৰ পাছত সম্প্ৰতি দুয়োগৰাকী ৰোগীৰে স্বাস্থ্য সন্তোষজনক বুলি চিকিৎসা মহাবিদ্যালয় চিকিৎসালয়ৰ অধীক্ষক ডাঃ অভিজিৎ স্বামীয়ে সদৰি কৰিছে ।\nঅসমৰ শল্য চিকিৎসকে সম্পন্ন কৰিলে জীৱন্ত 'ৰবটিক চাৰ্জাৰী', বিশ্বব্যাপী প্ৰশংসিত\nসমগ্ৰ দেশতে এনে ধৰণৰ মুঠ ১২ টা ৰবট আছে\nPranab Mukherjee is stable, says his son\nIndia batsman Cheteshwar Pujara on Monday added another feather to his cap as he completed 6,000 runs in Test cricket.\nGuwahati-North Guwahati bridge over Brahmaputra to be completed by Aug 2023\nAssam Finance Minister, Himanta Biswa Sarma launched the cassion foundation number PY-2 of 7th bridge over the mighty Brahmaputra connecting the Guwahati city and North Guwahati today.\nShahid Kapoor wraps Uttarakhand schedule for 'Jersey'\nActor Shahid Kapoor on Sunday completed the schedule of the upcoming sports drama 'Jersey' in Uttarakhand.\nAll Rights Reserved 2022 © The Janambhumi | Total visits : 71094529


প্লে’-বয় নাম্বাৰ ওৱান – শংকৰজ্যোতি বৰা – ফটাঢোল\nদ্ৰুণ ভিউত বহু ওপৰৰ পৰা দেখা যাব যোৰাবাটৰ অকোৱা পকোৱা ৰাস্তাইদি তীব্ৰ বেগত এখন বাইক নগাঁঁৱৰ দিশত গৈ আছে৷ কেমেৰাই বাইকখন ফল’ কৰিব৷ পাহাৰীয়া ৰাস্তা এৰি সমান ৰাস্তা লোৱাৰ সময়তে চাইদ ভিউত কেমেৰাই বাইক আৰোহীক জুম কৰিব৷ চেহেৰাটো স্পষ্ট হোৱাৰ সময়তে আৰোহীয়ে বাইকৰ আগচকা ওপৰলৈ দাঙি স্পিদ বঢ়াব৷ আগচকা ডাং খাই থকা অৱস্থাতে আৰোহীৰ স্পষ্ট মুখাবয়ৱৰ সৈতে কেমেৰা ফ্ৰীজ হ’ব৷ লগে লগে নেম কাষ্টিং…\nদিম্পল কাকতি ইন এণ্ড এজ..\n“প্লেবয় নাম্বাৰ ৱান”\nমিউজিক – সৰু চেকীয়া\nবেবনি- অলৱেইজ হে কা\nপ্ৰদিউচাৰ- কুৱেটী শ্বেইখ\nআজাৰাৰ বিখ্যাত জমিদাৰ পৰিয়ালৰ বাংলোৰ বাৰাণ্ডা৷ প্ৰকাণ্ড আৰামী চকীত বহি হোকা টানি আছে জমিদাৰ হেমন্ত কাকতি৷ প্লেটত একাপ চাহ আৰু বিস্কুট আদি লৈ জমিদাৰণী নীলাক্ষিয়ে ভিতৰৰ পৰা আহি লগতে থকা সৰু টেবুলখনত যতনাই দিবহি৷ ঘৰত বনুৱা লিগিৰা কেবাজনো আছে যদিও জমিদাৰণীয়ে পাকঘৰৰ দায়িত্ব নিজৰ হাততে ৰাখিছে৷ চাহকাপত সোহা মাৰি কাকতিয়ে জমিদাৰণীক উদ্দেশ্যি ক’ব৷\nকাকতি- বাবুয়ে(দিম্পল) ফোন কৰিছিল নেকি?\nনীলাক্ষি- নাই কৰা৷\nকাকতি- এটা লৰা ছোৱালীকো তুমি লাইনত ৰাখিব নোৱাৰিলা৷\nনীলাক্ষি- আপোনাৰে হে সন্তান৷\nতেনেকুৱাতে ভিতৰৰ পৰা কাকতিৰ ছোৱালী, দিম্পলৰ বায়েক মনিষা ওলাই আহিব৷\nমনিষা- মই ফোন কৰিছিলোঁ৷ আউট অৱ ৰিট্ছ হৈ আছে৷ ৱাৰ্ডেনক ফোন কৰোঁতে পৰহিয়ে ঘৰলৈ বুলি হোষ্টেলৰ পৰা অহা বুলি কৈছে৷\nকাকতি- পৰহিয়ে আহিল যদি কলৈ গ’ল৷\nনীলাক্ষি- আপোনাৰহে ল’ৰা৷ ক’ৰবাত বনাই ফুৰিছেগৈ৷\nকাকতি- এই ডেকা বয়সতে অকনমান ফূৰ্তি নকৰিলে কেতিয়া কৰিবহে৷ এইবাৰ পৰীক্ষা দি ঘৰলৈ আহিব দিয়া৷ নাকী লগোৱাৰ ব্যৱস্থা কৰি আছোঁ৷\nকাকতি – তয়ে কৈছিলি নহয়, সেই ডুলীয়াজানৰ মহন্ত পৰিয়ালৰ কিবা ঋতু বোলা জনীৰ লগত কিবা চলি আছে বুলি৷ এইবাৰ বিহুৰ সময়তে কথা পাতি আঙুঠি পেলাই কিবা এটা ফাইনেল কৰি পেলাব লাগিব৷\nমণিষা- হৈছে আৰু সেইখন বিয়া৷ ইয়াৰ স্বভাৱৰ বাবেই তাই কেতিয়াবাই ব্ৰেক আপ কৰিলে৷ বেলেগৰ লগত বিয়া হৈ যোৱাই দুবছৰ মান হ’ল৷ এজনীতে আমাৰ বাপুৰ মন নভৰে, পখিলা দেখিলেই মন উৰি যায়৷\nনীলাক্ষি- একদম বাপেকৰ চৰিত্ৰ পাইছে৷\nকাকতি- হে’ৰা, এই ডেকা বয়সতে ফূৰ্তি নকৰিলে কেতিয়া কৰিবহে?\nএধানী সেউজ কৃষি পামৰ গ্ৰীণ হাউছ৷ গ্ৰীণ হাউছৰ ভিতৰৰ এডৰা ভৰা ভোট জলকীয়া খেতিৰ মাজত মাটিতে বহি পাঁচজন যুৱকৰ ঘূৰণীয়া মেল৷ দিম্পল, পাৰ্থ, বিকাশ, প্ৰণৱ আৰু ভাস্কৰ বৰডেকা৷\nদিম্পল- তহঁতে মোক সহায় কৰিবি নে নাই ক’?\nপাৰ্থ- সহায় কৰাটো ডাঙৰ কথা নহয় দোস্ত, তই আগতে মনটো খাটাং কৰি ল’৷\nবিকাশ- একদম ঠিক কথা কৈছ৷\nপ্ৰণৱ- চা ভাই, পামত এতিয়া পূৰা চিজন চলি আছে৷ মই পাম এৰি যাব নোৱাৰিম৷ তই তাইক উঠাই লৈ আহ৷ মৰিগাঁৱত থাকোঁ বুলি ভাবিলে দুই তিনিবছৰ থাকি যা৷ তাইৰ ঘৰৰ মানুহ বাদ দে, পুলিচেও তহঁতক বিচাৰি নাপাাব৷ গেৰাণ্টি মোৰ৷\nভাস্কৰ- এটা কথা ক দোস্ত, মই ইমান বছৰ এজনীও ছোৱালী পতাব পৰা নাই, আৰু তই কাপোৰ সলোৱাদি গাৰ্লফ্ৰেণ্ড সলাই থাক৷ এইজনীকো যে দুদিন পিছত নেৰিবি, তাৰ কি গেৰাণ্টি আছে৷\nদিম্পল- চা ভাই এইবাৰ মই বৈদ্য চিৰিয়াছ৷ ৰীমাৰ বাবে মই জান দি দিব পাৰিম৷\nভাস্কৰ- তইটো প্ৰতিজনীৰ বাবে এই একেটা ডাইলগেই দিয়৷\nদিম্পল- এইবাৰ মই সঁচাই চিৰিয়াছ৷ তহঁতে মোক সহায় কৰিবি নে নাই সেইটো ক’৷\nপাৰ্থ- বন্ধু যেতিয়া সহায়টো পাবিয়েই৷ কিন্তু তাইৰ বাপেক আৰু ককায়েকৰ কথা মনলৈ আহিলেই মনটো কোঁচ খাই আহে৷\nবিকাশ- শহুৰো বাচি লৈছ আৰু, প্ৰাক্তণ ছাত্ৰনেতা আৰু বৰ্তমানৰ MP ৰামানুজ গোস্বামী৷ খোদ মুখ্যমন্ত্ৰীয়েও তেখেতক কিবা এটা কোৱাৰ আগতে ভালকৈ ভাবি চিন্তিহে কয়৷\nভাস্কৰ- আৰু ককায়েক মাধুৰ্য্য, মাধু গোঁসাই বুলিলে গোটেই লক্ষীমপুৰ কঁপি থাকে৷ জঙ্ঘলত থাকোঁতেই বোলে এশৰো বেছিক গিৰাই থৈছে৷\nদিম্পল- সেইবোৰ মোৰ ওপৰত এৰ৷ লক্ষীমপুৰত চাওৱে সকলো মেনেজ কৰি দিব বুলিছে৷ তহঁতি মাথো মোৰ মতে কৰি যা৷\nলক্ষীমপুৰৰ বিখ্যাত জনতা চুইটছ৷ এচুকত থকা ফাষ্টফুড কৰ্ণাৰটোত ভিৰ লাগি আছে৷ তাতে এখন টেবুলত ৰামানুজ গোঁসাইৰ পৰিবাৰ মন্দিৰা, জীয়ৰী ৰীমা আৰু সম্বন্ধীয় ভাই বিজয় মহন্ত, ফাষ্টফুডৰ মজা লোৱাত ব্যস্ত৷ ৰীমা যেন অলপ অন্যমনস্ক৷ মাকে মন কৰা নাই যদিও নিমকি চালাক বিজয়ৰ চকুৰ পৰা সেয়া সাৰি যোৱা নাই৷ চিঙৰা, পানীপুৰি আদি দপি থকাৰ মাজতে আলেঙে আলেঙে ৰীমাক লক্ষ্য কৰি থাকিল৷ নাতিদূৰত ৰৈ থকা চিকিউৰিটি দুটাইয়ো একো গম নোপোৱাকৈ নিয়মিত ৰূপে নিৰীক্ষণত আছে৷\nৰীমা (মাকক উদেশ্যি)- মা তহঁতি ঘৰলৈ গৈ থাক৷ মই পাহাৰীহঁতৰ ঘৰলৈ যাওঁ৷ ন’টছ অলপ ল’ব আছে৷ দুঘণ্টামান থাকিম৷\nবিজয়- পৰীক্ষা শেষ কৰি আহিছহে৷ এতিয়াই কিহৰ ন’টছ আকৌ৷\nৰীমা- মা, বিজু খুৰাক প্ৰতিটো কথাতে ডিটেক্টিভ গিৰি কৰি থাকিবলৈ হাক দিবা কিন্তু৷ কেতিয়াবা কথা বেয়া হৈ যাব৷\nমন্দিৰা- হ’ব হ’ব দে৷ যা বাৰু সোনকালে উভতিবি৷\nবিজয়- গাড়ীখন দিয়ে থৈ আহক নহ’লে৷\nৰীমা- নালাগে৷ মই পাৰিম৷\nমালপানী চাৰিআলি, লক্ষীমপুৰ৷\nমাজুলীৰ পিনলৈ মুখ কৰি এখন ইণ্ডিগ’ ৰখাই থোৱা আছে৷ বাহিৰত ড্ৰাইভাৰ ৰূপী পাৰ্থই বনেটখন খুলি গাড়ী বেয়া হোৱাৰ এক্টিং কৰি আছে৷ গাড়ীৰ ভিতৰত কোন আছে বাহিৰৰ পৰা ধৰিব নোৱাৰি৷ হঠাৎ এখন টমটম আহি গাড়ীখনৰ কাষত ৰ’লহি৷ টমটমৰ পৰা নামি ৰীমা খৰধৰকৈ আহি গাড়ীখনত উঠিল৷ পাৰ্থয়ো গাড়ীৰ বনেট বন্ধ কৰি ড্ৰাইভাৰৰ চিটত বহিলহি৷ গাড়ী তীব্ৰ বেগত মাজুলীৰ দিশত আগবাঢ়িল৷\nমাজুলীলৈ আৰু অলপ দূৰ৷ তীব্ৰ বেগী ইণ্ডিগ’খনক তাতকৈও তীব্ৰ বেগত অহা ছয়খনমান ক’লা স্ক’ৰপিয় গাড়ীৰ কনভয়ে অভাৰটেক কৰি আগুৰি ধৰিলে৷ বাধ্যত পৰি ৰৈ যাবলগীয়া ইণ্ডিগ’খনক স্ক’ৰপিয়ৰ পৰা নামি ডিজাইন ডিজাইন চেহেৰাৰ দেখিলেই ভয়লগা গুণ্ডা এগাল মানে ঘেৰি ধৰিছে৷ তাৰ মাজৰে এটা গুণ্ডাই ৰিভলভাৰ এটা উলিয়াই ওপৰলৈ দুজাঁই গুলী এৰিলে৷ তিনি আলিত থকা দোকান পোহাৰ নিমিষতে বন্ধ হ’ল৷ যেন তিনিআলিটোত কোনোবাই কাৰফিউহে দিছে৷ কেৰেছ…\nখাড়া ব্ৰেক মাৰি এখন খোলা জিপছি কিং গাড়ী তিনিআলিত ৰ’লহি৷ তাৰ পৰা নামি মাধু গোঁসাই ইণ্ডিগ’খনৰ নাতিদূৰত ৰ’ল৷ গোঁসাইৰ ইংগিতত দুটা গুণ্ডাই পিষ্টল টোঁৱাই ইণ্ডিগ’ৰ ফালে আগবাঢ়িল৷ গাড়ীৰ পৰা হাত ওপৰলৈ কৰি পাৰ্থ, ভাস্কৰ বৰডেকা আৰু চাও নামি আহিল৷ “ভিতৰত আৰু কোনো নাই দাদা৷” ভিতৰখন চাই গুণ্ডা এটাই কৈ উঠিল৷\nমাধু – “ইনফৰমেছনটো এইখন গাড়ীৰে আছিল৷”\n“হয় দাদা৷ কিন্তু ভিতৰত আৰু কোনো নাই”\nচাওৰ চকুত এটা হাঁহিৰ ৰেশ দেখা পোৱা যাব৷ ফ্লেছবেকত দেখা যাব(মালপানী চাৰিআলিৰ পৰা কিছুদূৰ আহি চাওহঁতৰ গাড়ী এটা নিজম অঞ্চলত ৰৈ থকা এজন বাইক আৰোহীৰ ওচৰত ৰ’ব৷ গাড়ীৰ পৰা বোৰ্খা পিন্ধা মহিলা এগৰাকী নামি বাইক আৰোহীৰ বাইকত উঠিব৷ বাইক আৰোহীক গাড়ীৰ পৰা নামি চাওৱে ক’ব— চা তোক ৰাস্তা আগতেই বুজাই থৈছোঁ৷ তেজপুৰ পাই এইখন বাইক মানসদাৰ তাতথৈ তাত থোৱা ইখন বাইক লৈ ৰূপহী হৈ উৰিয়াগাঁৱৰ কঙ্কণৰ ফাৰ্ম৷ আমি গৈ নোপোৱালৈ তাতে থাকিবি৷ মাধু দাই ভনীয়েক যে টমটমেদি আহি এখন ইণ্ডিগ’ত উঠিছে সেইটো খবৰ অতি সহজতে উলিয়াই ল’ব পাৰিব৷ নগাঁও পালে আৰু চিন্তা নাই৷ দিম্পলে চাওৰ লগত চেকহেন্দ কৰি বাইক তেজপুৰৰ পিনে দবাই দিব৷ চাও পুনৰ গাড়ীত৷)\n(কেবাটাও চিন পাৰ হ’ব৷ যেনে ৰীমা আৰু দিম্পলৰ বাইক লৈ অৰুণাচলৰ পাহাৰৰ মাজে মাজে এটা গান – চাও, পাৰ্থহঁতক মাধু গোঁসাইৰ কথা উলিয়াবলৈ কৰা টৰ্ছাৰ, ৰামানুজ গোস্বামীৰ পুলিছ বিষয়াক জীয়েকক সোনকালে বিচাৰি উলিউৱাৰ বাবে দিয়া গালি ইত্যাদি)\nতেজপুৰ৷ মানস শইকীয়াৰ ঘৰ৷ বাহিৰত আন্ধাৰ৷\nপ্ৰথম মহলাৰ ড্ৰইং ৰূমত মানস শইকীয়া, দিম্পল আৰু ৰীমা৷ দুইটা ইতিমধ্যেই হাতমুখ ধুই অলপ ফ্ৰেছ হৈছে৷ মানসদা, চাও-দিম্পলহঁতৰ বাবে অভিভাৱকৰ নিচিনা৷ প্ৰসিদ্ধ “ফকাছ” নামৰ আন্তৰাষ্ট্ৰীয় বেচৰকাৰী সংস্থাটোৰ জৰিয়তেই তেওঁলোকৰ চিনাকি৷\nমানস দা- এই ৰাতিখন আৰু যাব নালাগে৷ মই কঙ্কণলৈ খবৰ পঠাম৷\nমানস দাৰ কথা অৱমাননা কৰাৰ ধৃষ্টতা দিম্পলে কৰিব নোৱাৰে৷ সেইবাবে তাতেই ৰাতি কটোৱাটো ঠিক হ’ল৷ পুৱাতে নগাঁৱলৈ বুলি দুইটা ওলাই দিব৷ ভাত পানী খাই দিম্পল ড্ৰইং ৰূমৰ বিছনাখনত আৰু ৰীমা মানসদাৰ বায়েক ৰাস্না বাইদেওৰ লগত শুবলৈ গ’ল৷\nপুৱাৰ সময়৷ মানসদাৰ ঘৰৰ চাদৰ ওপৰত থকা সৰু ফুলনি বাগিছাখনৰ আৰামী চকী এখনত দিম্পল বহি থাকিব৷ হঠাৎ উধাতু খাই অহাৰ দৰে হাতত চিঠি জাতীয় কাগজ এখন লৈ মানসদা সোমাই আহিব৷\nমানসদা(উত্তেজিত হৈ)- ডাঙৰ কথা হ’ল দিম্পল৷ এইখন পঢ়৷\nচিঠিখনত হাইলাইট কৰি ৰীমাৰ মুখখন ভাঁহি থাকিব৷ বেকগ্ৰাউণ্ডত ৰীমাৰ কণ্ঠত চিঠিৰ কথাখিনি বাজি থাকিব৷\n“মোক বেয়া নাপাবি দিম্পল৷ মই আচলতে তোক ভালপোৱাৰ অভিনয়হে কৰি আছিলোঁ৷ মই মানৱক ভাল পাওঁ৷ তাৰ মোক লক্ষীমপুৰৰ পৰা পলুৱাই অনাৰ সাহস নাই৷ সেয়ে তাৰ প্লেন মতেই মই তোক ভালপোৱাৰ জালত পেলালোঁ৷ তহঁতি মোক লক্ষীমপুৰত গাড়ীত উঠোৱাৰ পৰাই সি আমাক পিছা কৰি আছে৷ মই নগাঁৱৰ পৰাহে তাৰ লগত পলাম বুলি ভাবি আছিলোঁ৷ কিন্তু তাৰ কথামতেই আজিয়েই পলোৱাৰ সিদ্ধান্ত ল’লোঁ৷ এই উপকাৰ মই জীৱনত নাপাহৰোঁ৷ সকলোবোৰ ঠিক হ’লে তহঁতক লগ ধৰিবলৈ এদিন আহিম চিঅ’ৰ৷ চাওহঁতকো বেয়া নাপাবলৈ ক’বি৷ মানসদাকো ক’বি৷”\nতোৰ বান্ধৱী ৰীমা৷\nদিম্পল ঠাইতে থৰ লগাৰ নিচিনা হ’ব৷\nউৰিয়াগাঁৱৰ কঙ্কণৰ ফাৰ্ম৷\nগাহৰি পামৰ লগৰ ছালিখনতে চৌকা এটাত কঙ্কণে মাংস বনাই থাকিব৷ ঘূৰণীয়াকৈ বহি কাষতে চাও, ভাস্কৰ, মানৱ, প্ৰণৱহঁতে চৰিয়া এটাৰ পৰা লাওপানী খাই থাকিব৷ পাৰ্থ আৰু দিম্পলো বহি থাকিব৷ হাতত কল্ডদড্ৰিংকছৰ গিলাছ৷\nভাস্কৰ- সেইবাবেই মই এই প্ৰেম চেম বোৰ নকৰোঁ৷\nচাও- কোনোবাই তোক ভাউ দিবও লাগিব নহয়৷\nপ্ৰনৱ- তাই খোলাকৈ কোৱা হ’লেও আমি সহায় কৰিলোঁহেঁতেন৷\nপাৰ্থ- মোৰ এতিয়াও বিশ্বাসেই হোৱা নাই৷ ককায়েকেটো সিদিনা আমাক মাৰিয়েই পেলালেহেঁতেন৷ বদলা ল’বই লাগিব আমাক গাড্ডাৰি কৰাৰ৷\nদিম্পল- তাই আমাক ঠগিছে সেইটো সত্য, কিন্তু কিয়? একমাত্ৰ প্ৰেমৰ বাবে৷ মোৰো বৈদ্য খং উঠিছিল, কিন্তু পিছত ভাবি চালোঁ যে প্ৰেমৰবাবেই তাই এয়া কৰিলে৷ তেতিয়া লাহে লাহে খং জামৰিলে৷ ধৰি ল আমি এযোৰা প্ৰেমিকক লগ হোৱাত সহায় কৰিলোঁ৷ এনেই কয় নহয়, যুদ্ধ আৰু প্ৰেমত সকলো সম্ভৱ৷\nপাৰ্থ- তই এতিয়াও এনেকৈ ক’ব পাৰিছ দোস্ত৷\nদিম্পল- কি কবি আৰু, প্ৰেমিক মানুহ যে৷ প্ৰেম বুলিলেই পমি যাওঁ৷\nজমিদাৰ কাকতিৰ বাৰাণ্ডা৷ কাকতি আৰামী চকীত৷ কাষতে পত্নী নীলাক্ষি৷\nকাকতি- সি পৰহি আহিছিলহে৷ পুৱাই গ’লগৈ যে৷\nনীলাক্ষি- মই কৈছিলোঁ, বোলো সেইখনহে ইউনিভাৰ্চিটি৷ ঘৰৰ পৰাই অহা-যোৱা নকৰ কিয়? তাৰ বোলে ঘৰত থাকিলে পঢ়া ভালকৈ নহয়৷(মাকে কথাখিনি কৈ থাকোঁতেই ভিতৰৰ পৰা মনিষা ওলাই আহি মাকৰ কাষতে ৰ’বহি)\nমনিষা- পঢ়া ক্ষতি হ’বনে বেলেগ কিবা ক্ষতি হ’ব৷\nকাকতি- হ’ব দে অ’৷ এই ডেকা বয়সতে যদি অলপ ফা-ফূৰ্তি নকৰে কেতিয়া কৰিব৷\nগুৱাহাটী ইউনিভাৰ্চিটি ৰ’ড৷ গোটেই ৰাস্তাটো তলসৰা কৃষ্ণচূড়াৰ ফুলে ৰঙা কৰি থৈছে৷ গছ ভৰিথকা ফুল আৰু ৰাস্তাৰ ফুলে ৰাস্তাটো এটা ৰঙা সুৰংগৰ দৰে কৰি তুলিছে৷ তাৰ মাজেদিয়েই ফৰেষ্ট কলেজৰ দিশৰ পৰা মেইন গেটৰ ফালে এখন তীব্ৰবেগী বাইক আহি আছে৷ হেলমেট হাতত সুমুৱাই লৈ চানগ্লাছ পিন্ধি আহি থকা আৰোহী যুৱকক এগৰাকী ষোড়সী গাভৰুৱে আকোঁৱালি ধৰি পিছৰ চিটত৷ ক্ৰমান্বয়ে ওচৰ চাপি অহা যুবকক কেমেৰাই লাহে লাহে জুম কৰি আনিব৷ ওচৰ চাপি দিম্পলৰ মুখ স্পষ্ট হোৱাৰ লগেলগে কেমেৰা ফ্ৰিজ হ’ব৷\nপৰ্দাত ভাঁহি আহিব__\n« দুষ্ট নাট্য – ইফটিখাৰ হুছেইন\nহেণ্ডছ আপ হেমামালিনী – সঞ্জীৱ কুমাৰ ভট্টাচাৰ্য »\nএই ডেকা বয়সতে যদি অলপ ফা-ফূৰ্তি নকৰে কেতিয়া কৰিব৷\nসঁচাই বৰ ভাল লাগিল শংকৰদা👌👌\n“এই ডেকা বয়সতে যদি অলপ ফা-ফূৰ্তি নকৰে কেতিয়া কৰিব?” – একদম সত্য কথা।\nবঢ়িয়া লাগিল শংকৰ, মোৰ পইছা পানীত পৰা নাই\nদাদা, নেক্সট খনৰ বাবে এদিন বঢ়িব লাগিছিল৷অলপ বিগ বাজেটৰ বনাম বুলি ভাবিছো৷\nমজ্জা দেই ! একে উশাহে টানিলো…\nহৰিভকত ঔ !! বোলো নমস্কাৰ হে দেই\nধন্যবাদ হৰিভকত৷আপোনালোকৰ সঙ্গৰ প্ৰভাৱ৷পঢ়ুৱৈৰ পৰা গৈ কিবাকিবি লিখিবলৈও সাহ কৰিব পৰা হৈছোগৈ৷\nদিম্পল ও চিনেমাটো এই অৱস্থা। মজ্জা লাগিল\nসাৱলীল কাহিনী, কেৰিয়াৰ বেষ্ট পাৰফৰ্মেন্স, পৰিচালনা আৰু চিত্ৰনাট্যৰ গভীৰতাই ছবিখনক এক অনন্য মাত্ৰা প্ৰদান কৰিছে।\nকি বনাইছে এইখন.. অপূৰ্ব সৃস্টি দাদা…\nশংকৰ দাই জুই বনাইছে ৰে এইখন।।\nমাত্ৰ ঋতু মোৰ সেই সোণালী দিনবোৰলৈ আকৌ উভতি গলো। কি দিন আছিল সেইদিনবোৰ।\nমজা হৈছে বাপ৷ সুন্দৰ উপস্থাপন৷ গান এটা দিব লাগিছিল৷\nবঢ়িয়া।ডেকা বয়সতে যদি ফুৰ্তি নকৰে কেতিয়া কৰিব।\nপ ইচা উছুল চিনেমা। এই ডেকা বয়সতে যদি ওলপ ফা-স্ফূৰ্টি নকৰে কেতিয়া কৰিব?\nবঢ়িয়া লাগিল দেই।\nপ্ৰেমত পৰা মানুহ পমি যাবই ….| ডেকা বয়সতে ফা-ফূৰ্ত্তি নকৰিলে কেতিয়া কৰিব আৰু | মজ্জা😃😃😃😆👍\nএই দিম্পলৰ কিবা এটা গতি লাগক আৰু…..\nভাল চিনেমা এখন চাবলৈ পালে ৰাইজে..বাকী মই একটিঙ ভাল কৰিছিলোঁ ন..তাতে ওৱান টেক😜\nবিগ চেল্যুট ককাইদেউ……. কি সাংঘাটিক কাহিনী….. মজা আ গেয়া… মজা আ গেয়া\nদেউতাক বোৰ যদি চব আজাৰৰ কাকতি হল হয়।চিনেমা হিত।\nসুন্দৰ উপস্থাপন, বৰ ভাল লাগিল\nউত্তেজনা বজাই ৰখাত সক্ষম হৈছে\nএকে উশাহে শেষলৈকে পঢ়িলো ৷


স্বৰূপম পুৰকায়স্থ - অসমীয়া ৱিকিপিডিয়া\nস্বৰূপম ফণীন্দ্ৰ পুৰকায়স্থ\n১৫ ছেপ্টেম্বৰ, ১৯৮৯ (৩১ বছৰ)\n১২ ১১ ৪\n৪৯১ ১৩৪ -\n২৮.৮৮ ১৬.৭৫ -\n১/২ ০/১ -/-\n১০৮* ৬০ -\n১,৫০৮ ৪১৭ ৬৪\n৪৪ ৩ ৪\n১৪.০২ ১২৪.৬৬ ২০.৫০\n৮/২৯ ২/৫৮ ২/২৫\n৬/- ২/- ২/-\nউৎস: ক্ৰিকইনফ', ২ ফেব্ৰুৱাৰী ২০১৫\nস্বৰূপম ফণীন্দ্ৰ পুৰকায়স্থ (জন্ম ১৫ চেপ্তেম্বৰ ১৯৮৯) এজন ভাৰতীয় ক্ৰিকেটাৰ। ঘৰুৱা ক্ৰিকেটত তেওঁ অসমৰ হৈ খেলে। বলিং অল-ৰাউণ্ডাৰ পুৰকায়স্থ এজন সোঁহতীয়া বেট্‌ছমেন আৰু সোঁহতীয়া অফ ব্ৰেক বলাৰ। অসম দলৰ হৈ তেওঁ অনুৰ্দ্ধ-১৪, অনুৰ্দ্ধ-১৬ আৰু অনুৰ্দ্ধ-১৯ দলৰ হৈ খেলাৰ পাছত ২০০৮ চনত তেওঁৰ প্ৰথম শ্ৰেণী ক্ৰিকেটত অভিষেক ঘটে। ২০০৮ চনৰপৰা ২০১০ চনলৈকে তেওঁ ছখন প্ৰথম শ্ৰেণী খেল, আঠখন লিষ্ট এ খেল আৰু চাৰিখন টুৱেণ্টি২০ খেলত অংশ লয়। তাৰ পাছৰ চাৰিবছৰ তেওঁক কোনো শীৰ্ষপৰ্যায়ৰ খেলত দেখা নগ'ল।\n২০১৪ চনৰ নৱেম্বৰ মাহত বিজয় হাজাৰে ট্ৰফীত তেওঁৰ অসম দললৈ প্ৰত্যাৱৰ্তন ঘটে আৰু ২০১৪-১৫ বৰ্ষৰ ৰঞ্জি ট্ৰফীতো তেওঁ অসম দলৰ হৈ খেলাৰ সুবিধা লাভ কৰে। ৰঞ্জি ট্ৰফীত প্ৰথমখন খেলত তেওঁ উইকেট লাভ নকৰে আৰু দ্বিতীয়খনত চাৰ্ভিচেজ দলৰ বিৰুদ্ধে প্ৰথম ইনিংছত তেওঁ বলিং নকৰে যদিও দ্বিতীয় ইনিংছত ২৯ ৰাণত ৫ উইকেট দখল কৰে। হায়দৰাবাদত অনুষ্ঠিত তৃতীয়খন খেলত হায়দৰাবাদৰ বিৰুদ্ধে তেওঁৰ বলিং প্ৰদৰ্শন আছিল প্ৰথম আৰু দ্বিতীয় ইনিংছত ক্ৰমে ৫/৫৯ আৰু ৮/২৯। এয়া আছিল তেওঁৰ প্ৰথম দহ বা ততোধিক উইকেট দখল আৰু অসমে ইনিংছ ব্যৱধানত জয়লাভ কৰে। এই প্ৰদৰ্শনৰ বাবে তেওঁ 'মেন অৱ দ্য মেচ' সন্মান লাভ কৰে। 'পৰ্ভৰিম'ত অনুষ্ঠিত চতুৰ্থখন খেলত গোৱাৰ বিৰুদ্ধে তেওঁৰ বলিং প্ৰদৰ্শন প্ৰথম আৰু দ্বিতীয় ইনিংছত ক্ৰমে ৫/৬৯ আৰু ৬/৭৬। অসমে এইখন খেলত ১০ উইকেটত জয়লাভ কৰে আৰু পুৰকায়স্থই দ্বিতীয়বাৰৰ বাবে 'মেন অৱ দ্য মেচ' সন্মান লাভ কৰে। পঞ্চমখন খেলত অন্ধ্ৰ প্ৰদেশৰ বিৰুদ্ধে পুৰকায়স্থই নিজৰ অল-ৰাউণ্ড প্ৰদৰ্শনেৰে (৩/৩৫, ১০৮*, ৩/৬৯) একেলেথাৰিয়ে তৃতীয়বাৰৰ বাবে 'মেন অৱ দ্য মেচ' সন্মান লাভ কৰে আৰু অসমে পুনৰ ১০ উইকেটত জয়লাভ কৰে।\n↑ "Ranji Trophy, Group C: Assam v Services at Guwahati, Jan 5-7, 2015". ESPNcricinfo. http://www.espncricinfo.com/ranji-trophy-2014-15/engine/match/775767.html। আহৰণ কৰা হৈছে: 1 February 2015.\n↑ "Ranji Trophy, Group C: Hyderabad (India) v Assam at Hyderabad (Deccan), Jan 13-16, 2015". ESNcricinfo. http://www.espncricinfo.com/ranji-trophy-2014-15/engine/match/775787.html। আহৰণ কৰা হৈছে: 1 February 2015.\n↑ "Ranji Trophy, Group C: Goa v Assam at Porvorim, Jan 21-24, 2015". ESPNcricinfo. http://www.espncricinfo.com/ranji-trophy-2014-15/engine/match/775805.html। আহৰণ কৰা হৈছে: 1 February 2015.\n↑ "Ranji Trophy, Group C: Assam v Andhra at Guwahati, Jan 29-Feb 1, 2015". ESPNcricinfo. http://www.espncricinfo.com/ranji-trophy-2014-15/engine/match/775833.html। আহৰণ কৰা হৈছে: 1 February 2015.\nখেলুৱৈ প্ৰফাইল: স্বৰূপম পুৰকায়স্থ ই এচ পি এন ক্ৰিকইনফ'ৰ পৰা।\nখেলুৱৈ প্ৰফাইল: স্বৰূপম পুৰকায়স্থ ক্ৰিকেট আৰ্কাইভৰ পৰা।\nসাঁচ:অসম ক্ৰিকেট দল\n"https://as.wikipedia.org/w/index.php?title=স্বৰূপম_পুৰকায়স্থ&oldid=172219"ৰ পৰা অনা হৈছে\nএই পৃষ্ঠাখন ২৭ ডিচেম্বৰ, ২০১৭ তাৰিখে ১০:০৫ বজাত অন্তিম সংশোধন কৰা হৈছিল।


আম্বানীৰ ৫৯২ কোটিটকীয়া ঘৰক লৈ চৰ্চা : দেশ এৰিব নেকি আম্বানীয়ে ? -\nHomeৰাষ্ট্ৰীয়আম্বানীৰ ৫৯২ কোটিটকীয়া ঘৰক লৈ চৰ্চা : দেশ এৰিব নেকি আম্বানীয়ে ?\nআম্বানীৰ ৫৯২ কোটিটকীয়া ঘৰক লৈ চৰ্চা : দেশ এৰিব নেকি আম্বানীয়ে ?\nনতুন দিল্লী: ৰিলায়েন্স গ্ৰুপৰ স্বত্বাধিকাৰী তথা দেশৰ ধৰ্নাঢ্য ব্যক্তি মুকেশ আম্বানীৰ নতুন ঠিকনাক লৈ তীব্ৰ কৌতুহলৰ সৃষ্টি হৈছে৷ শেহতীয়াকৈ লণ্ডনত এটা নতুন ঘৰ লোৱাৰ কথা সংবাদ মাধ্যমত প্ৰচাৰ হোৱাৰ পাছতে শুকুৰবাৰে এয়া ভিত্তিহীন তথ্য বুলি গণ্য কৰিছে আম্বানীয়ে।\nশেহতীয়াকৈ বহুকেইটা সংবাদ মাধ্যমে মুম্বাইৰ ‘এণ্টিলিয়া’ নামৰ বাসভৱনটো থকাৰ উপৰি আম্বানীয়ে লণ্ডনত ৩০০ একৰ মাটিৰে আগুৰা এটা ঘৰ ক্ৰয় কৰি দেশ এৰিব এক বাতৰি প্ৰচাৰ কৰিছিল৷ ইয়াৰ পাছতে এক বিবৃতিযোগে জানিবলৈ দিয়ে যে আম্বানীৰ পৰিয়ালে লণ্ডন বা অন্য কোনো স্থানত স্থায়ীভাৱে বাস কৰিবলৈ যোৱাৰ কোনো পৰিকল্পনা নাই৷\nকেৱল সেয়াই নহয় বাকিংহামশ্বায়াৰ মেনছনত আছে এখন সৰু চিকিৎসালয়ো। এগৰাকী ব্ৰিটিছ টিকিৎসকৰ নেতৃত্বত পৰিচালিত হয় এই চিকিৎসালয়খন। আম্বানী পৰিয়ালৰ বেমাৰ-আজাৰ হ’লে প্ৰথমে এই চিকিৎসালয়খনতে জৰুৰীকালীন চিকিৎসা গ্ৰহণ কৰিব পাৰিব।\nবাকিংহামশ্বায়াৰ মেনছন যি স্থানত অৱস্থিত সেই স্থানক ষ্টক পাৰ্ক বুলিও জনা যায়। ষ্টক পাৰ্ক বিতোপন প্ৰাকৃতিক দৃশ্যৰে পৰিপূৰ্ণ। আম্বানীয়ে ৫৯২ কোটি টকাৰ বিনিময়ত এই ভৱনটো ক্ৰয় কৰে। সুন্দৰ প্ৰাকৃতিক পৰিৱেশৰ মাজত অৱস্থিত বাকিংহামশ্বায়াৰ মেনছনত আছে ৪৯টা শোৱনী কোঠাও।\nPrevious articleজীৱনৰ কঠিন সময়ত তুমিয়েইতো নিজকে তুলি ধৰিছা-ইনষ্টাগ্ৰামত অনুষ্কাৰ আৱেগিক প’ষ্ট…\nNext articleচীন চৰকাৰৰ সমালোচনাৰ প্ৰতিফল; কাৰাগাৰত অনাহাৰে মৃত্যুৰ ক্ষণ গণিছে এগৰাকী সাংবাদিকে


বিশেষ দ্ৰষ্টব্য টু স্বৰস্বতী দেৱী-জয়ন্ত কুমাৰ ডেকা – ফটাঢোল\nJanuary 1, 2021 ফটা প্ৰেম\t3 Comments\nবিশেষ দ্ৰষ্টব্য টু স্বৰস্বতী দেৱী-জয়ন্ত কুমাৰ ডেকা\nঠাই টুকুৰাত সিনহা ছাৰ বুলি ক’লে চিনি নোপোৱা ব্যক্তি হয়তো এজনো নোলাব। পেচাত এজন চৰকাৰী চাকৰিয়াল যদিও, মনৰ এক অদম্য হেঁপাহৰ বাবে ঠাইখিনিৰ নৱম আৰু দশম শ্ৰেণীৰ ল’ৰা-ছোৱালীখিনিক তেওঁ ঘৰতে গণিত পঢ়ুৱায়। দক্ষিণাৰ অৰ্থাৎ টিউচন ফিজৰ কোনো ধৰা-বন্ধা নিয়ম নাই। কোনোবাই দিলে দিব; নিদিলে নাই। পাঁচযোৰা ডেক্স-বেঞ্চ আৰু এখন ব্লেক বৰ্ডেৰে পৰিপূৰ্ণ ৰূমটোত সদায় আবেলিৰ ৫ বজাৰ পৰা নিশা ৭ বজালৈ গণিত বিষয়ৰ এখন মেলা বহে বুলি ক’লেও ভুল নহ’ব।\nতেতিয়া আমি দশম মানত। আমি মানে ঠাইখিনিৰ মই, ৰঞ্জন, দিগন্ত, সুমন, ৰশ্মি, নন্দিতা, নীহাৰিকা, কৌশিককে আদি কৰি আৰু কেইগৰাকীমান। নৱমমানৰ পৰাই আমি এই মেলাৰ বিদ্যাৰ্থী।\nপ্ৰতিবছৰৰ দৰে ছাৰৰ ঘৰত সেইবাৰো সৰস্বতী পূজাৰ আয়োজন হ’ল। আৰু প্ৰতিবাৰৰ দৰেই ছাৰে নিজেই পুৰোহিত হৈ ৭.৩০ বজাৰ আগতেই পূজা সমাপ্ত কৰি সকলোকে স্কুলৰ বাবে যাবলৈ মুকলি কৰি দিলে। ঠিক বিদায়ৰ আগে আগে ছাৰে মোক আৰু সুমনক আছুতীয়াকৈ মাতি নি আবেলি ৩ মান বজাত এবাৰ জৰুৰীভাৱে অহাৰ কথা ক’লে। দুয়ো বুজিব পাৰিছিলোঁ যে পূজা কৰা ঠাইখিনি পৰিষ্কাৰ কৰিবলৈ ছাৰে এইবাৰ মোক আৰু সুমনক নিৰ্বাচিত কৰিলে।\nছাৰৰ ঘৰৰ বাহিৰত ভৰি থৈয়েই সুমনে দুখেৰে ক’লে,\n: ভাবিছিলোঁ স্কুলৰপৰা বাহিৰে বাহিৰে নন্দিতাৰ স্কুললৈ যাম। তাইৰ লগত আবেলিটো থাকি মনৰ কথা ক’ম বুলি। সৱ পণ্ড হৈ গ’ল বে’। ইমান দিনৰ পৰাই তাইক প্ৰপ’জ কৰিম কৰিম বুলি কৰিবই পৰা নাই! ছেহঃ, আবেলিটো আৰু ইয়াতেই বন্দী হ’ব লাগিব।\n: হ’ব দে, কি ঠিক এইকণ পূণ্য কৰিয়েই তই তাইক ডাইৰেক্ট পাই যাবি চাগে।\nবন্ধুত্বৰ ধৰ্ম ৰাখি তাক এটা উৎসাহ দিলোঁ।\n: পূণ্য কৰিলে স্বৰ্গ পায় ঔ। আৰু স্বৰ্গ পাবলৈ মৰিব লাগিব। সদ্যহতে নন্দিতাৰ প্ৰেম পোৱাত মোৰ লগত কম্পিটিশ্যন দিব পৰাকৈ কোনো ওলোৱা নাই ৰহ!\nকৈয়েই সি সৰুকৈ হাঁহি এটা মাৰিলে। কথাত আভিজাত্যৰ অভিমানৰ ছাঁ। দেখিলোঁ, তাৰ মুখত হাঁহি আৰু কাল্পনিক সফলতাৰ এক উচ্ছাস।\nআবেলি ঠিক ৩ বজাত দুয়ো ছাৰৰ ঘৰত হাজিৰ হ’লোঁ। দেখিলোঁ ছাৰে অকলেই চাফাই অভিযান চলাই আছে। আমিও আৰু নৰখি অভিযানত নামি পৰিলোঁ। দুয়ো নিজৰ নিজৰ কামবোৰ ভগাই ল’লোঁ। সি টেণ্ট হাউছৰ সামগ্ৰীবোৰৰ দায়িত্ব ল’লে আৰু মই পূজাস্থলীখনৰ। মূৰ্তিৰ কাষৰ পুষ্পাঞ্জলী, চাকি-ধূপ আদি চাফা কৰোঁতে দেখিলোঁ বগা খাম এটা তাত পৰি আছে। মনতে ভাবিলোঁ, সম্ভৱতঃ কোনোবাই “ঔম সৰস্বতৈয় নমঃ” ১০৮ বাৰ লিখি ‘মা’ৰ চৰণত দিছে। মূৰ্তিৰ আগত কিছুমানে মনৰ সপোন ফলিয়াবলৈ এনেধৰণৰ চিঠি দিয়ে বুলি জানো। নাজানো হঠাৎ কি মন গ’ল, খামটো তুলি জেপত সুমুৱাই ল’লোঁ। দেৰঘণ্টামানৰ পাছত সকলো কাম হৈ যোৱাত দুয়োকে ছাৰে বিদায় দিলে।\nৰাস্তাত উঠি ঘৰলৈ যাওঁনে, নন্দিতাক লগ কৰিবলৈ যাওঁ বুলি দুয়ো গুণা-গঁথা কৰোঁতে হঠাৎ সুমনে ক’লে,\n: চাওঁ দেচোন চিঠিখন। ভালকৈ চাও এবাৰ। ইয়াৰ হাতৰ আখৰ চাই ক’ব পাৰিম সৰস্বতী দেৱীয়ে ইয়াৰ বাবে কিমান নম্বৰৰ অনুদান আগবঢ়াব।\nমই চিঠিখন উলিয়াই তাক দেখুৱালোঁ। দেখিলেই মোহলগা গোট গোট আখৰেদি লিখা চিঠিখন দেখি মই ক’লোঁ,\n: ৮০ৰ ওচৰত নম্বৰ পাব বে’ এইজনীয়ে।\n: তই কেনেকৈ গম পালি ছোৱালীয়ে লিখা চিঠি বুলি?\nসুমনে সুধিলে মোক।\n: আৰে দৌষ্ট, ইমান সুন্দৰ আখৰৰ গৰাকী কোনোবা ‘সি’ নহৈ ‘তাই’ হ’লেহে শুৱাব।\nএইবুলি কৈ কৌতুহলবশতঃ মই চিঠিখন লুটিয়াই নামটো চালোঁ। পাকলগা ধুনীয়া আখৰেৰে লিখা আছিল-\nমই নাম আৰু ঠিকনা পঢ়ি কিবা অনুমান কৰিবলৈ নাপাওঁতেই হঠাৎ সুমনে চিঠিখন মোৰপৰা প্ৰায় কাঢ়ি নিয়াৰ দৰে নি পকেটত ভৰাই লৈ ক’লে,\n: এই ছোৱালীজনীৰ আখৰ যিমান ধুনীয়া, তায়ো সিমানেই ধুনীয়া হ’ব। এইজনী ছাৰৰ টিউচনলৈ অহা ক্লাছ নাইনৰ বেটচৰেই সৱতকৈ ধুনীয়াজনী হ’বই লাগিব। এইজনী মোৰ বুলি ধৰি ল আৰু। কাইলৈ এইটো এড্ৰেছত চিঠি পঠিয়াই দিম।\nপিছদিনা সি এখন চিঠি লিখি পঠিয়ালে নিবেদিতাৰ এড্ৰেছত। কেইদিনমানৰ পিছত ৰিপ্লাই আহিল। তাৰ কনফিডেন্স আৰু বাঢ়ি গ’ল। সি চিধাই প্ৰেম চেমৰ কথা নাপাতি এনেই কিবা কিবি কথা কৈ এবছৰত দহখনমান চিঠিৰ আদান প্ৰদান কৰিলে। পঢ়াশুনা কৰা ছোৱালী বুলি ধাৰণা কৰা বাবে চিঠিৰ বিষয়বস্তুও সদ্যহতে কিতাপ পত্ৰ নোটচ পাতিৰ মাজতে সীমাবদ্ধ ৰাখিলে। তেনেকৈ এবছৰ যোৱাৰ পিছত এদিন তাইৰ পৰা এখন চিঠি আহিল,\n: এইবাৰ সৰস্বতী পূজাত আমি দুয়ো ড্ৰেছ মিলাই যাম দেই।\nতাৰ মনটো ভাল লাগি গ’ল। প্ৰপ’জটো মাৰিয়েই দিম নেক্সট চিঠিত বুলি ভাবি সি পঢ়িবলৈ ধৰিলে।\n: সুমন, তুমি সৰস্বতী পূজাত ৰেড আৰু ব্লেক কম্বিনেশ্যনৰ মেখেলা চাদৰ পিন্ধি আহিবা, ময়ো পিন্ধিম।\nএইখিনি পঢ়ি সি কোনোমতে মুৰ্চা নগ’ল। তাৰমানে তাই তাক ছোৱালী বুলি ভাবি ইমান দিনে চিঠি দি আছে নেকি?\nকিছুদিন বিচাৰ খোচাৰ কৰি গম পালে যে সুমন বুলি ছোৱালী এজনী নিবেদিতাৰ সৰুকালৰ বান্ধৱী আছিল। সেই সুমনকে এই সুমন বুলি ভাবি তাই চিঠি পঠিয়াই আছিল। লগতে এইটোও গম পোৱা গ’ল যে নিবেদিতাৰ এটা বয়ফ্ৰেণ্ড আছেই, আৰু সি বক্সিং খেলে।\nনিবেদিতালৈ লিখা চিঠিৰ সিমানতে অন্ত পেলাই সি এইবাৰ আমাৰ বেটচৰ নন্দিতাৰ ওপৰত মনোযোগ দিলে। সেইবাৰ সৰস্বতী পূজাত সি আৰু মই আকৌ চিঠি বিচাৰিবলৈ ধৰিলোঁ, আৰু ভাগ্যৰ বলত পায়ো গ’লোঁ আকৌ এখন ধুনীয়া আখৰৰ চিঠি। মই তাৰ ওচৰলৈ পৰম আগ্ৰহেৰে চাবলৈ গ’লোঁ চিঠিখন।\nচিঠি মেলি দেখিলোঁ তাত ১০৮ টা শ্লোকৰ শেষত ‘বিশেষ দ্ৰষ্টব্য’ বুলি দি কিছু মনৰ ভাৱ লিখা আছে। দুয়ো একো আগ-পিছ নাভাবি পঢ়াত লাগিলোঁ।\nবিঃদ্ৰঃ – হে মা সৰস্বতী। অহাবছৰ মোৰ মেট্ৰিক পৰীক্ষা। আশীৰ্বাদ কৰা যাতে সিনহা ছাৰৰ চেণ্টাৰৰ পৰা ট’পাৰ মইয়ে হওঁ। প্ৰতিটো বাধা অতিক্ৰম কৰি যাতে মই মোৰ ডাক্তৰ হোৱাৰ লক্ষ্যত উপনীত হ’ব পাৰোঁ আৰু মোৰ প্ৰেম নন্দিতাৰ লগত বিয়া কৰি এই জীৱনটো সকুলমে পাৰ কৰিব পাৰোঁ। তাৰ বাবে মোক আশীৰ্বাদ কৰা যেন।\nসুমনৰ মুখলৈ চালোঁ। খঙত চকু চলচলীয়া হৈ গৈছে তাৰ। বেচেৰাই ইমানদিনে ভাবি আছিল কম্পিটিশ্যন নাই বুলি। খঙত মুখৰপৰা তাৰ ওলায়েই গ’ল-\n: কি হাৰামী বে’ ই! বেটাই জানেই মই নন্দিতাক চাই আছোঁ বুলি, তাৰ পিছতো এই সৱ! আৰু চাচোন ছিফাৰিছ কৰিছে কাক! মা সৰস্বতীক। এই চুপ-চাপকৈ থকাকেইটা বৰ হাৰামী হয় বে’….\nকিনো ক’ম ভাবি নাপালোঁ। ‘বিশেষ দ্ৰষ্টব্য’ বুলি ভগৱানকো মনৰ কথা মানুহে লিখে বুলি সেইদিনাহে গম পালোঁ।\n« আকৌ এবাৰ শৰাইঘাট-শ্রী খনিন্দ্র ভূষণ মহন্ত\nআদাক দেখি উঠিল গা-ড৹ ধ্ৰুবলোচন নাথ »\nহঃ হাঃ মজা লাগিল কাহিনীটো\nকিছু মজা লাগিল পঢ়ি।\nটু সৰস্বতী দেৱী চিঠি থাকে বুলি নাজানিছিলো।


গাণিতিক জীৱবিজ্ঞান বা জৈৱ-গণিত — Vikaspedia\nজৈৱ গণিত বা গাণিতিক জীৱবিজ্ঞাননো কি?\nআমাৰ দেশত সৰহভাগ অভিভাৱক আৰু ছাত্ৰ-ছাত্ৰীৰ মাজতে এটা ধাৰণা প্ৰচলিত আছে যে জীৱবিজ্ঞান অধ্যয়নৰ বাবে গণিতৰ জ্ঞান অপৰিহাৰ্য্য নহয় | গতিকে গণিত বিষয়ত ভাল ফল দেখুৱাব নোৱাৰা ছাত্ৰ-ছাত্ৰীক সাধাৰণতে জীৱবিজ্ঞানৰ যিকোনো শাখাত অধ্যয়ন আৰু উচ্চ শিক্ষা গ্ৰহণৰ পৰামৰ্শ দিয়া হয় | কিন্তু এই ধাৰণাৰ বিপৰীতে আজি আমি জীৱবিজ্ঞানৰ যিটো শাখাৰ বিষয়ে আলোচনা কৰিবলৈ লৈছো, তাৰ অধ্যয়নৰ বাবে গণিতৰ জ্ঞান কেৱল অপৰিহাৰ্য্যই নহয়, বৰঞ্চ গণিত বিষয়ত বিশেষ পাৰদৰ্শিতা থকা ব্যক্তিয়েহে এই বিষয়ৰ অধ্যয়নত সফলতা লাভ কৰিব পাৰে |\nসাম্প্ৰতিক কালত জীৱবিজ্ঞানৰ গৱেষণা আৰু আৱিষ্কাৰৰ দিশত অতি ক্ষিপ্ৰ বিকাশ পৰিলক্ষিত হৈছে | বোধহয় ‘মানৱ বংশগতি-সূত্ৰ প্ৰকল্প’ (Human Genome Project)-ৰ সফল পৰিসমাপ্তি একবিংশ শতিকাত বিজ্ঞানৰ এতিয়ালৈকে আটাইতকৈ উল্লেখযোগ্য আৰু গুৰুত্বপূৰ্ণ সাফল্য | পৰৱৰ্ত্তী সময়ত জিনমিক্স আৰু প্ৰ’টিয়মিক্স বিষয়ক অধ্যয়নৰ দিশত হোৱা ক্ষিপ্ৰ প্ৰগতিয়ে আধুনিক জীৱবিজ্ঞানৰ অধ্যয়ন আৰু গৱেষণাত বৈপ্লৱিক পৰিৱৰ্ত্তনৰ সূচনা কৰিছে | এনেবোৰ গৱেষণাৰ ফলস্বৰূপে মানুহ আৰু জীৱ-জন্তুৰ বহুবোৰ অনাৰোগ্য ব্যাধি, যেনে: কৰ্কটৰোগ, এইড্‌চ আৰু বিশেষকৈ জন্মগত তথা বংশানুক্ৰমিক ৰোগৰ নিৰাময় ব্যৱস্থা উপলভ্য হোৱাৰ প্ৰচুৰ সম্ভাৱনা পৰিলক্ষিত হৈছে |\nজীৱবিজ্ঞানৰ এনে আশ্চৰ্য্যজনক অগ্ৰগতিত বিশেষভাৱে অৰিহণা যোগাইছে – বিজ্ঞান আৰু প্ৰযুক্তিৰ অন্যান্য বিভিন্ন শাখাত সাম্প্ৰতিক কালত হোৱা সামগ্ৰিক বিকাশে | তাৰ ভিতৰত চিকিত্‍সা চিত্ৰ-বিদ্যা (Medical Imaging), নেন’-পৰ্য্যায়ৰ জৈৱ-আভিযান্ত্ৰিক শিক্ষা(Nanoscale Bioengineering) আৰু জিনৰ প্ৰকাশ (Gene Expression) সম্পৰ্কীয় গৱেষণা উল্লেখযোগ্য | এনেবোৰ প্ৰযুক্তিগত বিকাশৰ ফলত প্ৰাপ্ত হোৱা বৃহত্ পৰিমাণৰ তথ্যৰ সঠিক মূল্যায়ন আৰু বিশ্লেষণৰ জড়িয়তে বিজ্ঞানী সকলে জীৱদেহৰ বিভিন্ন ক্ৰিয়া-প্ৰক্ৰিয়া সম্পৰ্কে নানান ৰহস্য উদ্‌ঘাটন কৰিবলৈ সক্ষম হৈছে | সংশ্লিষ্ট ক্ষেত্ৰসমূহত হোৱা ক্ষিপ্ৰ প্ৰগতিৰ পৰিপ্ৰেক্ষিতত নিতৌ আৱিষ্কৃত হোৱা বৃহত্ পৰিমাণৰ নিত্য-নতুন তথ্যুৰাজিৰ ফলপ্ৰসূ আৰু যথোপযুক্ত বিশ্লেষণ কৰি তাৰ পৰা প্ৰয়োজনীয় জ্ঞান আহৰণ কৰাটো জীৱবিজ্ঞানী সকলৰ বাবে আটাইতকৈ গুৰুত্বপূৰ্ণ প্ৰত্যাহ্বান ৰূপে পৰিগণিত হৈছে |\nআশা কৰা হৈছে যে এই ক্ষেত্ৰত গণিতৰ সুপ্ৰতিষ্ঠিত প্ৰণালীসমূহৰ যথোপযুক্ত প্ৰয়োগে প্ৰচুৰভাৱে সহায় কৰিব পাৰিব | অৱশ্যে, জীৱবিজ্ঞানৰ জটিল মৌলিক সমস্যাসমূহৰ গাণিতিক সমাধান উদ্ভাৱন কৰাৰ বাবে নতুন ধাৰণা আৰু প্ৰযুক্তিৰ প্ৰয়োজন হ’ব | প্ৰকৃতপক্ষে, সাম্প্ৰতিক কালত এই দিশত হোৱা বৈজ্ঞানিক অগ্ৰগতিৰ ফলস্বৰূপে ইতিমধ্যে গণিত বিষয়ৰ অধ্যয়ন আৰু গৱেষণাৰ ক্ষেত্ৰত কেতবোৰ নতুন দিশৰ সূচনা হৈছে |\nবিশ্বৰ বিভিন্ন প্ৰান্তত থকা বহুতো অগ্ৰণী বিশ্ববিদ্যালয় আৰু গৱেষণা প্ৰতিষ্ঠানৰ গণিত, পৰিসংখ্যা বিজ্ঞান, কম্পিউটাৰ বিজ্ঞান আদি বিভাগৰ অধীনত ইতিমধ্যে গাণিতিক জীৱবিজ্ঞানীৰ একোটা দল গঠিত কৰা হৈছে | অন্যহাতে, কেতবোৰ বিশ্ববিদ্যালয়ত গণিতৰ পাঠ্যক্ৰমত জীৱবিজ্ঞানৰ সৈতে জড়িত গাণিতিক বিষয়বোৰ অন্তৰ্ভুক্ত কৰা হৈছে | তত্‍সত্ত্বেও, জীৱবিজ্ঞানৰ অধ্যয়ন আৰু গৱেষণাৰ বৰ্দ্ধিত তাগিদাৰ তুলনাত এনেবোৰ দিশত জড়িত বিজ্ঞানীৰ সংখ্যা বৰ্ত্তমানলৈকে তেনেই তাকৰ | সেয়েহে, গাণিতিক জীৱবিজ্ঞানৰ এই নতুন বিষয়টোৰ প্ৰণালীৱদ্ধ অধ্যয়ন আৰু গৱেষণাৰ বাবে অধিক সংখ্যক গণিতজ্ঞ আৰু পৰিসংখ্যা বিজ্ঞানীক আকৰ্ষিত কৰাৰ প্ৰয়োজনীয়তা আহি পৰিছে |\nজীৱদেহৰ শাৰীৰিক গঠন আৰু ক্ৰিয়া-কাণ্ডৰ মূল একক হ’ল কোষ | কিন্তু এই কোষবোৰৰ গঠন আৰু প্ৰকৃতি অতিশয় জটিল আৰু বিচিত্ৰ | স্তন্যপায়ী জন্তুৰ দেহৰ একোটা কোষত প্ৰায় ৩০০ নিযুত অণু থাকে | কিন্তু কোষবোৰ কেৱল অণুৰ সমষ্টিয়েই নহয় | প্ৰতিটো কোষে ইয়াৰ অণুবোৰৰ ওপৰত এক সুশৃংখল নিয়ন্ত্ৰণ ৰাখে | উদাহৰণ স্বৰূপে, ডি এন এ, আৰ এন এ আৰু প্ৰ’টিনৰ মাজৰ আণৱিক সম্পৰ্কলৈ আঙুলিয়াব পাৰি | প্ৰতিটো কোষে খাদ্যৰ পৰা পোষক দ্ৰৱ্য আহৰণ কৰে আৰু তাৰ ওপৰত কৰা ক্ৰিয়া-বিক্ৰিয়াৰ জড়িয়তে নানাবিধ জৈৱিক উপাদান প্ৰস্তুত কৰি বিভিন্ন কাম সমাধা কৰে | জীৱদেহত সংঘটিত এনেবোৰ প্ৰক্ৰিয়াৰ গাণিতিক আৰ্হি প্ৰস্তুত কৰা (mathematical modeling) অতি দুৰূহ কাৰ্য্য| তদুপৰি যিহেতু মানৱ তথা অন্যান্য উচ্চস্তৰৰ জীৱদেহ বহু লক্ষ নিৰ্বুদ কোষৰ দ্বাৰা গঠিত আৰু ভিন ভিন কলাৰ কোষসমূহে সংঘৱদ্ধভাৱে হাজাৰটা বিভিন্ন কাৰ্য্য সম্পাদন কৰে, জীৱকোষৰ প্ৰক্ৰিয়া সমূহৰ গাণিতিক আৰ্হি প্ৰস্তুত কৰাটো কি এক প্ৰত্যাহ্বান সি সহজেই অনুমেয়|\nঅনুল্লেখনীয় যে জৈৱ-গণিতৰ অধ্যয়নৰ বাবে মূলতঃ গণিতজ্ঞ আৰু জীৱবিজ্ঞানীৰ সু-সমন্বিত প্ৰয়াসৰ আৱশ্যক | জীৱবিজ্ঞানীয়ে জৈৱিক প্ৰক্ৰিয়া সম্বন্ধে কেতবোৰ মৌলিক প্ৰশ্ন উপস্থাপন কৰিব বা এলানি পৰীক্ষা-নিৰীক্ষাৰ বিশদ বৰ্ণনা ডাঙি ধৰিব আৰু আনহাতে, গণিতজ্ঞ‍ই তাৰ ওপৰত ভিত্তি কৰি গাণিতিক আৰ্হি প্ৰস্তুত কৰিব আৰু সিবোৰক অনুকৰণ কৰি কম্পিউটাৰ তথা অন্যান্য প্ৰযুক্তিৰ জড়িয়তে অবিকল প্ৰক্ৰিয়া সংঘটিত কৰাৰ প্ৰয়াস কৰিব|\nপ্ৰসিদ্ধ শিক্ষাবিদ জন দিৱী (John Dewey) য়ে ১৯০১ চনত প্ৰকাশিত তেওঁৰ The Child and Society নামৰ পুথিখনত লিখিছিল - “We do not haveaseries of stratified earths, one of which is mathematical, another physical, etc. We should not be able to live very long in any one taken by itself. We live inaworld where all sides are bound together; all studies grow out of relations in the one great common world.” জৈৱ-গণিতৰ বিকাশে বোধকৰো এই উক্তিৰ যথাৰ্থতাকেই প্ৰতিপন্ন কৰিছে | এই বিশ্বব্ৰহ্মাণ্ডত চলি থকা সকলো প্ৰক্ৰিয়া আৰু কৰ্ম-কাণ্ডৰ মূলতে হ’ল বিভিন্ন জৈৱিক, অজৈৱিক, ভৌতিক, আদি-ভৌতিক আদি বিচিত্ৰ সত্তা আৰু অণু-পৰমাণুৰ পৰস্পৰ মিলন তথা সিহঁতৰ ক্ৰিয়া-বিক্ৰিয়াৰ ফল | গতিকে ইহঁতৰ এটাক বাদ দি আনটোৰ অধ্যয়ন আৰু বিশ্লেষণ কেতিয়াও সম্পূৰ্ণৰূপে সম্ভৱ হ’ব নোৱাৰে | সেয়েহে, সাম্প্ৰতিক কালত গাণিতিক জীৱবিজ্ঞান, জৈৱ তথ্য প্ৰযুক্তি আদি নতুন বিষয়বোৰে অতিশয় গুৰুত্ব লাভ কৰিবলৈ সক্ষম হৈছে |\nসাম্প্ৰতিক কালত জীৱবিজ্ঞান, জৈৱচিকিত্‍সা আৰু জৈৱপ্ৰযুক্তি – এই তিনিওটা বিষয়ৰ গৱেষণাৰ ক্ষেত্ৰত গাণিতিক জীৱবিজ্ঞানৰ তত্ত্বগত আৰু ব্যৱহাৰিক দুয়োটা দিশতে বহুল প্ৰয়োগ পৰিলক্ষিত হৈছে | উদাহৰণ স্বৰূপে, কোষ জীৱবিদ্যা (cell biology)-ত প্ৰ’টিনৰ মাজৰ আন্তঃআণৱিক বিক্ৰিয়াবিলাক সূচাবলৈ সাধাৰণতে কাৰ্টুনৰ দৰে আৰ্হি ব্যৱহাৰ কৰা হয়, যি জৈৱিক প্ৰক্ৰিয়াবোৰৰ প্ৰকৃত ছবিখন ফুটাই তুলিব নোৱাৰে | প্ৰকৃততে ইয়াক ফুটাই তুলিবলৈ হ’লে উপযুক্ত গাণিতিক আৰ্হিৰ সহায় লোৱা প্ৰয়োজন | জৈৱিক ক্ৰিয়া-প্ৰক্ৰিয়াবোৰ সাংখ্যিক ৰূপত প্ৰকাশ কৰিব পাৰিলে জৈৱিক পদাৰ্থৰ আন্তঃআণৱিক বিক্ৰিয়া আৰু তেনে বিক্ৰিয়াত প্ৰতিটো অণুৰ আচৰণ প্ৰকৃত ৰূপত ডাঙি ধৰিব পৰা যায় আৰু ফলত বিক্ৰিয়াবোৰৰ সম্ভাৱ্য পৰিণতি সম্বন্ধে আগতীয়াকৈ সঠিকৰূপে অনুমান কৰিব পৰা যায় |\nলিখক: প্ৰবোধ বৰা


পুনৰ বৃদ্ধি পাইছে নেকি কৰ’ণাৰ সংক্ৰমণ ? - VOICE 24x7\nপুনৰ বৃদ্ধি পাইছে নেকি কৰ’ণাৰ সংক্ৰমণ ?\nবিগত ২৪ ঘণ্টাত কৰ’ণাত আক্ৰান্ত ৫২৩৩জন, মৃত্যু ৭জনৰ\nভাৰতত পুনৰ বৃদ্ধি পাইছে কৰ’ণাৰ সংক্ৰমণ ৷ কেন্দ্ৰীয় স্বাস্থ্য মন্ত্ৰণালয়ৰ পৰা আজি পুৱা প্ৰকাশ কৰা তথ্য অনুসৰি বিগত ২৪ ঘণ্টাত কৰ’ণাত ৫২৩৩জন লোক নতুনকৈ আক্ৰান্ত হোৱাত এতিয়ালৈ এই সংখ্যা ৪,৩১,৯০,২৮২ জনলৈ বৃদ্ধি পাইছে। ৷ আনহাতে মৃত্যু সাতজন লোকৰ । বৰ্তমানলৈকে কৰ’ণাত আক্ৰান্ত হৈ মৃত্যু হোৱা লোকৰ সংখ্যা বৃদ্ধি পালে ৫,২৪,৭১৫জনলৈ।\nমন্ত্ৰণালয়ৰ তথ্য অনুসৰি চিকিৎসাধীন ৰোগীৰ সংখ্যাও ২৮,৮৫৭জনলৈ বৃদ্ধি পাইছে । বিগত ২৪ ঘণ্টাত চিকিৎসাধীন ৰোগীৰ সংখ্যা ১৮৮১জনলৈ বৃদ্ধি হৈছে। আনহাতে, ‘কোভিড–১৯’ৰ পৰা সুস্থ হোৱা ৰোগীৰ ৰাষ্ট্ৰীয় হাৰ হৈছে ৯৮.৭২ শতাংশ।\nতথ্য অনুসৰি দৈনিক সংক্ৰমণৰ হাৰ ১.৬৭ শতাংশ আৰু সাপ্তাহিক সংক্ৰমণৰ হাৰ হৈছে ১.১২ শতাংশ। অৱশ্যে কৰ’ণাৰ পৰা বৰ্তমান সুস্থ হোৱা লোকৰ সংখ্যা বৃদ্ধি পাইছে ৪,২৬,৩৬,৭১০ জনলৈ। তাৰ বিপৰীতে মৃত্যুৰ হাৰ মাত্ৰ ১.২১ শতাংশ।\nউল্লেখনীয় যে দেশত এতিয়ালৈ ১৯৪.৪৩ কোটি পালিৰো অধিক কোভিড ভেকচিন প্ৰদান কৰা হৈছে।\n১২০ডলাৰতকৈও অধিক হৈছে প্ৰতি বেৰেল অপৰিশোধিত তেলৰ মূল্য\nপেৰা-অলিম্পিক চেম্পিয়ন অৱনী লেখাৰাৰ আন এক সাফল্য


নৱ-নিযুক্ত এছআইলৈ সতৰ্কবাণী : প্ৰশিক্ষণকালত হেৰুৱাব পাৰে চাকৰি! - Prag News\nHomeআঞ্চলিকনৱ-নিযুক্ত এছআইলৈ সতৰ্কবাণী : প্ৰশিক্ষণকালত হেৰুৱাব পাৰে চাকৰি!\nPrevious articleনৃশংস : হত্যাকাৰীয়ে ৰান্ধি খুৱালে ভুক্তভোগীৰ হৃদপিণ্ড\nNext articleসন্মুখত নিৰ্বাচন, ৰে’ল ষ্টেচনত উদ্ধাৰ বৃহৎ পৰিমাণৰ বিস্ফোৰক


নৈশভোজ — যামিনী গগৈ - সাহিত্য ডট অৰ্গ\nডিঙিটোৰে সেপ ঢুকি জিভাৰ তলৰ পৰা হঠাৎ বাহিৰ হোৱা অতিৰিক্ত পানীখিনি জয়াই সন্তৰ্পণে কোনেও গম নোপোৱাকৈ গিলি থ’লে। পোৰা গাহৰি মঙহ আৰু পকা ৰহীৰ মলমলীয়া গোন্ধৰ যুগলবন্দী এটা “মোক খা-মোক খা” কৈ জাৰত সেঙেতা লগা সেমেকা বতাহত উফৰি ঘূৰি ফুৰিল। সেই “মোক খা” কথাষাৰৰে স্বতঃস্ফূৰ্ত সঁহাৰি আছিল জিভাৰ তলৰ অবাঞ্চিত পানীখিনি। তাইৰ বাবে যে গাহৰি আৰু সাঁজ নিষিদ্ধ সেই কথাটোতো পোৰা গাহৰিৰ মঙহ আৰু তাইৰ জিভা কোনোটোৱেই নাজানে। সেয়ে সিহঁতে সিহঁতৰ নিজৰ কাম স্বাধীন ভাৱেই কৰি আছে। তাইহে নোৱাৰে, তাইৰ নিজৰ ইচ্ছামতে স্বাধীন ভাৱে কাম কৰিব!\nএকোৱেই কৰিব নোৱাৰে তাই।\nআচলতে এশ শতাংশ নিজৰ ইচ্ছাৰে কোনেও একো কাম কৰিব নোৱাৰে। জনা হোৱাৰ পাচত তাই লগ পোৱা নাই নিজ ইচ্ছাৰে কাম কৰি সুখী হোৱা এজনো সুখী মানুহ। সুখী হোৱাৰ নাটক কৰা মানুহ অৱশ্যেই পাইছে। মুখাৰ আঁৰত সকলোৱেই যেন ইচ্ছাবোৰক পচনসাৰ কৰি জীয়াই ৰাখিছে নিজৰ জীৱনপুলিটো।\n’ভাল’ বুলি স্বীকৃতিটো হেৰুওৱাৰ ভয়ত নৈষ্ঠিক ঘৰ এখনৰ বোৱাৰীয়ে সকলোৰে লগত একেলগে বহি ৰঙীণ পানীয়ৰ জুটি ল’ব নোৱাৰে। কিন্তু পুতেক-জোঁৱায়েকে পাৰে। তেওঁলোকে আড়ম্বৰপূৰ্ণ ভাৱে ঘৰৰ পাছচোতালত বাহিৰৰ জুইত নিজৰ গা সেকি পোৰা মঙহ আৰু কথা একেলগে চোবাই ৰঙীণ পানীয়ৰ জুতি কিন্তু পূৰা মাত্ৰাই ল’ব পাৰে।\nকিন্তু তাই নোৱাৰে! … কলেজ-ইউনিভাৰ্চিটীৰ বহেমীয়ান জীৱনটোত অভ্যস্ত তাই জুইৰ আঙনিত তেলবিৰিঙাই জিভাৰ সৈতে অভিসাৰৰ বাবে সাজু হৈ উঠা গাহৰিৰ মঙহ এডোখৰ জিভাৰ আলিংগনলৈ ঠেলি দিব তাই নোৱাৰে। এহাতত ৰঙীণ পানীয়ৰ গিলাচ লৈ এহাতৰ চিগাৰেটৰ ধোঁৱাক সমৰ্পণ কৰিব নোৱাৰে দিনটোৰ সমস্ত অৱসাদ।\nনিজৰ আৰ্থিক সচ্ছলতা থকাৰ পাচতো, তথাকথিত স্বাধীনতাৰ পতাকাখন হাতৰ মুঠিত থকাৰ পাচতো কিহে তাইৰ ইচ্ছাৰ ডেউকা বান্ধি ৰাখে কটকটীয়াকৈ নাজানে তাই।\nইচ্ছাৰ জুইকুৰাৰ কাষৰ উমখিনি অনুভৱ কৰি তাই জুইৰ কাষত ছাঁ-পোহৰৰ জীয়া আল্পনাটোলৈ চাই পঠিয়ালে। পিছচোতালৰ জুইকুৰা আগুৰি বহি থকা মানুহবোৰৰ মুখবোৰত জুইৰ নাচোনটো বৰ ধুনীয়াকৈ দেখা গৈছিল। সেই নাচোনটো চায়ে জয়াই জানিছিল, জুইকুৰাই কোন সময়ত কিমান উত্তাপ মানুহবোৰক যাঁচিছিল। জুইকুৰাৰ লগত সমানে ফেৰ মাৰি জুই আগুৰি বহি থকা মানুহবোৰৰ কথাবোৰৰ স্বৰৰো আৰোহণ-অৱৰোহণ চলি আছিল। মানুহবোৰৰ হাত ভৰিৰ সঞ্চালন, জুইৰ নাচোন চাই, জুইৰ কাষৰ পৰা উফৰি অহা টুকুৰা কথাবোৰ শুনি আৰু বতাহত উপঙি ফুৰা পোৰামঙহৰ গোন্ধটো হেঁপাহেৰে শুঙি-শুঙি জয়া বহি ৰৈছিল পিচ বাৰাণ্ডাৰ এই আচুতীয়া ঠাইখিনিত। ভিতৰৰ ভজা তেলাল হাঁহৰ মঙহৰ তুলনাত কিমানযে লোভনীয় এই সোৱাদ ভৰা গোন্ধ! তাই আকৌ এবাৰ নাকেৰেই চাকি চালে বতাহত পোৰা গাহৰি মঙহৰ গোন্ধৰ নৈশ বিলাস।\nবছৰটোৰ শেষ নৈশ ভোজটোৰ ৰন্ধা-বঢ়াৰ কামখিনিৰ পৰা আজৰি হৈ পৰিয়ালটোৰ বাকীকেইজনী বোৱাৰীয়ে নিজৰ নিজৰ ল’ৰা-ছোৱালীহঁতৰ আবদাৰবোৰৰ পিচত লাগি থকাৰ সময়খিনিতে জয়াই একান্ত নিজৰ সময় অলপ বিচাৰি পিছবাৰাণ্ডালৈ ওলাই আহিছিল। জয়াই পিছবাৰাণ্ডাত ৰৈ জুইৰ ওচৰৰ আধা আলো আধা ছাঁৰ অবয়ৱকেইটালৈ চাই পঠিয়াওঁতেই তাই বিভাসৰ পিঠিখন দেখিবলৈ পালে। জুইৰ কাষত গাঢ় এন্ধাৰত বিভাসক চিনি পাবলৈ তাৰ এন্ধাৰ পিঠিটোৱেই যথেষ্ট আছিল যদিও সি ডিঙিত আলফুলে মেৰিয়াই থোৱা প’হ’খনে তাক আৰু স্পষ্ট কৰি তুলিছিলে।\nবিভাসৰ প্ৰথম প্ৰেম সোণালীয়ে দিয়া এই প’হ’খনো তাই দলিয়াই পেলাই দিওঁ বুলিয়ে বিভাসৰ ডিঙিৰ পৰা আঁজুৰি আনি দলিয়াই পেলাই দিব নোৱাৰে। প’হ’খন বিভাসৰ ডিঙিত দেখিলেই জয়াৰ স্বয়ং সোণালীয়েহে যেন বিভাসৰ ডিঙিত আলফুলে সাৱটি জয়ালৈ চাই বিদ্ৰূপৰ হাঁহি মাৰিছে তেনে লাগে তাইৰ। তথাপি তায়েই বৰ যতনেৰে সেইখন ধুই-পখালি সামৰি থয়, বিভাসে বিচাৰিলেই দিব পৰাকৈ।\nকেৱল জয়াইয়ে নে! ..কেৱল তায়ে নে ইচ্ছাবোৰক মনৰ মাজত পুতি থৈ সাৰ কৰে জীৱনক জীয়ন দিবলৈ?\nনহয়। নিজৰ মাক-দেউতাককো দেখিছে তাই ইচ্ছাবোৰক কলিজাৰ অটল তলিত সামৰি থোৱা। সেইবোৰক জীৱনটো জীয়ন দিবলৈ পচন সাৰ কৰা দেখিছে তাই।\nজীৱনক জীয়ন দিবলৈকে কিদৰে দেউতাকে নিজৰ প্ৰিয়তম বন্ধুৰ সৈতে তাইৰ মাকৰ বিশেষ সম্পৰ্কৰ কথা জানিও, প্ৰচণ্ড ইচ্ছা সত্ত্বেও মাকক তেওঁৰ জীৱনৰ পৰা বিদায় দিব নোৱাৰিছিল …সেই কথা ভাবি তাই আচৰিত হৈছিল! কিন্তু ৰাতিৰ নিসাৰ অন্ধকাৰত দিনৰ ভব্য পুৰুষ তাইৰ দেউতাকজনে ইচ্ছামতেই অভব্য হৈ প্ৰতিশোধ পৰায়ণ হৈ উঠিছিল তেওঁৰ পত্নীৰ ওচৰত।\nজয়াৰ মাকেও সেইদৰেই তাইক আৰু তেওঁৰ সমাজ স্বীকৃত প্ৰেমহীন পুৰুষজনক এৰি নিজৰ প্ৰিয়তম পুৰুষজনৰ কাষলৈ একেবাৰেই গুচি যাব পৰা নাছিল কিবা এক অদ্ভুত অদৃশ্য বন্ধনৰ বাবে। কিন্তু তাইৰ দেউতাকৰ অনুপস্থিতিৰ নিশাবোৰত মাকৰ বিছনাখন উদং হৈ পৰি থকা দেখিছিল তাই বহুবাৰ। তিনিমহলীয়া ঘৰৰ বেলকণিৰ পৰা গে’টৰ বাহিৰৰ গাড়ীৰ ভিতৰত দেখিছিল মাকৰ ইচ্ছাবোৰৰ স্বচ্ছন্দ ভোগ-বিলাস! আৰু তাইৰ বায়েক সীমা! …সীমাই তাইৰ উচ্চশিক্ষাৰ সপোনটো সাৰ কৰি বিয়া হৈছিল সম্ভ্ৰান্ত বংশৰ এজন যুৱক কিংকৰৰ সৈতে। বিয়াৰ পাচতহে সীমাই গম পাইছিল কিংকৰৰ এক অবাঞ্চিত চৰিত্ৰৰ কথা! ৰাতিৰ ৰাতিটো সহকৰ্মীৰ সৈতে বিশেষ প্ৰজেক্টত কাম কৰি থকা ভাগৰুৱা কিংকৰক মচলা চাহ দিবলৈ গৈ সমলিংগীয় অভিসাৰৰ পাচৰ ভাগৰুৱা দুটা পুৰুষ দেহ আৱিষ্কাৰ কৰি চিৎকাৰ কৰি উঠিছিল সীমা।\nকথাবোৰ মনলৈ আহি আহি জয়া কুঁৱলীয়ে ঢাকি ধৰা নিশাটোতো ভিতৰৰ পৰা ঘামি উঠিছিল। কুঁৱলীৰ আস্বাদনখন নাতিদূৰত জ্বলি থকা জুইৰ শিখাবোৰে চেলেকি চেলেকি পৰম তৃপ্তিহে যেন আঁজুৰিছিল! জুইৰ নৈশভোজ! জুইকুৰাৰ বাৰু দিনৰ পোহৰত কুঁৱলী চেলেকি চেলেকি তৃপ্ত হোৱাৰ ইচ্ছা হয় নে নহয়…!\nআৰু ইচ্ছামতেই সকলো কৰি তৃপ্ত হোৱা মানুহৰ চিৰন্তন হাবিয়াসটো!\n….প্ৰায়ে আচৰিত হয় জয়া কি এই বান্ধোন যি মানুহৰ ইচ্ছাৰ পাখিক জপটীয়াই বান্ধি থয়! আচৰিত হয় তাই নিজৰ স্থিতপ্ৰজ্ঞ অনুশাসক খুড়াকক দেখিও। ড্ৰাগছ আসক্ত কুলাংগাৰ পুতেকক যি ইচ্ছা কৰিও কৰিব নোৱাৰে ত্যাজ্যপুত্ৰ। দিনৰ পোহৰত ড্ৰাগছকলৈ বিষোদগাৰ কৰি থকা মানুজনৰ চেহেৰাটো আৰু নিশাৰ অন্ধকাৰত ড্ৰাগছ খাবলৈ নেপাই দেদাউৰিয়াই থকা পুতেকৰ হাতত নিজ হাতে ড্ৰাগৰ চিৰিঞ্জ-পুৰীয়া ধৰাই দিয়া খুড়াকৰ ৰহস্যময় চেহেৰাটোৰ তুলনাৰ বৈসাদৃশ্যত আতংকিত হৈ উঠে জয়া।\n”মায়াবিনী ৰাতিৰ বুকুত…” -হঠাৎ বাজি উঠা হাতৰ মোবাইলটোৰ শব্দ আৰু চিন্তাৰ গভীৰতাৰ খুড়াকৰ ৰহস্যময় মুখৰ ছৱিখন একাকাৰ হৈ মুহূৰ্তৰ কাৰণে জয়া চক্ খাই উঠিল। পেডেড জেকেটটোৰ তলতো তাইৰ জাৰশুংবোৰ দাংখাই উঠিল। প্ৰকৃতিষ্ঠ হ’বলৈ অলপ সময় লৈ তাই ফোনটো ৰিচিভ কৰিলে। বিভাসৰ কল। কলটো ৰিচিভ কৰিবলৈ লৈয়ে তাই জুইৰ কাষৰ মেলখনলৈ চাই পঠিয়ালে, বিভাস নাই তাত।\n: কি ভাৱি বহি আছিলা? ..তোমাৰ কাষেদিয়ে ভিতৰলৈ.. ৰুমলৈ আহিবলৈ চিগনেল দি মাতি আহিলো। একো ক’বই নোৱাৰা যে! -বিভাসৰ মাতত অনুযোগ।\n: এতিয়া ৰুমলৈ কিয়… অলপ পাচতেচোন খাবৰ হ’বই!\n: তোমালৈ ৰুমলৈকে স্ম’কড প’ৰ্ক অলপ লৈ আহিছিলো। পানীৰ বটলতে কোনেও গম ধৰিব নোৱাৰাকৈ ভডকা অলপো লৈ আহিছো খাই লোৱাহি। ভাতলৈ সময় আছে এতিয়াও। .….আগতে খাই থকা বস্তু খাবলৈ নাপালে তোমাৰ নৈশ ভোজ আধৰুৱা হৈয়ে ৰ’বচোন! – কৈ খেক খেক কৈ হাঁহি দিছিল বিভাসে।\nবিভাসৰ আবদাৰ আৰু উপহাস মিহলি হাঁহিৰ মাজতে হঠাৎ জয়াৰ মনলৈ আহিল, ৰাতিৰ আন্ধাৰত ইচ্ছাৰ অভিসাৰৰ নামেই নেকি নৈশভোজ! তেনেহ’লে তাই আৰু নৈশভোজৰ আয়োজনো নকৰে নিমন্ত্ৰণো ৰক্ষা নকৰে। স্পষ্ট মাতেৰে তাই বিভাসক কৈ উঠিল,\n: এতিয়া নাখাওঁ বিভাস। কালিলৈ দিনত মাইক্ৰ’ৱেভত গৰম কৰি দিবা। বে-ৰং ভডকাৰ লগত খোৱাতকৈ ৰঙীণ কুলীন ৰহীৰ লগত খাম। সকলোৰে সন্মুখত খাম। ..নৈশভোজ মোৰ ভাল নালাগে।\n-কৈয়ে তাই ফোনটো ডিছকণেক্ট কৰি দিলে। তাৰ পাচত হঠাতে যেন তাইৰ চকুৰ আগৰ পৰা কুঁৱলী আৰু আন্ধাৰবোৰ লাহে লাহে আঁতৰি গ’ল।\nআৰু ইচ্ছাৰ ডেউকাবোৰ ধপধপাই উৰিবলৈ সাজু হ’ল… মাকৰ, দেউতাকৰ, সীমাৰ, কিংকৰৰ, খুড়াকৰ, …বিভাসৰ সোণালীয়ে দিয়া প’হ’খনৰ আৰু, আৰু তাইৰো! …সকলোৰে।\nনৈশভোজৰ আমন্ত্ৰণ আজি তাই কৰাৰ দৰে কোনোবাই যদি সেই তাহানিতে যদি উপেক্ষা কৰাৰ সাহস কৰিলেহেঁতেন….!\n…হেঁতেনবোৰ থাকক। তাইযে কৰিব পাৰিলে, তাতেই সন্তুষ্টি।\nএইবাৰ তাই বতাহত উৰি ফুৰা পোৰা গাহৰি মঙহৰ গোন্ধটোৰ উচতনিত ওলোৱা জিভাৰ তলৰ হেঁপাহৰ পানীখিনি বৰ আড়ম্বৰেৰে সেপ ঢুকি গিলি থৈ দিলে।\nমোক এখনি আকাশ দিয়া


পাওলি দাম - অসমীয়া ৱিকিপিডিয়া\n২০১৩ চনত পাওলি ডাম 'অংকুৰ অৰোৰা মাৰ্ডাৰ কেচ' নামৰ ছবিখনৰ প্ৰচাৰ অনুষ্ঠানত\n৪ অক্টোবৰ, ১৯৮০ (৪১ বছৰ)\nৰাজবজাৰ বিজ্ঞান কলেজ\n'কালবেলা'ত মাধৱীলতা (২০০৯)\n'হেট ষ্টৰি'ত কাব্য কৃষ্ণা (২০১২)\n'এলাৰ চাৰ অধ্যায়'ত এলা (২০১২)\nপাওলি দাম (ইংৰাজী: Paoli Dam; জন্ম: ৪ অক্টোবৰ ১৯৮০) হৈছে এগৰাকী ভাৰতীয় অভিনেত্ৰী; যিয়ে বঙালী ভাষাৰ টেলিভিছন ধাৰাবাহিক 'জীৱন নিয়ে খেলা' (২০০৩)ৰ জৰিয়তে কেৰিয়াৰৰ আৰম্ভ কৰিছিল। পাওলি দামে কলিকতাত শৈশৱ অতিবাহিত কৰিছে আৰু ৰাজাবজাৰ বিজ্ঞান মহাবিদ্যালয়ৰ পৰা ৰসায়ন বিজ্ঞানত স্নাতকোত্তৰ ডিগ্ৰী অৰ্জন কৰিছে। তেখেতৰ ইচ্ছা আছিল এগৰাকী ৰাসায়নিক গৱেষক অথবা এগৰাকী পায়লট হোৱাৰ।\nপাওলি দামৰ প্ৰথমখন বঙালী ছবি হৈছে 'তিন য়াৰী কথা'। ২০০৪ চনত মুক্তিপ্ৰাপ্ত এই ছবিখনৰ পৰিচালনা সুদেষ্ণা ৰয় আৰু অভিজিৎ গুহৰ। অৱশ্যে ছবিখন ২০১২ চনলৈকে চিত্ৰগৃহত মুক্তি দিয়া হোৱা নাছিল। সেইগতিকে দামৰ প্ৰথম মুক্তিপ্ৰাপ্ত ছবিখন হয়গৈ 'অগ্নিপৰীক্ষা'। পৰিচালনা আছিল ৰবী কিনাগীৰ। ২০০৬ আৰু ২০০৯ চনৰ ভিতৰত পাওলি দামে পাঁচখন বঙালী ছবিত অভিনয় কৰে। ২০০৯ চনত মুক্তি লাভ কৰা 'কালবেলা'ৰ জৰিয়তে পাওলি দামে দৰ্শক-সমালোচকৰ বিশেষ দৃষ্টি আকৰ্ষণ কৰে। ছবিখনৰ পৰিচালক আছিল গৌতম ঘোষ।\n২০১১ চনত পাওলি দামে বঙালী ভাষাৰ ছবি 'চত্ৰক'ৰ বাবে আন্তৰ্জাতিক খ্যাতি লাভ কৰিবলৈ সক্ষম হয়। ছবিখনে কাঁৰ চলচ্চিত্ৰ মহোৎসৱতো প্ৰদৰ্শিত হয়। আনহাতে টৰণ্টো আৰ গণৰাজ্যৰ ছবি মহোৎসৱতো ছবিখনে বিশেষ দৰ্শনী লাভ কৰে। ২০১২ চনত পাওলি দামে বলিউডত অভিষেক কৰে। ছবিখনৰ নাম আছিল 'হেইট ষ্টৰী'। বিক্ৰম ভাটৰ ছবি 'অংকৰ অৰোৰা মাৰ্ডাৰ কেছ'তো পাওলিক এক গুৰুত্বপূৰ্ণ ভূমিকাত দেখা পোৱা যায়। ছবিখনৰ পৰিচালক আছিল ছোহেইল টাটাৰী। ২০১৬ চনত হায়দৰাবাদ বঙালী ছবি মহোৎসৱত, 'নাটকৰ মত'ত আগবঢ়োৱা অনবদ্য প্ৰদৰ্শনৰ বাবে তেখেতে শ্ৰেষ্ঠ অভিনেত্ৰীৰ "ভিউৱাৰ্ছ ছয়ছ" বঁটা লাভ কৰে।\nপাওলি দামৰ জন্ম হৈছিল পশ্চিমবংগৰ কলিকাতত, এটি বঙালী পৰিয়ালত। তেওঁলোকৰ পৰিয়ালটোৰ মূল নিবাসস্থল আছিল এতিয়াৰ বাংলাদেশ আৰু তেতিয়াৰ ফৰিডপুৰ। মাতৃৰ নাম পাপিয়া আৰু পিতৃৰ নাম আমোল। তেখেতৰ এগৰাকী ভ্ৰাতৃও আছে; যাৰ নাম হৈছে ময়নাক।\nপাওলি দামে বৌবজাৰত থকা লৰেটো স্কুলৰ পৰা প্ৰাৰম্ভিক শিক্ষা সমাপ্ত কৰে। ইয়াৰ আগতে তেখেতে উচ্চতৰ মাধ্যমিকৰ শিক্ষা সাং কৰে। তেখেতে এগৰাকী মেধাৱী ছাত্ৰী আছিল আৰু জলপানিও লাভ কৰিছিল। কলিকতা বিশ্ববিদ্যালয়ৰ অন্তৰ্গত বিদ্যাসাগৰ কলেজৰ পতা পাওলিয়ে ৰসায়ন বিজ্ঞানত স্নাতক ডিগ্ৰী অৰ্জন কৰে। পৰৱৰ্তী সময়ত পাওলিয়ে কলিকতা বিশ্ববিদ্যালয়ৰে অন্তৰ্গত ৰাজাবজাৰ বিজ্ঞান মহাবিদ্যালয়ৰ পৰা ৰসায়ন বিজ্ঞানতে স্নাতকোত্তৰ ডিগ্ৰীও অৰ্জন কৰে।\nখুব কম বয়সতে পাওলি থিয়েটাৰৰ প্ৰতি আকৰ্ষিত হয়। ইয়াৰ লগতে তেখেতে ধ্ৰুপদী নৃত্যৰ শিক্ষাও গ্ৰহণ কৰে। কিন্তু পাওলিয়ে অভিনয়ৰ প্ৰতি আকৰ্ষণ অনুভৱ কৰা নাছিল।\n↑ "Actress Paoli Dam shoots for Mir Afsar Ali-hosted Mirakkel Season 10". Times Of India. https://timesofindia.indiatimes.com/tv/news/bengali/actress-paoli-dam-shoots-for-mirakkel-10/articleshow/78437616.cms.\n↑ Vats, Rohit (12 October 2011). "Is 'Chatrak' the boldest film ever made in India?". The Times of India. http://ibnlive.in.com/news/is-chatrak-the-boldest-film-ever-made-in-india/184437-8-73.html। আহৰণ কৰা হৈছে:3August 2012.\n↑ Dasgupta, Priyanka (15 September 2011). "Paoli axed from movie promos". The Times of India. http://articles.timesofindia.indiatimes.com/2011-09-15/news-interviews/30159319_1_paoli-vimukthi-kolkata-film-festival। আহৰণ কৰা হৈছে:3August 2012.\n↑ Dasgupta, Priyanka (18 September 2011). "I'll cast Paoli in my next: Vimukti Jayasundara". The Times of India. http://articles.timesofindia.indiatimes.com/2011-09-18/news-interviews/30171879_1_nude-scene-cannes-chatrak। আহৰণ কৰা হৈছে:3August 2012.\n↑ "Which is the raunchiest Hate Story? VOTE!". http://www.rediff.com/movies/report/which-is-the-raunchiest-hate-story-vote/20151207.htm.\n↑ (bn ভাষাত)Prothom Alo. https://www.prothomalo.com/entertainment/article/363226/ফৰিদপুৰ-যেতে-চান-পাওলি.\n↑ "Actress Paoli Dam Parents". MerePix. http://www.merepix.com/2013/01/actress-paoli-dam-parents-photos.html। আহৰণ কৰা হৈছে:3May 2013.\n↑ 8.0 8.1 "Damned if She Does". India Today. http://indiatoday.intoday.in/story/paoli-dam-graphic-sex-scene-internet-sensation/1/154084.html.\n↑ "Paoli Dam: Who is she?". India Today. http://indiatoday.intoday.in/story/paoli-dam-who-is-she/1/185255.html.\n↑ Smita Patil of Bengali cinema\n↑ Paoli Dam on life after Kalbela\n"https://as.wikipedia.org/w/index.php?title=পাওলি_দাম&oldid=268357"ৰ পৰা অনা হৈছে\nএই পৃষ্ঠাখন ১৯ মাৰ্চ, ২০২১ তাৰিখে ২১:৩৬ বজাত অন্তিম সংশোধন কৰা হৈছিল।


গুৱাহাটীত ১৪৪ ধাৰা জাৰি - প্ৰতিবাদ দমনৰ ষড়যন্ত্ৰ! - Gana Adhikar\nHome / আঞ্চলিক / গুৱাহাটীত ১৪৪ ধাৰা জাৰি – প্ৰতিবাদ দমনৰ ষড়যন্ত্ৰ!\nগুৱাহাটীত ১৪৪ ধাৰা জাৰি – প্ৰতিবাদ দমনৰ ষড়যন্ত্ৰ!\nJanuary 10, 2019\tআঞ্চলিক 112 Views\nডিজিটেল সংবাদ, গুৱাহাটীঃ নাগৰিকত্ব সংশোধনী বিধেয়কৰ বাবে উত্তাল হৈ থকা ৰাজ্যত প্ৰতিবাদ দমনৰ বাবে তৎপৰ হৈছে আৰক্ষী-প্ৰশাসন। সেই অনুসৰিয়েই আজি গুৱাহাটীত জাৰি কৰা হৈছে ধাৰা ১৪৪। দিছপুৰ, ভঙাগড়, বশিষ্ঠ, হাতীগাঁও থানা এলেকাত ১৪৪ ধাৰা জাৰি।\nসোণাপুৰ আৰু ক্ষেত্ৰী আৰক্ষী থানাৰ অধীনৰ এলেকাসমূহতো ১৪৪ ধাৰা জাৰি কৰিছে জিলা প্ৰশাসনে। এতিয়াৰ পৰা পৰৱৰ্তী নিৰ্দেশনা প্ৰকাশ নোপোৱা পৰ্যন্ত ৰাজহুৱা স্থানত ৫জনতকৈ অধিক লোক সমবেত হ’ব নোৱাৰিব। যিকোনো ধৰ্ণা কাৰ্যসূচী ৰূপায়ণ কৰিব নোৱাৰিব, শ্লোগান দিব নোৱাৰিব৷ গুৱাহাটীৰ ডিচিপি (পূব) ডঃ ৰমণদীপ কৌৰৰ প্ৰেছ বিবৃত্তিত এই কথা প্ৰকাশ।\nপূৰ্বৱৰ্তী ৰাজ্যৰ অগ্নিগৰ্ভা পৰিস্তিতিত অসম আৰক্ষীত ব্যাপক ৰদবদল-পদোন্নতি\nপৰৱৰ্তী ছয় জনগোষ্ঠীৰ জনজাতিকৰণৰ বিৰোধিতাৰে আহ্বান দিয়া অসম বন্ধৰ মিশ্ৰিত প্ৰভাৱ


Police intervention against sex workers will not\nএতিয়াৰে পৰা যৌনকৰ্মীৰ বিৰুদ্ধে আৰক্ষীৰ হস্তক্ষেপ নচলিবঃ উচ্চতম ন্যায়ালয়ৰ গুৰুত্বপূৰ্ণ ৰায়…\nযৌনকৰ্ম সম্পৰ্কে উল্লেখযোগ্য নিৰ্দেশনা জাৰী কৰিছে দেশৰ উচ্চতম ন্যায়ালয়ে। আন ৫টা বৃত্তিৰ দৰে যৌনকৰ্মী সকলৰো আছে সম মৰ্যাদা আৰু সমান অধিকাৰ। এই বিষয়টো সোঁৱৰাই দিয়াৰ উপৰি দেশৰ উচ্চতম ন্যায়ালয়ে স্বেচ্ছাই যৌনকৰ্মত লিপ্ত হোৱা ব্যক্তিৰ ক্ষেত্ৰত আৰক্ষীৰ হস্তক্ষেপ আৰু অপৰাধমূলক গোচৰ ৰুজু কৰাৰ প্ৰৱণতাও ৰোধ কৰিছে ন্যায়ালয়ে। ন্যায়াধীশ এল নাগেশ্বৰ ৰাওৰ নেতৃত্বত তিনিজনীয়া বিচাৰপীঠে এই সন্দৰ্ভত ৬টা নিৰ্দেশনা জাৰী কৰিছে। ইয়াৰ জৰিয়তে যৌনকৰ্মীসকলৰ অধিকাৰ সুৰক্ষিত হ’ব বুলি উচ্চতম ন্যায়ালয়ে সদৰী কৰিছে।\nবিচাৰপীঠে কয়, ‘আইনৰ দৃষ্টিত যৌনকৰ্মীসকলো সমান সুৰক্ষাৰ অধিকাৰী। যেতিয়া স্পষ্ট হৈ পৰে যে এজন যৌনকৰ্মী এজন প্ৰাপ্তবয়স্ক আৰু সন্মতি সাপেক্ষে নিজকে এই বৃত্তিত নিয়োগ কৰিছে তেতিয়া আৰক্ষীয়ে অযথা হস্তক্ষেপৰ পৰা বিৰত থাকিব লাগিব। কোনো অপৰাধমূলক ব্যৱস্থা গ্ৰহণ কৰিব নোৱাৰিব। সংবিধানৰ ২১ নং অনুচ্ছেদে এই দেশৰ প্ৰতিজন নাগৰিকৰ মৰ্যাদাপূৰ্ণ জীৱনৰ অধিকাৰ সুনিশ্চিত কৰিছে।’ বেশ্যালয় সমূহত আৰক্ষীয়ে অভিযান চলোৱাৰ সময়ত যৌনকৰ্মীক গ্ৰেপ্তাৰ, শাস্তি বা হাৰাশাস্তি কৰা উচিত নহয় বুলি আদালতে স্পষ্ট কৰি দিয়ে। কাৰণ যৌনতা অবৈধ নহয়, কেৱল বেশ্যালয় চলোৱাটোহে অবৈধ।’\nএগৰাকী মাতৃ যৌন কৰ্মত নিয়োজিত বুলি কাৰণ দৰ্শাই শিশুটিক মাতৃৰ পৰা আঁতৰাই নিব নোৱাৰিব বুলিও মত পোষণ কৰে ন্যায়ালয়ে। তদুপৰি যদি কোনো যৌনকৰ্মীয়ে তেওঁৰ বিৰুদ্ধে সংঘটিত অপৰাধৰ অভিযোগ লৈ আৰক্ষীৰ ওচৰলৈ যায়, তেন্তে আৰক্ষীয়ে সমানে মনোযোগেৰে বিষয়টো চাব লাগিব বুলিও জনায়। কোনো ঘটনা সংঘটিত হ’লে যৌনকৰ্মীৰ পৰিচয় ৰাজহুৱা কৰিব নালাগে বুলিও স্পষ্ট নিৰ্দেশ ন্যায়ালয়ৰ। উল্লেখ্য যে, এই পৰামৰ্শ সন্দৰ্ভত উচ্চতম ন্যায়ালয়ে কেন্দ্ৰৰ মতামতো বিচাৰিছিল। ২৮ জুলাইত এই গোচৰৰ পৰৱৰ্তী শুনানি গ্ৰহণ কৰা হ’ব। উক্তদিনা উচ্চতম ন্যায়ালয়ে এই সন্দৰ্ভত কেন্দ্ৰৰ উত্তৰ শুনানি গ্ৰহণ কৰিব।\nচাৰি ৰাষ্ট্ৰৰে গঠিত কোৱাড গোট চীনৰ বাবে প্ৰত্যাহ্বান হৈ পৰিব নেকি?\nবটদ্ৰৱা কাণ্ডৰ অন্যতম মাষ্টাৰমাইণ্ড আল্লাউদ্দিনক গ্ৰেপ্তাৰ\nউদ্ধৱ ঠাকৰেৰ পদত্যাগ আৰু মহাৰাষ্ট্ৰত সিন্দে চৰকাৰ গঠনৰ পিছত আদিত্য ঠাকৰেয়ে…\nবিশ্বৰ আটাইতকৈ সুন্দৰ পুৰুষ জন কোন হয় জানেনে?\nদৈ, মাংস, চিকিৎসালয়, হোটেল ৰূমৰ বাবে জিএছটি ৰেহাই ৰেহাই- জানক…\nমুকলি হল এক ভিলেন ৰিটাৰ্ণছৰ দিশা পাটানি আৰু জন আব্ৰাহামৰ নতুন পোষ্টাৰ ….\nনিয়া শৰ্মাৰ আকৰ্ষণীয় ফেশ্বনৰ বিষয়ে জানিলে আচৰিত হব আপুনি …\nভক্তৰ পত্নীক লৈ পলায়ন ভণ্ড ফকীৰৰ